**ΑΡΧΑΙΑ ΕΛΛΗΝΙΚΑ ΘΕΩΡΗΤΙΚΗΣ ΚΑΤΕΥΘΥΝΣΗΣ Γ' ΛΥΚΕΙΟΥ**

**Θεωρία και ασκήσεις Συντακτικού**



**ΓΕΛ ΚΑΣΤΡΙΤΣΙΟΥ**

Π Ε Ρ Ι Ε Χ ΟΜ Ε Ν Α

1Ο ΜΑΘΗΜΑ: ΑΠΡΟΣΩΠΗ ΣΥΝΤΑΞΗ – ΑΠΑΡΕΜΦΑΤΟ ΕΙΔΙΚΟ – ΤΕΛΙΚΟ ................................................. 4

Ι. ΑΠΡΟΣΩΠΑ ΡΗΜΑΤΑ.............................................................................................................................. 4

ΙΙ. ΑΠΡΟΣΩΠΕΣ ΕΚΦΡΑΣΕΙΣ........................................................................................................................ 4

ΙΙΙ. ΥΠΟΚΕΙΜΕΝΟ ΑΠΡΟΣΩΠΩΝ ΡΗΜΑΤΩΝ .............................................................................................. 4

ΙV. ΔΟΤΙΚΗ ΠΡΟΣΩΠΚΗ.............................................................................................................................. 5

V. ΕΙΔΙΚΟ – ΤΕΛΙΚΟ ΑΠΑΡΕΜΦΑΤΟ........................................................................................................... 5

2o ΜΑΘΗΜΑ: ΚΑΤΗΓΟΡΟΥΜΕΝΟ - ΕΙΔΗ ΚΑΤΗΓΟΡΟΥΜΕΝΟΥ ................................................................. 6

Ι. ΚΑΤΗΓΟΡΟΥΜΕΝΟ.................................................................................................................................. 6

II. ΓΕΝΙΚΗ ΚΑΤΗΓΟΡΗΜΑΤΙΚΗ (με ρήματα συνδετικά) ............................................................................. 6

ΙΙI. ΕΠΙΡΡΗΜΑΤΙΚΟ ΚΑΤΗΓΟΡΟΥΜΕΝΟ ..................................................................................................... 6

ΙV. ΠΡΟΛΗΠΤΙΚΟ ΚΑΤΗΓΟΡΟΥΜΕΝΟ ........................................................................................................ 7

3ο ΜΑΘΗΜΑ: Η ΧΡΗΣΗ ΤΗΣ ΓΕΝΙΚΗΣ ....................................................................................................... 8

Ι. Η ΓΕΝΙΚΗ ΜΕ ΡΗΜΑΤΑ ........................................................................................................................... 8

ΙΙ. Η ΓΕΝΙΚΗ ΜΕ ΟΥΣΙΑΣΤΙΚΑ ΚΑΙ ΕΠΙΘΕΤΑ ................................................................................................ 8

ΙΙΙ. Η ΓΕΝΙΚΗ ΩΣ ΕΠΙΡΡΗΜΑΤΙΚΟΣ ΠΡΟΣΔΙΟΡΙΣΜΟΣ............................................................................... 10

IV. Η ΓΕΝΙΚΗ ΜΕ ΕΠΙΡΡΗΜΑΤΑ ............................................................................................................... 10

4ο ΜΑΘΗΜΑ: Η ΧΡΗΣΗ ΤΗΣ ΔΟΤΙΚΗΣ..................................................................................................... 13

Ι. Η ΔΟΤΙΚΗ ΜΕ ΡΗΜΑΤΑ ........................................................................................................................13

ΙΙ. Η ΔΟΤΙΚΗ ΜΕ ΟΥΣΙΑΣΤΙΚΑ ΚΑΙ ΕΠΙΘΕΤΑ..............................................................................................14

ΙΙΙ. Η ΔΟΤΙΚΗ ΜΕ ΕΠΙΡΡΗΜΑΤΑ ............................................................................................................... 14

ΙV. Η ΔΟΤΙΚΗ ΩΣ ΕΠΙΡΡΗΜΑΤΙΚΟΣ ΠΡΟΣΔΙΟΡΙΣΜΟΣ.............................................................................. 14

5ο ΜΑΘΗΜΑ: ΕΙΔΙΚΕΣ – ΕΝΔΟΙΑΣΤΙΚΕΣ ΠΡΟΤΑΣΕΙΣ ............................................................................... 18

Ι. ΕΙΔΙΚΕΣ ΠΡΟΤΑΣΕΙΣ ...............................................................................................................................18

ΙΙ. ΕΝΔΟΙΑΣΤΙΚΕΣ ΠΡΟΤΑΣΕΙΣ...................................................................................................................18

ΜΑΘΗΜΑ 6ο: ΠΛΑΓΙΕΣ ΕΡΩΤΗΜΑΤΙΚΕΣ – ΟΝΟΜΑΤΙΚΕΣ ΑΝΑΦΟΡΙΚΕΣ ΠΡΟΤΑΣΕΙΣ .............................20

Ι. ΠΛΑΓΙΕΣ ΕΡΩΤΗΣΕΙΣ..............................................................................................................................20

ΠΑΡΑΤΗΡΗΣΕΙΣ ΣΤΙΣ ΠΛΑΓΙΕΣ ΕΡΩΤΗΣΕΙΣ................................................................................................20

ΙΙ. ΟΝΟΜΑΤΙΚΕΣ ΑΝΑΦΟΡΙΚΕΣ ΠΡΟΤΑΣΕΙΣ .............................................................................................21

ΜΑΘΗΜΑ 7ο: ΑΙΤΙΟΛΟΓΙΚΕΣ – ΤΕΛΙΚΕΣ ΠΡΟΤΑΣΕΙΣ ............................................................................... 23

Ι. ΑΙΤΙΟΛΟΓΙΚΕΣ ΠΡΟΤΑΣΕΙΣ.....................................................................................................................23

ΙΙ. ΤΕΛΙΚΕΣ ΠΡΟΤΑΣΕΙΣ .............................................................................................................................23

ΜΑΘΗΜΑ 8ο: ΥΠΟΘΕΤΙΚΟΙ ΛΟΓΟΙ .......................................................................................................... 26

ΜΑΘΗΜΑ 9ο: ΣΥΜΠΕΡΑΣΜΑΤΙΚΕΣ – ΕΝΑΝΤΙΩΜΑΤΙΚΕΣ ΠΡΟΤΑΣΕΙΣ.....................................................28

Ι. ΣΥΜΠΕΡΑΣΜΑΤΙΚΕΣ ΠΡΟΤΑΣΕΙΣ........................................................................................................... 28

ΙΙ. ΕΝΑΝΤΙΩΜΑΤΙΚΕΣ ΠΡΟΤΑΣΕΙΣ ............................................................................................................ 28

ΜΑΘΗΜΑ 10ο: ΟΜΟΙΟΠΤΩΤΟΙ ΟΝΟΜΑΤΙΚΟΙ ΠΡΟΣΔΙΟΡΙΣΜΟΙ ...........................................................30

Ι. ΕΠΙΘΕΤΙΚΟΣ ΠΡΟΣΔΙΟΡΙΣΜΟΣ.............................................................................................................. 30

ΙΙ. ΚΑΤΗΓΟΡΗΜΑΤΙΚΟΣ ΠΡΟΣΔΙΟΡΙΣΜΟΣ ...............................................................................................30

ΙΙΙ. ΠΑΡΑΘΕΣΗ .......................................................................................................................................... 30

ΙV. ΕΠΕΞΗΓΗΣΗ ........................................................................................................................................ 31

ΜΑΘΗΜΑ 11ο: ΧΡΟΝΙΚΕΣ ΠΡΟΤΑΣΕΙΣ .................................................................................................... 33

ΧΡΟΝΙΚΕΣ ΠΡΟΤΑΣΕΙΣ..............................................................................................................................33

ΧΡΗΣΗ ΚΑΙ ΣΥΝΤΑΞΗ ΤΟΥ ΠΡΙΝ ............................................................................................................... 33

ΜΑΘΗΜΑ 12ο: ΑΝΑΦΟΡΙΚΕΣ ΕΠΙΡΡΗΜΑΤΙΚΕΣ – ΠΑΡΑΒΟΛΙΚΕΣ ΠΡΟΤΑΣΕΙΣ ........................................ 35

ΑΝΑΦΟΡΙΚΗ ΕΛΞΗ................................................................................................................................... 37

ΜΑΘΗΜΑ 13ο: ΜΕΤΟΧΗ.........................................................................................................................38

ΕΠΙΘΕΤΙΚΗ ΜΕΤΟΧΗ ................................................................................................................................38

ΚΑΤΗΓΟΡΗΜΑΤΙΚΗ ΜΕΤΟΧΗ...................................................................................................................38

ΕΠΙΡΡΗΜΑΤΙΚΗ ΜΕΤΟΧΗ ........................................................................................................................40

ΧΡΟΝΙΚΗ ..................................................................................................................................................40

ΑΙΤΙΟΛΟΓΙΚΗ............................................................................................................................................ 40

ΤΕΛΙΚΗ..................................................................................................................................................... 41

ΥΠΟΘΕΤΙΚΗ ............................................................................................................................................. 41

ΕΝΑΝΤΙΩΜΑΤΙΚΗ ή ΠΑΡΑΧΩΡΗΤΙΚΗ ...................................................................................................... 41

ΤΡΟΠΙΚΗ .................................................................................................................................................. 41

ΑΠΟΛΥΤΗ ΜΕΤΟΧΗ ................................................................................................................................. 41

ΟΝΟΜΑΣΤΙΚΗ ΑΠΟΛΥΤΗ......................................................................................................................... 42

ΜΑΘΗΜΑ 14ο: ΑΝΑΛΥΣΗ ΜΕΤΟΧΗΣ ΣΕ ΔΕΥΤΕΡΕΥΟΥΣΑ ΠΡΟΤΑΣΗ ....................................................... 44

ΕΠΙΘΕΤΙΚΗ - ΑΝΑΦΟΡΙΚΗ ΜΕΤΟΧΗ ........................................................................................................ 44

ΚΑΤΗΓΟΡΗΜΑΤΙΚΗ ΜΕΤΟΧΗ .................................................................................................................. 44

ΑΙΤΙΟΛΟΓΙΚΗ ΜΕΤΟΧΗ ............................................................................................................................ 44

ΤΕΛΙΚΗ ΜΕΤΟΧΗ ..................................................................................................................................... 44

ΧΡΟΝΙΚΗ ΜΕΤΟΧΗ .................................................................................................................................. 44

ΥΠΟΘΕΤΙΚΗ ΜΕΤΟΧΗ .............................................................................................................................. 45

ΕΝΑΝΤΙΩΜΑΤΙΚΗ ΜΕΤΟΧΗ ..................................................................................................................... 45

ΜΑΘΗΜΑ 15ο: ΕΙΔΙΚΕΣ ΧΡΗΣΕΙΣ ΑΠΑΡΕΜΦΑΤΟΥ ................................................................................. 46

ΑΝΑΡΘΡΟ ΑΠΑΡΕΜΦΑΤΟ....................................................................................................................... 46

ΕΝΑΡΘΡΟ ΑΠΑΡΕΜΦΑΤΟ ....................................................................................................................... 47

ΤΑ ΜΟΡΙΑ ἄν & ὡς .................................................................................................................................. 49

ΜΑΘΗΜΑ 16ο: ΕΠΙΡΡΗΜΑΤΙΚΟΙ ΠΡΟΣΔΙΟΡΙΣΜΟΙ ................................................................................. 52

ΜΑΘΗΜΑ 17ο & 18ο: ΕΥΘΥΣ ΚΑΙ ΠΛΑΓΙΟΣ ΛΟΓΟΣ................................................................................. 55

ΜΕΤΑΤΡΟΠΗ ΤΟΥ ΕΥΘΕΟΣ ΛΟΓΟΥ ΣΕ ΠΛΑΓΙΟ ........................................................................................ 55

ΠΙΝΑΚΑΣ ΜΕΤΑΤΡΟΠΗΣ ΤΟΥ ΕΥΘΕΟΣ ΛΟΓΟΥ ΣΕ ΕΙΔΙΚΟ ΑΠΑΡΕΜΦΑΤΟ ............................................... 56

ΜΕΤΑΤΡΟΠΗ ΤΟΥ ΠΛΑΓΙΟΥ ΛΟΓΟΥ ΣΕ ΕΥΘΥ........................................................................................... 59

ΜΑΘΗΜΑ 19ο: ΛΑΝΘΑΝΩΝ & ΕΞΑΡΤΗΜΕΝΟΣ ΥΠΟΘΕΤΙΚΟΣ ΛΟΓΟΣ ................................................... 63

ΛΑΝΘΑΝΩΝ ΥΠΟΘΕΤΙΚΟΣ ΛΟΓΟΣ........................................................................................................... 63

ΕΞAΡΤΗΜΕΝΟΣ ΥΠΟΘΕΤΙΚΟΣ ΛΟΓΟΣ ..................................................................................................... 64

ΜΑΘΗΜΑ 20ο: ΜΕΤΑΤΡΟΠΗ ΤΗΣ ΕΝΕΡΓΗΤΙΚΗΣ ΣΥΝΤΑΞΗΣ ΣΕ ΠΑΘΗΤΙΚΗ ΚΑΙ ΑΝΤΙΣΤΡΟΦΩΣ ............ 66

1. ΜΕΤΑΤΡΟΠΗ ΤΗΣ ΕΝΕΡΓΗΤΙΚΗΣ ΣΥΝΤΑΞΗΣ ΣΕ ΠΑΘΗΤΙΚΗ................................................................. 66

2. ΜΕΤΑΤΡΟΠΗ ΤΗΣ ΠΑΘΗΤΙΚΗΣ ΣΥΝΤΑΞΗΣ ΣΕ ΕΝΕΡΓΗΤΙΚΗ................................................................. 67

ΕΚΦΟΡΑ ΤΟΥ ΠΟΙΗΤΙΚΟΥ ΑΙΤΙΟΥ ............................................................................................................ 68

ΡΗΜΑΤΙΚΑ ΕΠΙΘΕΤΑ ΣΕ -τος................................................................................................................... 70

ΡΗΜΑΤΙΚΑ ΕΠΙΘΕΤΑ σε -τέος ................................................................................................................. 70

**1Ο ΜΑΘΗΜΑ: ΑΠΡΟΣΩΠΗ ΣΥΝΤΑΞΗ – ΑΠΑΡΕΜΦΑΤΟ ΕΙΔΙΚΟ – ΤΕΛΙΚΟ**

**Ι. ΑΠΡΟΣΩΠΑ ΡΗΜΑΤΑ**

Μερικά ρήματα λέγονται απόσωπα, γιατί βρίσκονται συνήθως, ή μόνο, στο τρίτο ενικό πρόσωπο και δεν έχουν ως υποκείμενο όνομα (πρόσωπο ή πράγμα).

**Συνηθέστερα απρόσωπα ρήματα** είναι τα:

**χρή** (είναι ανάγκη, πρέπει) **πρέπει** (πρέπει, αρμόζει) **δεῖ** (πρέπει) **προσήκει** (ταιριάζει) **δοκεῖ** (φαίνεται καλό) **ἔδοξε** (αποφασίστηκε)

**ἔστιν** ἔνεστι (είναι δυνατό) **ἔξεστι** (επιτρέπεται, είναι δυνατό)

**μέλει** (υπάρχει φροντίδα) **λέγεται**, **ομολογειται**

**Σημείωση**: μερικά από τα απρόσωπα ρήματα χρησιμοποιούνται και ως **προσωπικά**. Ετσι συναντάμε: *δεῖ* και

*δέω*, *δοκεῖ* και *δοκῶ*.

Οι απρόσωπες εκφράσεις **σχηματίζονται**:

**1.** Με το ρήμα **ἐστί και ένα ουσιαστικό**:

**ἀνάγκη** ἐστί (είναι ανάγκη να...)

**ΙΙ. ΑΠΡΟΣΩΠΕΣ ΕΚΦΡΑΣΕΙΣ**

**καιρός** ἐστί (είναι ευκαιρία, κατάλληλη στιγμή...)

**ὣρα** ἐστί (είναι κατάλληλος χρόνος να...)

**ἀκμή** ἐστί (είναι πλέον η κατάλληλη στιγμή...)

**θέμις** ἐστί (είναι δίκαιο, είναι συνήθεια να...)

**2.** Με το ρήμα **ἐστί και ουδέτερο επιθέτου**:

**δῆλον** ἐστί (είναι φανερό)

**δυνατόν** ἐστί (είναι δυνατόν) **οἷον** τ' ἐστί (είναι δυνατόν) **ἄξιον** ἐστί (αξίζει) **εἰκός** ἐστί (είναι φυσικό) **ράδιον** ἐστί (είναι εύκολο) **χαλεπόν** ἐστί (είναι δύσκολο)

**3.** Με το **ρήμα ἔχει και τροπικό επίρρημα**: καλῶς ἔχει, ἀναγκαίως ἔχει, εὖ ἔχει.

**Σημείωση**: στις απρόσωπες εκφράσεις είναι δυνατόν το ρήμα ἐστί να παραλείπεται.

*- Δίκαιον μεμνῆσθαι τῶν προγόνων*

**ΙΙΙ. ΥΠΟΚΕΙΜΕΝΟ ΑΠΡΟΣΩΠΩΝ ΡΗΜΑΤΩΝ**

Τα απρόσωπα ρήματα - εκφράσεις παίρνουν ως υποκείμενο:

**1. άναρθρο απαρέμφατο** (συνήθως)

*- χρή πείθεσθαι τοῖς νόμοις*

*- Δίκαιον ἐστί διδόσθαι τήν τιμήν τῆς μνήμης*

**2**. **Δευτερεύουσα πρόταση**

α) ειδική - *λέγεται ὅτι Κῦρος τέθνηκεν*

β) ενδοιαστική - *Κίνδυνος ἐστί μή γένωνται μετά τῶν ἐναντίων*

γ) πλάγια ερώτηση - *ἀπόρως ἔχει ἡμῖν πόθεν τύχοιμεν ἄν σωτηρίας*

**3**. **Το αφηρημένο ουσιαστικό που προέρχεται από το απρόσωπο ρήμα**:

*- δεῖ χρημάτων (ἔνδεια ἐστί χρημάτων)*

**ΙV. ΔΟΤΙΚΗ ΠΡΟΣΩΠΚΗ**

Τα απρόσωπα ρήματα και εκφράσεις παίρνουν συνήθως έναν προσδιορισμό σε δοτική που δείχνει το **πρόσωπο** στο οποίο αναφέρεται το ρήμα και λέγεται **δοτική προσωπική**. Η δοτική προσωπική, αφού μετατραπεί σε αιτιατική, μας δίνει το υποκείμενο του απαρεμφάτου.

- ἔδοξεν αὐτοῖς ἀπιέναι (**αὐτούς:** υποκείμενο του ἀπιέναι)

**V. ΕΙΔΙΚΟ – ΤΕΛΙΚΟ ΑΠΑΡΕΜΦΑΤΟ**

**α.** 'Οταν ένα απαρέμφατο εξαρτάται από ρήμα **λεκτικό** (λέγω, φημί), **δοξαστικό** (δοκῶ, νομίζω, οἴομαι, ἡγοῦμαι)

ή σπάνια **γνωστικό** και **αίσθησης** τότε το απαρέμφατο είναι **ειδικό.** Μεταφράζεται με: **ότι, πως**

- Λέγουσι τινές Θεμιστοκλέα φαρμάκῳ ἀποθανεῖν.

**β.** 'Οταν ένα απαρέμφατο εξαρτάται από ρήμα **βουλητικό** (βούλομαι, ἐθέλω), **κελευστικό** (κελεύω) ή **προτρεπτικό** (προτρέπω, παραινω) ή **ευχετικό** (εὔχομαι), **απαγορευτικό** (ἀπαγορεύω, κωλύω) **δυνητικό** (δύναμαι, ἔχω, οἷος εἰμί), **αποπειρατικό** (πειρῶμαι, πέφυκα, φιλω, εἴωθα), τότε το απαρέμφατο είναι  **τελικό**.

- Πειρᾶται πείθειν ὑμᾶς.

**ΑΣΚΗΣΗ**

**1. Στις παρακάτω προτάσεις να εντοπίσετε τα απρόσωπα ρήματα / απρόσωπες εκφράσεις, το υποκείμενό τους και το υποκείμενο του απαρεμφάτου.**

1. Λέγεται τους Χαλδαίους ἐλευθέρους και ἀλκίμους εἶναι

2. Συνέβη τῶ Σόλωνι τελευτῆσαι βίῳ

3. Χρή τους εὐγενεῖς γενναίως φέρειν τάς συμφοράς

4. Πειθαρχεῖν δεῖ θεῶ μᾶλλον ἤ ἀνθρώποις

5. Ἀνάγκη ἐστίν ἡμῖν τάς τῆς πόλεως πύλας φυλάττειν

6. Προσήκει ἡμῖν φεύγειν την ἀχαριστίαν

7. Συμφέρει νῦν Θηβαίοις ποιῆσαι ταῦτα

8. Χρή λέγειν τά καίρια

9. Γράμματα δεῖ μαθεῖν και μαθόντα νοῦν ἔχειν

10.Δυνατόν (ἐστίν) ἱππεῦσι τους τοξότας διώκειν

11.Οὐ ράδιον ἐστίν ἡμῖν ταῦτα ποιῆσαι

12.Ὥρα ἐστί ἀπιέναι

13.Ἔξεστιν σοι πράττειν τά δέοντα

14.Χρή σε πορεύεσθαι ἐπί τον ποταμόν

15.Δεῖ τόν ἄρχοντα τελείαν ἔχειν την ἠθικήν ἀρετήν

16.Καλόν ἐστί και τάς ξενικάς ἀρετάς μιμεῖσθαι

**2. Να χαρακτηρίσετε τα απαρέμφατα (ειδικά - τελικά) και να βρείτε το υποκείμενό τους:**

1. Νομίζομεν ὑμᾶς πιστοὺς φίλους εἶναι.

2. Κῦρος παραγγέλλει τῷ Κλεάρχῳ ἥκειν.

3. Ἔλεγον Κῦρον ἄριστον ἄρχοντα γενέσθαι.

4. Κροῖσος ἔπεισεν αὐτὸν γυναῖκα ἄγεσθαι.

5. Ὤμοσαν οἵ τε Ἕλληνες καὶ Ἀριαῖος σύμμαχοι ἔσεσθαι.

6. Κῦρος ὑπέσχετο δώσειν πέντε μνᾶς.

7. Λύσανδος ἐκέλευσε πλεῖν τὴν ταχίστην.

**2o ΜΑΘΗΜΑ: ΚΑΤΗΓΟΡΟΥΜΕΝΟ - ΕΙΔΗ ΚΑΤΗΓΟΡΟΥΜΕΝΟΥ Ι. ΚΑΤΗΓΟΡΟΥΜΕΝΟ**

Κατηγορούμενο είναι το όνομα το οποίο με τη βοήθεια ενός συνδετικού ρήματος αποδίδει στο υποκείμενο ή στο αντικείμενό του μια σταθερή ιδιότητα.

**Συνδετικά ρήματα**

1. Το **εἰμί**

2. Τα συνώνυμα του **εἰμί**: **ὑπάρχω, τυγχάνω, διατελῶ (=είμαι διαρκώς), διαμένω, ἔφυν** (= υπήρξα εκ φύσεως),

**πέφυκα** (= είμαι εκ φύσεως) κλπ.

3. Τα μεταποιητικά: **γίγνομαι**, **καθίσταμαι**, **ἀποβαίνω**, **ἐκβαίνω**

4. Τα **εκλογής** σημαντικά παθητικά ρήματα όπως: **αἱροῦμαι** (= εκλέγομαι), **χειροτονοῦμαι** (= εκλέγομαι δια χειροτονίας), **λαχγάνω** (=εκλέγομαι με κλήρο), **ἀποδεικνύομαι**.

5. Τα δοξαστικά παθητικά ὀπως: **φαίνομαι**, **δοκῶ**, **ἒοικα**, **νομίζομαι**, **κρίνομαι**, **ὑπολαμβάνομαι**(= θεωρούμαι).

6. Τα κλητικά παθητικά όπως: **λέγομαι, καλοῦμαι**, **ὀνομάζομαι**, **προσαγορεύομαι.**

7. Τα ενεργητικά **κλητικά δοξαστικά και εκλογής σημαντικά** ρήματα, και πιο συγκεκριμένα αυτά που σημαίνουν: **ὀνομάζω, νομίζω, ἐκλέγω, διορίζω, ποιῶ** κ.ά.

8. Το ρ. **χρῶμαι** όταν συνάσσεται με δύο δοτικές, τη μία σαν αντικείμενο και την άλλη σαν κατηγορούμενο του αντικειμένου (το ρ. χρῶμαι μεταφράζεται: θεωρώ, έχω ως, χρησιμοποιώ ως).

**II. ΓΕΝΙΚΗ ΚΑΤΗΓΟΡΗΜΑΤΙΚΗ (με ρήματα συνδετικά)**

Όταν το κατηγορούμενο είναι **ουσιαστικό** μπορεί να μπεί σε **πτώση γενική** που ονομάζεται **Γενική**

**Κατηγορηματική** και ανάλογα με τι δηλώνει **διακρίνεται** σε:

**1. Γενική κατηγορηματική Κτητική,** όταν δηλώνει κτήση*: Ἡ ἡγεμονία ἐστί τῆς πόλεως*

**2. Γενική Κατηγορηματική Διαιρετική,** όταν δηλώνει το σύνολο, ένα μέρος του οποίου είναι το υποκείμενο:

*Σόλων τῶν ἐπτά σοφῶν ἐκλήθη*

**3. Γενική Κατηγορηματική της Αξίας,** όταν δηλώνει την αξία του υποκειμένου: *Τό ζωάριον ἐστί εἴκοσι μνῶν*

**4. Γενική Κατηγορηματική της Ύλης ή του Περιεχομένου,** όταν δηλώνει την ύλη ή το περιεχόμενο από την οποία αποτελείται το υποκείμενο: *Ἡ οἰκία ἐστί λίθων μεγάλων*

**5. Γενική Κατηγορηματική της Ιδιότητας,** όταν δηλώνει μια ιδιότητα (ηλικία, διάσταση κ.λπ.) του υποκειμένου:

*Εἰμί τριάκοντα ἐτῶν*.

**ΙΙI. ΕΠΙΡΡΗΜΑΤΙΚΟ ΚΑΤΗΓΟΡΟΥΜΕΝΟ**

Επιρρηματικό λέγεται το κατηγορούμενο το οποίο έχει **επιρρηματική σημασία**. Συνάπτεται σχεδόν μαζί με κάθε ρήμα ιδιαίτερα όμως με ρήματα **κ ί ν η σ η ς.**

**Είδη επιρρηματικού κατηγορουμένου:**

|  |  |  |
| --- | --- | --- |
| α. **τρόπου** | β. **τόπου** | γ. **χρόνου** |
| δ. **τάξης**, **σειράς** | ε. **σκοπού** |  |

**Παρατήρηση**

Τα πιο συνηθισμένα επίθετα που λαμβάνονται σαν επιρρηματικά κατηγορούμενα είναι τα εξής:

**ἑκών- ἑκούσιος** = με τη θέλησή του **ἐθελοντής** = με τη θέλησή του **ἄκων** = χωρίς τη θέληση κάποιου **ἄσμενος** = με ευχαρίστηση **χρόνιος** = μετά ή για πολύ χρόνο **ὄρθριος** = «τα ξημερώματα»

**ἐναντίος** = απέναντι, εναντίον **ἀντιπρόσωπος** = αντιμέτωπος, κατά μέτωπον **ὅρκιος** = ορκισμένος **ὑπόσπονδος** = με την προστασία των σπονδών **πελάγιος** = στη θάλασσα **ὑπαίθριος** = στην ύπαιθρο

**σκοταῖος** = βραδινός, νυχτερινός **αἰφνἰδιος** = αιφνιδιαστικώς

**μέσος** = στο κέντρο

Επίσης, τα επίθετα: *πρῶτος, πρότερος, ὕστερος, ὕστατος, τελευταῖος, τριταῖος…* και πολλά από τα ρηματικά επίθετα σε - τος, π.χ. *ἄκριτος.*

**ΙV. ΠΡΟΛΗΠΤΙΚΟ ΚΑΤΗΓΟΡΟΥΜΕΝΟ**

**Προληπτικό** λέγεται το κατηγορούμενο το οποίο αποδίδει προληπτικά στο υποκείμενο (ή σπάνια στο αντικείμενο του ρήματος), μια μελλοντική ιδιότητα που απορρέει από την ενέργεια του ρήματος, δηλ. μια ιδιότητα που θα αποκτήσει το υποκείμενο όταν θα ολοκληρωθεί η ενέργεια του ρήματος.

Συνάπτεται με ρήματα που δηλώνουν **εξέλιξη** όπως: **αἲρομαι**, **τρέφομαι**, **αὐξάνομαι**, **μεγαλύνομαι**,

**παρασκευάζομαι**, **ῥέω**, **πνέω**.

*Καὶ ᾔρετο τὸ ὕψος τοῦ τείχους μέγα* (=Το ύψος του τείχους ανέβαινε, ώστε να γίνει μεγάλο)

*Εἷς τις ὑπὸ τοῦ δήμου ἐτράφη μέγας* (=Ένας μόνο από το λαό ανατράφηκε, ώστε έγινε μεγάλος)

**ΑΣΚΗΣΗ**

**Να χαρακτηρίσεις τα κατηγορούμενα.**

1. Ἐγώ ἔφυν ἐσθλός.

2. Έρεχθεύς ᾑρέθη Βασιλεύς

3. Οἱ ἐθελονταί ἦσαν δισχίλιοι.

4. Οὗτοι εἰσιν οἱ ὡφελούμενοι

5. Τό σιγᾶν έστίν σωφρονεῖν

6. Οἱ πελτασταί ἦσαν περί τούς χίλιους

7. Ἀνυπόδητος καί ἀχίτων διατελεῖς

8. Ἆρα πέφυκα κακός;

9. Ἡ ζημία κεῖται θάνατος

10. Η ἐλπίς ἀπέβη ματαία

11. Ὁ πόλεμος κατέστη φανερός

12. Σύ ἐκβήσει σοφός

13. Εἳλεσθε κἀκεῖνον πρεσβευτήν.

14. Πέμπουσι Καλλίβιον ἁρμοστήν.

15. Ἰφικράτης ἐχειροτονήθη στρατηγός.

16. Οἱ ὑπό τῶν ὀλιγαρχιῶν ἐθέλοντες ἂρχεσθαι ἂνανδροι νομίζονται.

17. Οὗτος ἐκρίθη ἂριστος Ἑλλήνων.

18. Λακεδαιμόνιοι δοκοῦσιν κράτιστοι τῶν Πελοπονησίων εἶναι.

19. Τύραννος ὁ ἒρως λέγεται

20. Οἱ τἀγαθα πράττοντες υἱοί Θεοῦ κληθήσονται

21. Την φιλοπονίαν ἀρετήν ἐγώ καλῶ

22. Ἱκανά νομίζω τά εἰρημένα

23. Χρῶμαι τινί φίλῳ

24. Ἑγώ σε ἂσμενος ἑώρακα.

25. Οἱ ἐχθροί ἐξέρχονται ὑπόσπονδοι

26. Οὐδείς ἂκων ἀδικεῖ.

27. Οἱ στρατιῶται ἐσκήνουν ὑπαίθριοι.

28. Ἐπύαξα προτέρα Κύρου ἀφίκετο.

29. Ὁ Τισσαφέρνης πρῶτος ἒλεγε τάδε.

30. Τίνος ἥκετε διδάσκαλοι;

31. Ἤρετο τό ὓψος τοῦ τείχους μέγα

32. Μείζω τήν πόλιν αὒξει.

33. Ἡ ἡγεμονία ἐστί τῆς πόλεως

34. Σόλων τῶν ἐπτά σοφῶν ἐκλήθη

35. Τό ζωάριον ἐστί εἴκοσι μνῶν

36. Ἡ οἰκία ἐστί λίθων μεγάλων

37. Εἰμί τριάκοντα ἐτῶν.

**3ο ΜΑΘΗΜΑ: Η ΧΡΗΣΗ ΤΗΣ ΓΕΝΙΚΗΣ Ι. Η ΓΕΝΙΚΗ ΜΕ ΡΗΜΑΤΑ**

**Α. ΑΝΤΙΚΕΙΜΕΝΟ**

Αντικείμενο σε πτώση γενική δέχονται οι ακόλουθες κατηγορίες ρημάτων που σημαίνουν:

**1) μνήμη ή λήθη,** όπως μέμνημαι (θυμάμαι), ἐπιλανθάνομαι (ξεχνώ)

*- Μέμνημαι τῶν ἀπόντων φίλων (τους φίλους που απουσιάζουν)*

**2) φροντίδα, επιμέλεια, φειδώ και τα αντίθετά τους** όπως φροντίζω, ἐπιμέλομαι, ἐπιμελοῦμαι, κήδομαι, (φροντίζω), ἀμελῶ, φείδομαι (είμαι οικονομικός, λυπάμαι), ἀφειδῶ (αψηφώ, είμαι σπάταλος), μέλω, μεταμέλομαι (μετανοώ)

*- Ἐαυτοῦ κήδεται ὀ προνοῶν ἀδερφοῦ*

*- Ἐπεμελοῦντο τῆς πόλεως*

**3) αίσθηση** (εκτός από το ὀρῶ), όπως αἰσθάνομαι, ἀκούω, ἄπτομαι, ἀκροῶμαι, γεύομαι

*- Ἄκουε πάντων*

**4) έναρξη ή λήξη**, όπως ἄρχω (αρχίζω), λήγω (σταματώ), παύομαι

*- Ἥρχετο τοῦ λόγου ὧδε*

**5) εξουσία**, όπως ἄρχω (εξουσιάζω), κρατῶ (νικῶ, υπερισχύω), ἠγοῦμαι (είμαι αρχηγός)

*- Οἰ δίπους ἄρχει τῆς πόλεως*

**6) σύγκριση, διαφορά, υπεροχή**, όπως διαφέρω, πλεονεκτῶ, μειονεκτῶ, περιγίγνομαι (υπερέχω), περίειμι

(υπερέχω), ἀπολείπομαι (είμαι κατώτερος)

*- Ἔλληνες περιγίγνονται τῶν Μήδων*

**7) απόλαυση, επιθυμία, πλησμονή, συμμετοχή και τα αντίθετά τους**, δηλ. στέρηση, χωρισμό, απομάκρυνση, όπως ἀπολαύω,ἐρῶ (αγαπώ με πάθος), ἐπιθυμῶ, βριθῶ (είμαι φορτωμένος), πίμπλαμαι (είμαι γεμάτος), μετέχω, κοινωνῶ, στερῶ, δέω (έχω ανάγκη), ἀπαλλάττομαι, ἀπέχω

*- Ἀπολαύουσι πάντων τῶν αγαθῶν*

**8) απόπειρα, επιτυχία ή αποτυχία**, όπως πειρῶμαι (επιχειρώ, δοκιμάζω), (ἐπι)τυγχάνω, ἁποτυγχάνω, ἀμαρτάνω (αποτυγχάνω)

*- πεπειράμεθα πολλῶν κακῶν*

**9) σύνθετα με τις προθέσεις ἀπό, κατά, πρό, ὐπέρ,** όπως ἀποτρέπω (εμποδίζω, απομακρύνω), άφίσταμαι, ἀποκλείω, ἐκβάλλω, ἐκβαίνω, καταγγέλω, προαιρούμαι, ὐπερέχω

- Μή προτρεχέτω ἠ γλὼττα τῆς διανοίας

**Β. ΓΕΝΙΚΗ ΚΑΤΗΓΟΡΗΜΑΤΙΚΗ (με ρήματα συνδετικά)**

Όταν το κατηγορούμενο είναι ουσιαστικό μπορεί να μπεί σε πτώση γενική που ονομάζεται ΓΕΝΚΗ ΚΑΤΗΓΟΡΗΜΑΤΙΚΗ και ανάλογα με τι δηλώνει διακρίνεται σε:

**1) Γενική Κατηγορηματική Κτητική**, όταν δηλώνει κτήση

**2) Γενική Κατηγορηματική Διαιρετική**, όταν δηλώνει το σύνολο, ένα μέρος του οποίου είναι το υποκείμενο

**3) Γενική Κατηγορηματική της Αξίας**, όταν δηλώνει την αξία του υποκειμένου

**4) Γενική Κατηγορηματική της Ύλης ή του Περιεχομένου**, όταν δηλώνει την ύλη ή το περιεχόμενο από το οποίο αποτελείται το υποκείμενο

**5) Γενική Κατηγορηματική της Ιδιότητας**, όταν δηλώνει μια ιδιότητα (ηλικία, διάσταση κ.λ.π.) του υποκειμένου

**ΙΙ. Η ΓΕΝΙΚΗ ΜΕ ΟΥΣΙΑΣΤΙΚΑ ΚΑΙ ΕΠΙΘΕΤΑ**

**1. Γενική κτητική**

Το ουσιαστικό, επίθετο σημαίνει το κτήμα, το έργο, την ιδιότητα και η γενική δηλώνει τον κτήτορα ή το δημιουργό. Προσοχή στη διάκριση της γενικής κτητικής από τη γενική του δημιουργού.

*- ἡ οἰκία τοῦ Μιλτιάδου (Γεν. Κτητική)*

*- τά ἔπη τοῦ Ὀμήρου (γενική του δημιουργού)*

Επίθετα που συντάσσονται με γενική κτητική είναι:

*ἴδιος* (ιδιαίτερος), *ἐταῖρος* (φίλος), *ξένος* (φίλος από φιλοξενία), *κοινός*, *συγγενής*, *ἰερός*, *ἐχθρός*, *οἰκεῖος* (συγγενής, αλλά όταν σημαίνει ευμενής, φίλος συντάσσεται με δοτική), *ἀλλότριος* (συντάσσεται με δοτική όταν δυσμενής εχθρός).

**2. Γενική διαιρετική**

Η γενική δηλώνει ομοειδές σύνολο, ένα μέρος του οποίου είναι το ουσιαστικό

*- ἀνήρ τοῦ δήμου*

Γενική διαιρετική είναι και η γενική χώρας στα τοπικά και επιθετικά ονόματα. Η γενική αυτή συνήθως προτάσσεται

*- Ἀφίκετο τῆς Ἀττικής εἰς Οἰνόην*

Όταν υπάρχει έμφαση στο όνομα, τότε αυτό προτάσσεται της γενικής της χώρας

*- Ἀφίκοντο εἰς Χρυσούπολιν τῆς Χαλκηδονίας*

Η γενική της χώρας πάντοτε έναρθρη. Επίθετα που συντάσσονται με γενική διαιρετική είναι κυρίως ουσιαστικοποιηθέντα επίθετα, μετοχές, αντωνυμίες.

*- οἰ χρηστοί (τίμιοι, αγαθοί) τῶν ἀνθρώπων*

Συνηθέστερα με γενική διαιρετική συντάσσονται:

**α)** πολλοί, ὀλίγοι, τίς, τινές, οἰ μέν... οἰ δέ, ἄλλοι, ἓτεροι, εἶς, δύο, τρεῖς, ... , ἔκαστος

**β)** Το ουδέτερο επιθέτου ή αντωνυμίας όταν έχει θέση ουσιαστικού

*- μέγα δυνάμεως...*

**γ)** Με τα επίθετα πολύς, ἥμισυς και με τα υπερθετικά, σε αρσενικό και θηλυκό γένος, έχουμε γενική διαιρετική

*- Τῆς λείας τήν πολλήν ἀπέλευον*

**δ)** Το επίθετο ατον υπερθετικό βαθμό συντάσσεται κατά κανόνα με γεν. Διαιρετική

*- οἰ ἄριστοι τῶν πολιτῶν*

**ε)** υπερθετικό επιρρήματος

**3. Γενική της ιδιότητας**

Η γενική αυτή συνοδεύεται από αριθμητικό ή επίθετο που δηλώνει μέγεθος, ηλικία

*- ὁδός τριῶν ημερῶν*

**4. Γενική της ύλης**

Η γενική αυτή δηλώνει την ύλη από την οποία είναι κατασκευασμένο το προσδιοριζόμενο αντικείμενο

*- νόμισμα ἀργύρου καί χρυσοῦ*

**5. Γενική περιεχομένου**

Δηλώνει το περιεχόμενο του προσδιοριζόμενου πράγματος

*- τοῖχος πλίνθου*

**6. Γενική της αιτίας**

Δηλώνει την αιτία για την οποία γίνεται κάτι και συνάπτεται κατά κανόνα με ουσιαστικά που δηλώνουν ψυχικό πάθος

*- μεγάλων ἀφικημάτων ὀργή*

Επίθετα που συντάσσονται με γενική της αιτίας είναι τα εξής: αἴτιος, ἀναίτιος, ἔνοχος, ὐπεύθυνος, ὐπόλογος,

μακάριος, εὐδαίμων

*- ἔνοχος κλοπῆς*

**7. Γενική της αξίας**

Δηλώνει την αξία ενός πράγματος και προσδιορίζεται εύκολα

*- Δέκα μνῶν χωρίον*

Επίθετα που συντάσσονται με γενική της αξίας είναι τα εξής: ἄξιος, ἀντάξιος, ἀνάξιος, ὤνιος (ο προς πώληση), ὠνητός (αυτός που μπορεί να αγοραστεί), ἀξιόχρεως, τίμιος (αυτός που έχει αξία, ακριβός)

*- ἐφάνη ἄξιος τῶν πρόσθεν λόγων*

**8. Γενική υποκειμενική**

Δηλώνει το υποκείμενο μιας ενέργειας και εξαρτάται από ουσιαστικά, όπως πόθος (ποθῶ), νίκη (νικῶ). Η γενική υποκειμενική αναγνωρίζεται, όταν τρέψουμε, το ουσιαστικό στο αντίστοιχο ρήμα και η γενική γίνετ αι υποκείμενο

*- ἠ ἐργασία τοῦ ἀνδρός (ἐργάζεται ὀ ἀνήρ)*

*- Πόλεμος Πελοποννησίων καί Ἀθηναίων (ἐπολέμησαν οἰ Πελοπονήσιοι καί οἰ Ἀθηναῖοι)*

**9. Γενική αντικειμενική**

Φανερώνει το αντικείμενο μιας ενέργειας. Με γενική αντικειμενική συντάσσονται αφηρημένα ρηματικά ουσιαστικά. Αναγνωρίζεται όταν τρέψουμε το ουσιαστικό στο αντίστοιχο ρήμα και η γενική γινεται αντικείμενο

*- Πόθος πατρίδων (ποθοῦσι τάς πατρίδας)*

**Τα επίθετα που συντάσσονται με γενική αντικειμενική** έχουν αντίστοιχα ρήματα που συντάσσονται και εκείνα με γενική ως αντικείμενο και σημαίνουν:

**α) Μνήμη ή λήθη**: μνήμων, ἀλήσμων, ἐπιλήσμων

**β) Φροντίδα, επιμέλεια, φειδώ και τα αντιθετά τους**: ἐπιμελής, ἀμελής, φειδωλός, ἀφειδής, ὀλίγωρος

**γ) Διαφορά:** διάφορος, ἔτρος, ἀλλότριος, ἄλλος

**δ) Συμμετοχή, πλησμονή και το αντίθετο στέρηση, χωρισμό, απομάκρυνση, απαλλαγή**: συνεργός, σύμμαχος, σύντροφος, μέτοχος, κοινωνός, μεστός, ἔνδεης (φτωχός), γυμνός, ὀρφανός, ἔρημος, ἐλεύθερος, ἀγνός καθώς και τα επίθετα με α στερητικό όπως ἄμικτος, ἄγευστος

*- Πλήρης ὕδατος - ἐνδέης χρημάτων*

**ε) Απόπειρα, εμπειρία, αποτυχία, επιτυχία**: ἔμπειρος, ἄπειρος, ἐπιτυχής, ἀήθης (ασυνήθιστος), ἐπιστήμων

*- ἔμπειρος πολέμου - ἄπειρος γραμμάτων*

**στ) Εξουσία ή το αντίθετο**: κύριος (κάτοχος), ἀκράτωρ, ἐγκρατής, ὐπήκοος

**ζ)** Πολλά επίθετα που σημαίνουν δύναμη, ικανότητα, επιτηδειότητα και τα επίθετα σε -ικος: ἐξεταστικός, ποριστικός, διδασκαλικός, τέλειος, προσήγορος

*- διδασκαλικός τῆς αὐτοῦ σοφίας*

**ΙΙΙ. Η ΓΕΝΙΚΗ ΩΣ ΕΠΙΡΡΗΜΑΤΙΚΟΣ ΠΡΟΣΔΙΟΡΙΣΜΟΣ**

|  |  |  |
| --- | --- | --- |
| **ΕΙΔΟΣ** | **ΣΗΜΑΣΙΑ** | **ΠΑΡΑΤΗΡΗΣΕΙΣ** |
| **1. Γενική τόπου** | Δηλώνει **τον τόπο** όπου γίνεται η  ενέργεια του ρήματος. | Η χρήση της είναι κυρίως **ποιητική.** Συνήθης γενική  του τόπου στους πεζογράφους είναι: **α*ὐ*το*ῦ*** (= όπου). |
| **2. Γενική χρόνου** | Δηλώνει **το χρονικό διάστημα**  κατά τη διάρκεια του οποίου γίνεται η ρηματική ενέργεια. | Συχνές γενικές του χρόνου είναι οι λέξεις: **ἡμέρας,**  **νυκτός, θέρους, ὀπώρας, ἐνιαυτοῦ, ὄρθρου, χειμῶνος, ἔτους, χρόνου,** κ.α. |
| **3. Γενική αιτίας** | Δηλώνει **την αιτία** για την οποία γίνεται η ρηματική ενέργεια. | Βρίσκεται συνήθως κοντά σε ρήματα **ψυχικού πάθους** και κυρίως σε **δικαστικά** (δικάζω, κρίνωμαι,  γράφομαι, φεύγω κ.α). |
| **4. Γενική σκοπού** | Δηλώνει **το σκοπό** της ρηματικής  ενέργειας. | Τις περισσότερες φορές είναι **γενική έναρθρου**  **απαρεμφάτου.** |
| **5. Γενική ποινής** | Δηλώνει **την επιβαλλόμενη**  **ποινή**. | Βρίσκεται κοντά στα ρήματα **καταψηφίζομαι, τιμῶ** (=  ορίζω ως ποινή)**, κρίνω, διώκω.** |
| **6. Γενική αξίας**  **(ή ποσού)** | Δηλώνει **την αξία, το ποσό ή το**  **τίμημα** της ρηματικής ενέργειας. | Συνήθεις γενικές του ποσού είναι οι: **μικροῦ, πολλοῦ,**  **ὀλίγου**. Πιο συχνά η γενική τίθεται κοντά στα ρήματα **ἀξιῶ, ἀγοράζω, πωλῶ, ἀλλάσσω, ἐκτιμῶ, ὠνοῦμαι, πιπράσκω** και **τιμῶ.** |

**IV. Η ΓΕΝΙΚΗ ΜΕ ΕΠΙΡΡΗΜΑΤΑ**

Η γενική, όταν συνοδεύει επιρρήματα, έχει συνήθως τις λειτουργίες και τις σημασίες που διαθέτει όταν συνοδεύει επίθετα, καθώς πολλά επιρρήματα παράγονται από επίθετα ή ως προς τη σημασία τους αντιστοιχούν σε κάποια επίθετα. Έτσι η γενική μετά από επιρρήματα μπορεί να είναι:

**(α) Γενική διαιρετική** μετά από επιρρήματα τοπικά, χρονικά, ποσοτικά και τον υπερθετικό βαθμό των επιρρημάτων. - ἐμβαλεῖν ποι *τῆς* ἐκείνων *χώρας*

**(β) Γενική της αξίας** μετά από τα επιρρήματα ἀξίως, ἐπαξίως, ἀναξίως κλπ.

- ἀξίως εἰπεῖν *τῶν τετελευτηκότων*

**(γ) Γενική της αιτίας** μετά από επιφωνήματα που δηλώνουν λύπη, πόνο, έκπληξη.

- Οἴμοι *τῶν κακῶν*

**(δ) Γενική αντικειμενική** μετά από τροπικά επιρρήματα παραγόμενα από επίθετα που συντάσσονται με γενική αντικειμενική ή μετά από τα προθετικά τοπικά επιρρήματα (τοπικά επιρρήματα που παράγονται από προθέσεις, όπως ἄνω, κάτω, ἐντός, ἐκτός, ἐγγύς, ἐναντίον, πλησίον κλπ.).

- δεῖ καὶ τοὺς παιδείας ὀρεγομένους *μηδενὸς* μὲν ἀπείρως ἔχειν || πρέπει κι αυτοί που επιθυμούν την παιδεία να μην είναι αμαθείς σε τίποτα.

**(ε) Γενική συγκριτική** μετά από συγκριτικό βαθμό επιρρημάτων.

- ὁρῶν δ᾽ αὐτοὺς λυπουμένους μᾶλλον *τοῦ προσήκοντος*

(στ) **Γενική της αναφοράς** με τα τροπικά επιρρήματα πῶς, ὅπως, ὡς, καλῶς, κακῶς, εὖ, όταν σχηματίζουν περιφράσεις με τα ρήματα ἔχω και κεῖμαι. Η συγκεκριμένη γενική δηλώνει σε σχέση με τι το υποκείμενο της πρότασης βρίσκεται σε καλή/κακή κατάσταση ή θέση.

*- ὡς ἕκαστος ἔχει γνώμης*

**ΑΣΚΗΣΕΙΣ ΣΤΗ ΧΡΗΣΗ ΤΗΣ ΓΕΝΙΚΗΣ**

1. Να χαρακτηρίσετε τις γενικές.

1. Μέμνημαι τῶν φίλων

2. Δέδοικα μή ἐπιλαθώμεθα τῆς ὀδοῦ

3. Ἐαυτοῦ κήδεται ὀ προνοῶν ἀδερφοῦ

4. Ἐπεμελοῦντο τῆς πόλεως

5. Ἀφειδῶ τοῦ βίου

6. Ἄκουε πάντων

7. Μή μου ἄπτου

8. Ὀσφραίνομαι κρομμύων

9. Δίκαιον ἐστί καί ἡμῶν ἀκροᾶσθαι

10. Ἥρχετο τοῦ λόγου ὧδε

11. Λῆγε τῶν πόνων

12. Οἰδίπους ἄρχει τῆς πόλεως

13. Οἰ πατέρες ἡμῶν Μήδων ἐκράτησαν

14. Ξενοφών ἠγεῖτο τῶν στρατιωτῶν

15. Ἔλληνες περιγίγνονται τῶν Μήδων

16. τοσοῦτων ἠ πόλις διήνεγκε τῶν ἅλλων

17. Ἀπολαύουσι πάντων τῶν αγαθῶν

18. Ἄνθρωπος φύσει τῆς δικαιοσύνης ὀρέγεται

19. Μετέσχον πλείστων πόνων

20. Αἰ λήκυθοι μύρου γέμουσι

34. τά ἔπη τοῦ Ὀμήρου

35. ἀνήρ τοῦ δήμου

36. Ἀφίκετο τῆς Ἀττικής εἰς Οἰνόην

37. οἰ χρηστοί τῶν ἀνθρώπων

38. Ἀφίκοντο εἰς Χρυσούπολιν τῆς Χαλκηδονίας

39. Τῆς λείας τήν πολλήν ἀπέλευον

40. οἰ ἄριστοι τῶν πολιτῶν

41. ὁδός τριῶν ημερῶν

42. παῖς τριῶν ἐτῶν

43. νόμισμα ἀργύρου καί χρυσοῦ

44. στέφανος δάφνης

45. τοῖχος πλίνθου

46. ἔνοχος κλοπῆς

47. γραφή ἀσεβείας

48. ἔμπειρος πολέμου

49. Κύριος τῆς Ἀσίας

50. Υπήκοοι τῶν γονέων

51. ἄπειρος γραμμάτων

52. φειδωλός χρημάτων

53. Πόθος πατρίδων

21. πᾶσα ἐπιστήμη χωριζόμενη δικαιοσύνης πανουργία, 54. Πλήρης ὕδατος

οὐ σοφία φαίνεται

22. Σοφισταί οὐ δέονται χρημάτων

23. πεπειράμεθα πολλῶν κακῶν

24. τετυχήκαμεν σωτηρίας

25. ἀμαρτάνω γνώμης

26. Μή προτρεχέτω ἠ γλὼττα τῆς διανοίας

27. Μένων οὐδενός κατεγέλα

28. Ἠ ἠγεμονία ἐστί τῆς πόλεως

29. Σόλων τῶν ἐπτά σοφῶν ἐκλήθη

30. Τό ζωάριον ἐστί εἴκοσι μνῶν

31. Ἡ οἰκία ἐστί λίθων μεγάλων

32. Εἰμί τριάκοντα ἐτῶν

33. ἡ οἰκία τοῦ Μιλτιάδου

55. ἐνδέης χρημάτων

56. ὀρφανός πατρός

57. ἔρημος φίλων

58. μέτοχος τῆς πόλεως

59. ἄμικτος κακοῦ

60. Ἐπιστήμη ἐπιστήμης διάφορος

61. ἠ ἐργασία τοῦ ἀνδρός

62. μνήμων τῶν εὐργεσιῶν

63. Πόλεμος Πελοποννησίων καί Ἀθηναίων

64. μεγάλων ἀδικημάτων ὀργή

65. Δέκα μνῶν χωρίον

66. ἐφάνη ἄξιος τῶν πρόσθεν λόγων

**2. Να χαρακτηρίσετε τις παρακάτω γενικές (επιρρηματικοί προσδιορισμοί).**

1. Ἀπέχει ἡ Πλάταια **τῶν Θηβῶν** σταδίους ἐβδομήκοντα.

2. **Αὐτοῦ** πολλοί ἀπέθανον.

3. **Τῆς νυκτός** ἐβουλεύοντο ἀναχωρεῖν.

4. Οἱ Θηβαῖοι τοῦ αυτοῦ **θέρους** ἐστράτευσαν.

5. Κατά τούς χρόνους **τοῦ ἦρος** ταῦτα ἐγένοντο.

6. **Τῶν** αὐτῶν **ἀδικημάτων** ὀργίζεται.

7. Θαυμάζω σε **τῆς τόλμης**.

8. Ζηλῶ ὑμας **τοῦ πλούτου**.

9. Διώξομαι σε **δειλίας**.

10. Φεύγω **ἀσεβείας** ὑπό Μελήτου.

11. Οὔκ ὁρῶ τόν καιρόν **τοῦ λέγειν**.

12. Ἐτειχίσθη **τοῦ μή κακουργεῖν** τήν Εὔβοιαν.

13. Πάντας τούς συκοφάντας συλλαμβάνοντες ὑπῆγον **θανάτου.**

14. **Θανάτου** κρινόμεθα.

15. Κατεψηφίσθησαν **φυγῆς**.

16. Ὁ ἀνήρ μοι **θανάτου** τιμᾶται.

17. Οὐ **πολλοῦ** δέω χάριν ἒχειν τῷ κατηγόρῳ.

18. Θεμιστοκλέα **τῶν** μεγίστων **δωρεῶν** ἠξίωσαν.

19. Τήν εὐδαιμονίαν **ὀλίγου** ἐτίμων.

20. Ἡ λεία ἐπράθη **ταλάντων** εἲκοσι.

21. **Τῶν πόνων** πωλοῦσιν ταγαθά οἱ θεοί.

22. Τήν σοφίαν **ἀργυρίου** πωλεῖ.

**3. Να χαρακτηρίσετε τις γενικές και να μεταφράσετε τις φράσεις.**

1. Τό πλοῖον ἣξει τῆς ἐπιούσης ἡμέρας

2. Φεύγω ἀσεβείας ὑπό Μελήτου

3. εὐδαιμονίζω σε τοῦ τρόπου (χαρακτήρας)

4. πόσου διδάσκει Εὔηνος.

5. ἐπίσχες (ἐπέχω- παραμένω) αὐτοῦ

6. οἴμοι τῶν ἐμῶν κακῶν

7. λάθρα τῶν στρατιωτῶν

8. πῶς ἔχει τῆς γνώμης;

9. ἔξω αὐλείων πυλῶν

10. ἐγγύς τοῦ θανάτου

11. ἐντός εἴκοσι ἡμερῶν

**4ο ΜΑΘΗΜΑ: Η ΧΡΗΣΗ ΤΗΣ ΔΟΤΙΚΗΣ Ι. Η ΔΟΤΙΚΗ ΜΕ ΡΗΜΑΤΑ**

**A. Αντικείμενο**

Αντικείμενο σε πτώση δοτική παιρνουν **τα ρήματα που σημαίνουν**:

**1. Φιλική ή εχθρική διάθεση ή ενέργεια,** όπως εὐνοῶ, ἀρέσκω, λυσιτελῶ, φθονῶ, ἐπιβουλεύω, μάχομαι, πολεμῶ

*- Δεινόν ἐστί μαχέσθαι θεῷ καί τύχη - Φοίνιξ καί Κίλιξιν ἐναυμάχησαν*

**2. Ευπείθεια, απείθεια, υποταγή,** όπως πείθομαι**,** ἀπειθῶ**,** δουλεύω **(είμαι δούλος)**

*- Πείθου τοῖς νόμοις*

**3. Ακολουθία, διαδοχή:** όπως ἔπομαι**,** ἀκολουθῶ

*- τῇ ἀχαριστίᾳ ἕπεται ἡ ἀναισχυντία*

**4. Προσέγγιση, επικοινωνία, ανάμειξη:** όπως πελάζω **(**πλησιάζω**),** κοινωνῶ, ὁμιλῶ **(**συναναστρέφομαι), μείγνυμι

*- κακοῖς ὀμιλῶν καυτός ἐκβήσει κακός- ὅμοιος ὀμοίῳ ἀεί πελάζει*

**5. Ομοιότητα, ισότητα, συμφωνία:** όπως ἰσοῦμαι**,** ὀμοιάζω, ἔοικα**,** συμφωνῶ

*- φιλοσόφῳ ἔοικας, ὦ νεανία*

**6. Πρέπει ή ταιριάζει** όπως **πρέπει, ἀρμόττει, προσήκει**

*- ὁ κόθόρνος ἀρμόττει τοῖς ποσίν ἀμφοτέροις*

**7. Παραίνεση, προτροπή, διαταγή**

*- Λέγομεν ὐμῖν σπονδάς μή λύειν*

**8. Σύνθετα με τις προθέσεις σύν, ἐν, ὐπό, παρά, περί, πρός** και το επίρρημα **ὁμοῦ: όπως ἐμμένω, συνοικῶ,**

**ὐπόκειμαι, ἐπιτίθεμαι, παραγίγνομαι, περιπίπτω, προσφέρομαι, ὀμολογῶ, ὀμονέω**

*- έμμένω τοῖς ὅρκοις - ἐγώ σύνειμι θεοῖς - προσέχω τοῖς λόγοις*

**Σημείωση 1.** Το **χρῶμαι** και τα σύνθετά του συντάσσονται με **δοτική**.

*- χρῶ τοῖς εἰρημένοις*

**Σημείωση 2.** Τα **ὠφελῶ, βλάπτω** και τα συνώνυμα συντάσσονται με αιτιατική εκτός από το λυσιτελῶ (με δοτική)

**Σημέιωση 3.** Τα ρήματα **ψυχικού πάθους** συντάσσονται με δοτική προσώπου

(**αντικείμενο**) και με δοτική πράγματος (δοτική της **αιτίας**)

**B. Δοτική προσωπική**

Είναι η δοτική ονόματος, προσώπου ή ποσωπικής αντωνυμίας, που βρίσκεται κοντά σ' ένα ρήμα οποιασδήποτε σημασίας και διάθεσης χωρίς όμως να είναι αντικείμενο και ανάλογα με το νόημα που εκφράζει ονομάζεται:

**α) Δοτική προσωπική κτητική**. Η δοτική αυτή βρίσκεται κοντά στα ρήματα **εἰμί, γίγνομαι, υπάρχω** και φανερώνει το πρόσωπο που κατέχει κάτι. Στη μετάφραση τα υπαρκτικά ρήματα σημαίνουν **ἔχω.**

*- ἐστί μοι χρήματα - πολλαί καί καλαί ἐλπίδες ἡμίν εἰσί σωτηρίας*

**β) Δοτική προσωπική χαριστική ή αντιχαριστική**. Η δοτική αυτή φανερώνει το πρόσωπο που **ωφελείται ή βλάπτεται** από αυτό που εκφράζει το ρήμα.

*- Ἕκαστος οὐχί τῷ πατρί καί τῇ μητρί μόνον γεγένηται ἀλλά καί τῇ πατρίδι*

**γ) Δοτική προσωπική της συμπάθειας**. Η δοτική αυτή φανερώνει το πρόσωπο που **συμμετέχει** σε ό,τι εκφράζει

το ρήμα.

*- Διέφθαρτο τῷ Κροίσῳ ἡ ἐλπίς*

**δ) Δοτική προσωπική της αναφοράς**. Δηλώνει το πρόσωπο αναφορικά με το οποίο αληθεύει ή συμβαίνει κάτι. Τέτοια δοτική βρίσκεται κοντά σε μετοχές για τον καθορισμό του χρόνου ή του τόπου στον οποίο ισχύει κάτι.

*- Ἐπίδαμνος ἐστί πόλις ἐν δεξιᾷ ἐσπλέοντι τόν ᾿Ιόνιον κόλπον*

**στ) Δοτική προσωπική του κρίνοντος προσώπου**. Η δοτική αυτή φανερώνει το πρόσωπο σύμφωνα με την κρίση του οποίου ισχύει κάτι. Βρίσκεται συνήθως κοντά σε δοξαστικά ρήματα

*- οὐδέ δίκαιον μοι δοκεῖ εἶναι δεῖσθαι τοῦ δικαστοῦ*

**ζ) Δοτική προσωπική του ενεργούντος προσώπου ή του ποιητικού αιτίου**. Η δοτική αυτή φανερώνει το πρόσωπο που ενεργεί. Βρίσκεται κοντά σε **παθητικά** ρήματα **συντελικών** χρόνων (σπάνια αορίστου) και στα ρηματικά επίθετα σε - **τος και - τέος**

*- ταῦτα Θεμιστογένει γέγραπται - ὀ ποταμός ἐστί ἡμῖν διαβατέος*

**ΙΙ. Η ΔΟΤΙΚΗ ΜΕ ΟΥΣΙΑΣΤΙΚΑ ΚΑΙ ΕΠΙΘΕΤΑ**

Η δοτική που εξαρτάται από ουσιαστικό ή επίθετο είναι ετερόπτωτος προσδιορισμός του ουσιαστικού ή του επιθέτου που προσδιορίζει και μπορεί να είναι:

**1. Δοτική αντικειμενική**

Με τέτοια δοτική συντάσσονται τα επίθετα (σπάνια ουσιαστικά) τα οποία παράγονται από ρήματα που συντάσσονται με δοτική και σημαίνουν:

**α. Φιλική ή εχθρική διάθεση**, όπως ὠφέλιμος, βλαβερός, φίλος, ἐχθρός

*- οἰ πονηροί ἀλλήλοις ἐχθροί μᾶλλον εἰσίν ἢ φίλοι*

**β) Ευπείθεια, απείθεια, υποταγή**, όπως εὐπειθής, υπήκοος

*- Ἵππος εὐπειθής τῷ ἡν ἰόχῳ*

**γ) Ακολουθία, διαδοχή**, όπως ακόλουθος, διάδοχος

*- Ἀκόλουθος τοίνυν ἐστί ὁ νῦν λόγος τῷ τότε ῥηθέντι*

**δ) Προσέγγιση, επικοινωνία, ανάμειξη**, όπως γειτων, ὅμορος (γειτονικὀς), ἄμικτος

**ε) Ταυτότητα, ομοιότητα, συμφωνία, ισότητα και τα αντιθετά τους**, όπως ὁ αὐτός, ὅμοιος, ἁνόμοιος, ἵσος, ἅνισος, ἰσόρροπος, σύμφωνος

*- σύμφωνοι ἀλλήλοις εἰσί*

**στ) Πρέπει ή ταιριάζει και τα αντίθετά τους**,όπως ἀρμόδιος, ἀπρεπής, ἀνάρμοστος

*- ἀνάρμοστον τό αἰσχρόν παντί τῷ θείῳ*

**ζ) Σύνθετα με τις προθέσεις ἐν, σύν και το επίρρημα ὀμοῦ**, όπως σύμφυτος, συγγενής, ἔνοχος, ἔμφυτος

*- Αἰδώς καί φόβος ἔμφυτα τοῖς ἀνθρώποις εἰσίν*

**2. Δοτική της αναφοράς ή του κατά τι**

Η δοτική αυτή αναφέρεται σε αυτό ως προς το οποίο ισχύει η έννοια του ουσιαστικού ή του επιθέτου

*- Συγγενεῖς ἔστε φύσει οὐ νόμῳ*

**ΙΙΙ. Η ΔΟΤΙΚΗ ΜΕ ΕΠΙΡΡΗΜΑΤΑ**

Τέτοια δοτική παίρνουν τα επιρρήματα που παράγονται από επίθετα που συντάσσονται με δοτική αντικειμενική και λεγεται επίσης **δοτική αντικειμενική.**

Επιρρήματα που συντάσσονται με δοτική είναι τα **ἃμα, ὀμοῦ, ἐξης** και τα προθετικά **ἐγγύς, πλησίον**.

*- Πλησίον τῷ φίλῳ - Τό ἐξῆς τοῖς Μαραθῶνι ἔργον διεπράξατο*

**ΙV. Η ΔΟΤΙΚΗ ΩΣ ΕΠΙΡΡΗΜΑΤΙΚΟΣ ΠΡΟΣΔΙΟΡΙΣΜΟΣ**

Η επιρρηματική χρήση της δοτικής φανερώνει:

**1. Μέσο:** *ἡ ψυχή τρέφεται μαθήμασι*

**2. Όργανο:** *τήν θύραν τῇ βακτηρίᾳ ἔκρουε*

**3. Τρόπο:** *βίᾳ εἷλον τό χωρίον*

**4. Χρόνο:** *Θεσμοφορίοις ᾤχετο εἰς τό ἰερόν*

**5. Τόπο:** *φαμέν Μαραθῷνι μόνοι προκινδυνεῦσαι τῷ βαρβάρῳ*

**6. Αιτία:** *οὐχ ὓβρει ἀλλ'ἀνάγκῃ λαμβάνομεν τά ἐπιτήδεια*

**7. Συνοδεία.** Τέτοια δοτική είναι οι στρατιωτικοί όροι σε δοτική, όπως *στρατῷ, ναυσί, δυνάμει, πλήθει, ναυτικῷ, ἰππεῦσι* με ρήματα κινήσεως.

**8. Αναφορά.** Βρίσκεται δίπλα σε ρήματα ή επίθετα που έχουν την έννοια διαφοράς, υπεροχής, σύγκρισης.

*- Ἐγώ δέ οὔτε ποσίν εἰμί ταχύς οὔτε χερσίν ἰσχυρός*

**9. Ποσό.** Φανερώνει το μέτρο ή τη διαφορά.

**ΑΣΚΗΣΕΙΣ ΣΤΗ ΧΡΗΣΗ ΤΗΣ ΔΟΤΙΚΗΣ**

**1. Να σημειώσεις τα αντικείμενα σε δοτική και να δείξεις σε ποια κατηγορία ανήκει το ρήμα στο οποίο αποδίδονται.**

1. Ἐνταῦθα ἐντυγχάνομεν τῷ γέροντι

2. Σωκράτης ἐλεγεν δεῖν πάντας τούς πολίτας πείθεσθαι τοῖς τῆς πατρίδος νόμοις

3. Πῶς νῦν βούλει σοι πιστεύειν;

4. Ἐβοήθουν ἁπαντες τοῖς κινδυνεύουσιν

5. Ὁ θεός συνεργάσει ἡμῖν

6. Οἱ Ἕλληνες ἤριζον ἀλλήλοις

7. Ἐμμένω τοῖς ὅρκοις

8. Οἰ βάρβαροι δουλεύουσιν τοῖς Ἕλλησιν.

9. Τά ἔργα οὐ συμφωνεῖ τοῖς ἔργοις

10. Ἡ ἱππική προσήκει τῷ ἐλευθέρῳ

11. Σωκράτης τοῖς νέοις συνῆν

12. Φιλοσόφῳ ἕοικας , ὦ νεανία.

13. Βούλου ἀρέσκειν πᾶσι , μη σεαυτῷ μόνον

14. Πανταχοῦ τά ἥδεα τοῖς λυπηροῖς μείγνυται

15. Οἱ πεζοί ἡμιλλῶντο τοῖς ἱππεῦσι.

16. Κόθορνος ἁρμόττει τοῖς ποσί

17. Ἐλεγεν αὐτοῖς τοιάδε

18. Μεγαρεῖς ἐσπένδοντο Λακεδαιμονίοις

**2. Να χαρακτηρίσετε τις δοτικές και να διακρίνετε τους ετερόπτωτους από τους επιρρηματικούς προσδιορισμούς**

1. ὃμοιοι τοῖς πολεμίοις ἐστέ

2. Χρή τούς ἄρχοντας γίγνεσθαι ὑπηρέτας τοῖς νόμοις

3. ὀλίγῳ πρότερον ἦλθον

4. μάχονται δόρασι καί τόξοις

5. οἱ πονηροί ἐχθροί ἀλλήλοις εἰσίν

6. μέθη φύλαξιν ἀπρεπέστατον

7. Λύσανδρος διάδοχος Καλικρατίδᾳ

8. χώρα ὃμορος τῇ Λακεδαίμονι

9. Εἰσίν εὖνοι τῷ πλήθει τῷ ἡμετέρῳ

10. οἱ πολεμήσαντες Μαραθῶνι

11. Ξέρξης ἣδετο τῇ στολῇ

12. τῇ πρώτῃ ἡμέρᾳ ἀφίκοντο εἰς τόν ποταμόν

13. ἐξ ἀρετῆς τά ἀγαθά γίγνονται καί ιδίᾳ καί δημοσίᾳ

14. Οἰ ᾿Αθηναῖοι ἦλθον ναυσί τριάκοντα.

15. ᾿Αλκιβιάδης δυνάμει οὐδέν τῶν ἄλλων διέφερε

16. αἰδώς καί δίκη ἔμφυτα ἀνθρώποις εἰσί

**17.** Βίᾳ ἔλαβον τό χωρίον

**3. Να διακρίνετε τα είδη της δοτικής προσωπικής**

1. Πολλαί καί καλαί ἐλπίδες εἰσίν ἡμῖν σωτηρίας

2. Πᾶς ἀνήρ αὑτῷ πονεῖ

3. Δουλεία ὑπάρχει αὐτοῖς

4. Θεραπευτέον ἐστί ἡμῖν τούς θεούς

5. Ταῦτα Θεμιστογένει γέγραπται

6. ῾Ο νόμος δοκεῖ μοι ἐλλείπειν

7. Χρήματα γίγνεται μοι

8. Ηδε ἡ ἡμέρα ἄρξει μεγάλων κακῶν τοῖς ῝Ελλησι.

**ΕΠΑΝΑΛΗΠΤΙΚΗ ΑΣΚΗΣΗ ΣΤΙΣ ΠΛΑΓΙΕΣ ΠΤΩΣΕΙΣ**

1. Το ρήμα **κήδομαι** συντάσσεται με:

α) αιτιατική β) γενική

γ) δοτική δ) κατηγορούμενο

2. Το ρήμα **τυγχάνω** συντάσσεται με:

α) αιτιατική β) γενική

γ) δοτική δ) απαρέμφατο

3. Το ρήμα **προσήκει** συντάσσεται με:

α) αιτιατική β) γενική

γ) δοτική δ) απαρέμφατο

4. Το ρήμα **εὐνοῶ** συντάσσεται με:

α) αιτιατική β) γενική

γ) δοτική δ) κατηγ. μετοχή

5. Στη φράση «*βάλανοι θαυμάσιαι τοῦ μεγέθους*» η γενική **τοῦ μεγέθους** είναι:

α) αντικειμενική β) της αιτίας

γ) της αξίας δ) της ιδιότητας

6. Στην πρόταση «*Ἐνέκειντο τῷ Περικλεῖ*» η δοτική **τῷ Περικλεῖ** είναι:

α) του ενεργούντος προσώπου β) της αιτίας

γ) αντικείμενο δ) της αναφοράς

7. Στην πρόταση «*πόσου πρίωμαί σοι τὰ χοιρίδια*» η γενική πόσου είναι:

α) αντικειμενική β) του σκοπού γ) της αναφοράς δ) του ποσού

8. Η λέξη που λείπει από την πρόταση «*Χρή καί ἀκοῦσαι ὥσπερ και τῶν κατηγόρων*» είναι:

α) ἡμᾶς β) ἡμῶν γ) ἡμῖν δ) ὑμῖν

9. Η λέξη που λείπει από την πρόταση «*κόθορνος προσήκει……….*» είναι:

α) τούς πόδας β) τῶν πόδων γ) τοῖς ποσί δ) οἱ πόδες

10. Η λέξη **ὅμορος** συντάσσεται με:

α) δοτική αντικειμενική β) δοτική αναφοράς γ) γενική αντικειμενική δ) γενική αναφοράς

11.Η λέξη **ἔνοχος** συντάσσεται με:

α) γενική αντικειμενική β) γενική διαιρετική γ) γενική ποσού δ) γενική αιτίας

12. Η λέξη που λείπει από την πρόταση «*Σωκράτης οὐκ ἠμέλει ………………*» είναι:

α) τό σῶμα β) τοῦ σώματος γ) τῷ σώματι δ) ὦ σώμα

13. Η λέξη που λείπει από την πρόταση «*Μή προτρεχέτω ἡ γλώττα ……………*» είναι:

α) ἡ διάνοια β) τῆς διανοίας γ) τῇ διανοία δ) τήν διάνοιαν

14. Στη φράση «*πλῆθος ἀστῶν καί ξένων*» οι γενικές είναι:

α) διαιρετικές β) ποσού

γ) περιεχομένου δ) αναφοράς

15.Στη φράση «*ὀλίγῳ πρότερον εἰρήκαμεν*» η δοτική **ὀλίγῳ** είναι:

α) του ποσού β) του χρόνου

γ) της αναφοράς δ) αντικείμενο στο ειρήκαμεν

16.Στη φράση «*Κέρκυρα κεῖται καλῶς τοῦ πλοῦ*» η γενική **τοῦ πλοῦ** είναι:

α) αφετηρίας β) αναφοράς γ) τόπου δ) χρόνου

17.Στην πρόταση «*Εἰς τοῦτο τόλμης ἐληλύθασιν*» η γενική **τόλμης** είναι:

α) ύλης β) ιδιότητας γ) διαιρετική δ) αναφοράς

18. Στην πρόταση «*Ἐφύλαττον τοῦ μηδένα ἐξιέναι*» η γενική **τοῦ ἐξιέναι** είναι:

α) χρόνου β) σκοπού

γ) αφετηρίας δ) αναφοράς

19.Στην πρόταση «*ἐναυμάχησαν ἀλλήλοις*» η δοτική **ἀλλήλοις** είναι:

α) αντικειμενική β) συνοδείας γ) αντικείμενο δ) τρόπου

20**.** Στην πρόταση «*οὐδεμία τῶν ἀρετῶν φυσει ἡμῖν ἐγγίγνεται*» η δοτική φύσει είναι:

α) αιτίας β) συνοδείας γ) μέσου δ) τρόπου

**5ο ΜΑΘΗΜΑ: ΕΙΔΙΚΕΣ – ΕΝΔΟΙΑΣΤΙΚΕΣ ΠΡΟΤΑΣΕΙΣ**

**Ι. ΕΙΔΙΚΕΣ ΠΡΟΤΑΣΕΙΣ**

Ειδικές λέγονται οι δευτερεύουσες προτάσεις που συμπληρώνουν ή διευκρινίζουν νοηματικά το ρήμα ή κάποια λέξη (συνήθως δεικτική αντωνυμία) που βρίσκεται στην πρόταση εξάρτησης. Είναι δηλαδή ονοματικές προτάσεις που εξειδικεύουν το γενικό και αόριστο περιεχόμενο ενός ρήματος ή δεικτικής αντωνυμίας.

**Α. Εισάγονται**

1. Με το **ὄτι** (: οτι, πως), όταν εκφράζεται **αντικειμενική** γνώμη

*Οὗτοι ἥγγελον ὅτι Κῦρος τέθνηκεν*

2. Με το **ὡς** (: ότι, ότι τάχα, ότι δήθεν), όταν εκφράζεται **υποκειμενική** γνώμη

*Λέγει ὁ κατήγορος ὡς ὐβριστής εἰμί*

Όταν εκφράζεται υποκειμενική γνώμη που αποκρούεται από τον ομιλητή μπορεί η πρόταση να εισάγεται με το ὡς ἄρα (τάχα, ότι δήθεν, ότι όπως πιστεύει)

*- Λέγουσι ὡς ἄρα ἐγώ ὑμᾶς πειράσομαι πείθειν*

**Β. Εκφέρονται**:

με τις εγκλίσεις των προτάσεων **κρίσης** (1, 2, 3). Όταν όμως εξαρτάται από ρήμα ιστορικού χρόνου εκφέρονται με ευκτική πλαγίου λόγου (4)

**1. Με οριστική, όταν εκφράζουν κάτι πραγματικό**

*- Δῆλον ἦν ὅτι ἐγγύς που βασιλεύς ἦν*

**2. Με δυνητική οριστική, όταν εκφράζουν κάτι που είναι δυνατό να γίνει**

*- Λέγω ὅτι οὐκ ἄν τήν πόλιν μεγάλην ἐποιήσαντο οἰ ἡμέτεροι πρόγονοι*

**3. Με δυνητική ευκτική, όταν εκφράζουν κάτι που είναι δυνατό να γίνει στο παρόν ή το μέλλον**

*- Εὔδηλον ἦν ὅτι νικῶντες οὐδένα ἄν ἀποκτείνειαν*

**4. Με ευκτική πλαγίου λόγου, όταν το ρήμα της εξάρτησης είναι ιστορικού χρόνου**

*- Ὁ Ἀνταλκίδας ἔλεγεν ὅτι εἰρήνης δεόμενος ἣκοι*

Η ευκτική του πλαγίου λόγου μεταφράζεται με οριστική: ἣκοι (έχει έρθει)

**Γ. Χρησιμεύουν ως**:

**1. Υποκείμενο απροσώπων ρημάτων ή εκφράσεων:** λέγεται, ἀναγγέλεται, ὀμολογεῖται, θρυλεῖται, δῆλον, ἐστί.

*Δῆλον ἐστί ὅτι ἡμῖν βοήθειαν παρέξουσιν*

**2. Αντικείμενο ρημάτων λεκτικών, γνωστικών, αισθητικών, διανοητικών, δηλωτικών:** λέγω, ἀπομακρίνομαι, αἰσθάνομαι, ἀκούω, ὁρῶ, οἷδα, ἐπίσταμαι, αγνοῶ, διδάσκω, σκοπῶ, δείκνυμι, ἐνθυμοῦμαι κ.ά.

*Ἔλεγε δέ πρός ὑμᾶς ὡς ταύτην τήν νῆσον κτήσαιτο*

**3. Επεξήγηση** λέξης που βρίσκεται στην εξάρτηση, συνήθως σε **δεικτική αντωνυμία, ουδετέρου γένους.**

*Βούλομαι σε τοῦτο διδάσκειν, ὡς ἡμῖν οὐκ ὀρθῶς ἀπιστεῖς*

**ΙΙ. ΕΝΔΟΙΑΣΤΙΚΕΣ ΠΡΟΤΑΣΕΙΣ**

Ενδοιαστικές ή διστακτικές λέγονται οι προτάσεις που εκφράζουν φόβο, ενδοιασμό ή δισταγμό για κάποιο πιθανό κίνδυνο. Είναι δηλαδή προτάσεις επιθυμίας

**Εξαρτώνται**

**1.** Από ρήματα που σημαίνουν φόβο: **φοβοῦμαι**, **δέδοικα**, ὀκνῶ, δέος ἐστίν

**2.** Από ρήματα που σημαίνουν **υποψία**, αμφιβολία, **προφύλαξη**, **φροντίδα** στα οποία όμως υπάρχει η έννοια του φόβου.

**Εισάγονται**

**1.** Με το **μή** (μήπως), (σπάνια με το ὅπως μή), όταν υπάρχει φόβος να **πραγματοποιηθεί** κάτι το φοβερό.

**2.** Με το **μή οὐ** (μήπως δεν), όταν υπάρχει φόβος να **μην πραγματοποιηθεί** κάτι το επιθυμητό.

**Εκφέρονται**

1. Με **υποτακτική**, όταν η εξάρτηση είναι αρκτικού χρόνου

*- φοβεῖται μή τά ἔσχατα πάθῃ*

2. Με **ευκτική του πλαγίου λόγου**, όταν η εξάρτηση είναι ιστορικού χρόνου

*- Ἔδεισαν οἰ Ἔλληνες προσάγειεν πρός τό κέρας*

3. Με **οριστική** (σπάνια), όταν το υποκείμενο φοβάται για κάτι που είναι μια πραγματικότητα. Σ' αυτήν την περίπτωση η πρόταση τυπικά μόνο είναι επιθυμίας, γιατί ουσιαστικά είναι πρόταση κρίσης.

- Νῦν δέ φοβούμεθα μή ἀμφοτέρω ἅμα ἡμαρτήκαμεν

4. Με **δυνητική ευκτική,** όταν ο φόβος βασίζεται σε υποκειμενική κρίση. Και εδώ τυπικά μόνο πρόκειται για πρόταση επιθυμίας

*- Ἐδέδισαν μή καταλυθείη ἄν ὁ δῆμος*

5. Με **δυνητική οριστική (πολύ σπάνια),** όταν η πραγματοποίηση του φόβου είναι αδύνατη.

*- Ἐφοβοῦντο μή ἐάλω ἄν ἡ πόλις*

**Χρησιμεύουν ως**

**1.Υποκείμενο** απρόσωπης έκφρασης: φὀβος ἐστί, δεινόν ἐστί, κίνδυνος ἐστί...

*- Κίνδυνος ἐστί μή γένωνται (ταχθούν) μετά τῶν πολεμίων*

**2.Αντικείμενο** (συνήθως) σε ρήματα δισταγμού, φόβου

*- Ἐφοβεῖτο μή ἀποθάνῃ*

**3. Επεξήγηση**

*- δέδοικα τοῦτο, μή ἐπιλαθώμεθα τῆς ὀδοῦ*

**Σημείωση:** Σε μερικές περιπτώσεις η εξάρτηση παραλείπεται και η ενδοιαστική πρόταση (μπορεί να εισάγεται και με το ὄπως μή) δίνει την εντύπωση κύριας πρότασης.

*- ὅπως μή ὁ σοφιστής ἐξαπατήσῃ ἡμᾶς (η εξάρτηση ὀρῶμεν εννοείται).*

**ΑΣΚΗΣΕΙΣ ΣΤΙΣ ΕΙΔΙΚΕΣ ΚΑΙ ΕΝΔΟΙΑΣΤΙΚΕΣ ΠΡΟΤΑΣΕΙΣ**

**1. Να δικαιολογήσετε την εισαγωγή την εκφορά και τον συντακτικό ρόλο των ειδικών προτάσεων.**

1. Οἱ Θηβαῖοι ἔλεγον ὡς Λυκομήδης διαφθείροι τό συμμαχικόν

2. Παρῆσαν οἱ Θηβαῖοι λέγοντες ὅτι ἀφιᾶσι τάς πόλεις αὐτονόμους

3. Παντί δῆλον τοῦτο, ὅτι οὗτοι εἰσίν ἀδικώτατοι περί ανθρώπους

4. Ὁτι μέντοι βελτίω οὐδείς ἄν συμβουλεύσειε, σαφῶς εἰδέναι νομίζω

5. Ἠγγέλθη τοῖς στρατηγοῖς ὅτι φεύγοιεν ὑπό τοῦ δήμου.

**2. Να δικαιολογηθεί ο τρόπος εισαγωγής, η έγκλιση και ο συντακτικός ρόλος των ενδοιαστικών προτάσεων.**

1. Φοβοῦμαι, μή διά τήν ἀπειρίαν οὐ δυνηθῶ (υπ.) δηλῶσαι περί τῶν πραγμάτων ὐμῖν

2. Φοβούμενος ὁ Νικίας μή οἰ πεμπόμενοι κατά τοῦ λέγειν ἀδυναμίαν οὐ τά ὄντα ἁπαγγέλωσιν (υπ.), ἔγραψεν ἐπιστολή

3. Οὐκ ἀπέπεμπον φοβούμενος μή τι γένοιτο διά τήν σήν ἀργήν

4. Πᾶσι δέος ἦν, μή μάταια ἄν γένοιτο ἠ στρατειά

5. Δέδια μή πάντα κακῶς ἐρρήθη

6. Ἐν δέ ταῖς Ἀθήναις ἐδεδοίκεσαν μή σφῶν χειμών τήν φυλακήν ἐπιλάβοι (καταλάβει αιφνιδιαστικά)

**3. Να χαρακτηρίσετε τις παρακάτω προτάσεις (ειδικές ή αιτιολογικές)**

1. Μή θαυμάζετέ μου ὅτι χαλεπῶς φέρω τοῖς πρἀγμασι

2. ἵσμεν ὅτι πάντες τοῖς ἀδίκοις ἐναντιοῦνται

3. Ἡμεῖς μέν οἶδ' ὅτι πονηρούς ἄν φαίημεν εἶναι τούς τοιαὖτα ποιοῦντας

4. ότι Λακεδαιμόνιοι κατέχουσι τήν ἀκρόπολιν μηδέν ἀθυμεῖτε

5. Οἱ ἰατροί εὐτυχεῖς εἰσίν, ὅτι τάς μέν ἐπιτυχίας αὐτῶν ὁ ἥλιος ὁρᾷ, τάς δέ ἀποτυχίας ἡ γῆ καλύπτει

**4. Να δώσεις τις ισοδύναμες συντάξεις (όπου είναι δυνατόν)**

1. Οἱ Λακεδαιμόνιοι ἥκουον Κόνωνα τεῖχος ἀνορθοῦν

2. Οἱ Λακεδαιμόνιοι ᾐσθάνοντο Μαντινέας σῖτον ἐκπέμπειν Ἀργείοις

3. Ὁμολογεῖται τήν πόλιν ἀρχαιοτάτην εἶναι

4. Ἔγνω ὅτι ἡ πόλις κατειλημμένη εἴη

5. ᾐσθόμεθα ὑμᾶς ἐφηδομένους, εἰ τις συμφορά προσπίπτοι, ἀχθομένους δέ , εἰ τι ἀγαθόν γένοιτο

**ΜΑΘΗΜΑ 6ο: ΠΛΑΓΙΕΣ ΕΡΩΤΗΜΑΤΙΚΕΣ – ΟΝΟΜΑΤΙΚΕΣ ΑΝΑΦΟΡΙΚΕΣ ΠΡΟΤΑΣΕΙΣ**

**Εξαρτώνται**

**Ι. ΠΛΑΓΙΕΣ ΕΡΩΤΗΣΕΙΣ**

**1.** Από τα ρήματα: **λέγω, ἐρωτῶ, ἀποκρίνομαι, δηλῶ, ἀποδείκνυμι** και τα συνώνυμά τους.

**2.** Από τα ρήμάτα που σημαίνουν γενικά **διανοητική ενέργεια ή ψυχική διάθεση***: σκοπῶ, σκοποῦμαι, ἐνθυμοῦμαι, μέμνημαι, διανοοῦμαι, ἐπίσταμαι, οἶδα, γιγνώσκω, ὀρῶ, ἀπορῶ, θαυμάζω, οὐκ ἔχω* (βρίσκομαι σε αμηχανία, δεν ξέρω), *ἐν ἀπόρῳ ἔχομαι* (βρίσκομαι σε αμηχανία, δεν ξέρω)

**3.** Από ρήματα που σημαίνουν **προπαρασκευή, προφύλαξη, φροντίδα, προσοχή, απόπειρα.**

**Εισάγονται**

**1.** Με το **εἰ** (πολύ σπάνια ἄν, ἐάν), όταν εκφράζουν **ολική** άγνοια

*- ἐρωτῶ σέ εἰ τήν τῆς ρητορικῆς δύναμιν οἶσθα*

**2.** Με **αναφορικές** και **ερωτηματικές αντωνυμίες** και **επιρρήματα**, όταν εκφράζουν μερική άγνοια

*- Πάλαι ἐρωτῶ σέ ἣτις ποτέ ἡ δύναμις ἐστί τῆς ρητορικῆς*

*- Δίδαξον με τί χρή ποιεῖν*

*- οὐκ ἔχω πῶς ἀποκρίνομαι*

**3.** Με: **α΄ μέρος β΄ μέρος πότερον... ἤ**

**εἰ... ἤ... εἴτε... εἴτε...**

*- Σκοπεῖσθαι οὖν χρή εἴτε ταῦτα πρακτάον εἴτε μή*

*- Τοῦτο σκεπτέον ἐστίν, πότερον δίκαιον ἐμέ ἐνθένδε πειρᾶσθαι ἐξιέναι ἤ οὐ δίκαιον*

*- Λέγε οὗν εἰ χρή ἀπελθεῖν ἥ μή*

**Εκφέρονται**

**1.** Με **οριστική**, όταν εκφράζουν το **πραγματικό** (άρνηση οὐ)

*- οὐκ οἶδα ἔχεις ἀρετῆς*

**2.** Με **δυνητική οριστική**, όταν εκφράζουν κάτι που ήταν δυνατό να γίνει στο **παρελθόν** ή το αντίθετο του πραγματικού (άρνηση οὐ)

*- Ἡρώτα τίς οὐκ ἄν ἀγαθός ἐγένετο*

**3.** Με **δυνητική ευκτική**, όταν εκφράζουν κάτι που είναι δυνατό να γίνει στο **παρόν** ή το μέλλον (άρνηση μή)

*- Ἡρώτα Μειδίας τίσιν σύμμαχος ἄν γένοιτο*

**4.** Με **απορηματική υποτακτική**, οταν εκφράζουν **απορία**

*- Ἀπορῶ τίνας φίλους ἓλωμαι*

**5.** Με **ευκτική του πλαγίου λόγου**, όταν το ρήμα της εξάρτησης είναι **ιστορικού** χρόνου (άρνηση οὐ ή μή). Σε ευκτική του πλαγίου λόγου μετατρέπεται μόνο η οριστική και η απορηματική υποτακτική.

*- Κῦρος ἤρετο ὅστις ὁ θόρυβος εἴη*

**Χρησιμεύουν ως**

**1.** Υποκείμενο

**2.** Αντικείμενο

**3.** Επεξήγηση

**ΠΑΡΑΤΗΡΗΣΕΙΣ ΣΤΙΣ ΠΛΑΓΙΕΣ ΕΡΩΤΗΣΕΙΣ**

**1.** Και ύστερα από ιστορικό χρόνο είναι δυνατό να χρησιμοποιηθεί οριστική ή υποτακτική (και όχι ευκτική του πλαγίου λόγου), όταν το περιεχόμενο της πλάγιας ερώτησης εξακολουθεί να ισχύει για το παρόν του ομιλητή

*- Ἀλλ' αὐτό ἐσκόπουν, εἰ πέφυκε τό ἀδίκημα βλάπτειν τήν πόλιν*

**2.** Σε πλάγιες ερωτήσεις που συνδέονται κατά παράταξη είναι δυνατόν να παρατηρηθεί **εναλλαγή εγκλίσεων** ή εναλλαγή στον **τρόπο εισαγωγής**

*- Ἐκ δέ τούτου ὀ Κῦρος ἐπυνθάνετο ἥδη αὐτῶν καί ὀδόν διηλάσαν καί εἰ οἰκοῖτο ἠ χώρα*

**3.** Είναι δυνατό να συνδεθούν κατά παράταξη πλάγια ερώτηση και ειδική πρόταση (**παράλλαξη**). Αυτό συμβαίνει επειδή εξαρτώνται από κοινά και επειδή είναι ουσαστικές προτάσεις

*- Πάντες ἴσμεν ποία ἐστίν ἡ τῶν θεῶν ἐπιμέλεια καί ὄτι χρή πιστεύειν αὐτοῖς*

**4.** Πλάγιες ερωτήσεις που εξαρτώνται από τους τύπους: ὄρα, ὀρᾶτε, σκόπει, σκοπεῖτε, με παράλειψη της εξάρτησης, δίνουν την εντύπωση κύριας πρότασης

*- ὅπως οὗν ἔσεσθε ἄξιοι τῆς ἐλευθερίας ἧς κέκτησθε (εννοείτε μπροστά ο τύπος ὀρᾶτε: προσέχετε)*

**ΙΙ. ΟΝΟΜΑΤΙΚΕΣ ΑΝΑΦΟΡΙΚΕΣ ΠΡΟΤΑΣΕΙΣ Εισάγονται**

**1.** Με τις αναφορικές αντωνυμιές: ὄς, ἤ, ὅ (οποίος - οποία - οποίο) ὅσπερ, ἣπερ, ὅπερ (ο οπίος ακριβώς) ὅστις, ἥτις, ὄ,τι (ο οποίος)

ὁπότερος, ὁποτέρα, ὁπότερον (όποιος από τους δύο)

ὅσος, ὅση, ὅσον (όσος)

οἷος, οἷα, οἷον (τέτοιος που)

ὀποῖος, ὀποῖα, ὀποῖον (όποιου είδους) ἠλίκος, ἠλίκη, ἠλίκον (όποιας ηλικίας) ὁπηλίκος, ὁπηλίκη, ὁπηλίκον (όποιας ηλικίας)

ὁποδαπός, ὁποδαπή, ὁποδαπόν (από όποιον τόπο)

**2.** Με τα αναφορικά επιρρήματα οὗ, ὀπου (όπου)

οἷ, ὃποι

ἔνθα (ὀπου), ὄθεν (από όπου)

ὅποθεν, ἔνθεν (από όπου)

ᾔ, ἤπερ ὅπη, ὠς

ὥσπερ, ὅπως (όπως ακριβως, όπως)

ὅσον

**Εκφέρονται**

**1.** Οι προτάσεις κρίσης με τις εγκλίσεις των προτάσεων κρίσης: οριστική, δυνητική οριστική, δυνητική ευκτική

**2.** Οι προτάσεις επιθυμίας με τις εγκλίσεις των προτάσεων που δηλώνουν επιθυμια: υποτακτική, ευχετική ευκτική, προστακτική

**Χρησιμεύουν**

**1.** Ως **υποκείμενο**: *Νέος δ' ἀπολλύθ', ὃν ἄν τινά φιλῇ ὁ θεός*

**2.** Ως **αντικείμενο**: *ἅ γάρ τις μή προσεδόκησεν οὐδε φυλάξασθαι ἐγχωρεῖ*

**3.** Ως **κατηγορούμενο**: *Οὗτος ἐστίν ὅς ἔπραξεν ταῦτα*

**4.** Ως **παράθεση**: *Φίλον τό μέγιστον ἀγαθόν εἶναι φασίν, οἰ πολλοί ὅπως κτήσονται οὐ φροντίζουσιν*

**5.** Ως **επεξήγηση**: *Ὥ Κλέαρχε, ἀποφῆναι γνώμην, ὄτι σοι δοκεῖ*

**6.** Ως **επιθετικός** ή **κατηγορηματικός** προσδιορισμός: *Εἰ διαφθαρεῖτε τόν δῆμον, ὅς οὐ μετέσχε τῆς ἀποστάσεως*

*(τό οὐ μετάσχοντα)*

**7.** Ως **επιθετικός ετερόπτωτος** προσσδιορισμός (γενική αντικειμενική): *Ἐπεί μέντοι Τισσαφέρνης σατράπης κατεπέμφθη ὧν τε αὐτός πρόσθεν καί ὧν Κῦρος*

Στην αρχή της περιόδου το αναφορικό εισάγει κύρια πρόταση, αν δεν υπάρχει άλλη και ισοδυναμεί με δεικτικό

*- Ἐνταύθα ἔμεινεν ἠμέρας τρεῖς ἐν αἷς Ξενίας ὁ Ἀρκάς τά Λύκαια ἔθυσε καί ἀγῶνα ἔθηκε.*

**ΑΣΚΗΣΗ ΣΤΙΣ ΠΛΑΓΙΕΣ ΕΡΩΤΗΣΕΙΣ**

**Να δικαιολογήσετε τον τρόπος εισαγωγής και εκφοράς των πλάγιων ερωτήσεων και να επισημάνετε το συντακτικό τους ρόλο.**

**1.** Ἐδίδασκε δέ μέχρι ὅτου δέοι ἔμπειρον εἷναι τόν ὀρθῶς πεπαιδευμένον

**2.** Οὐκ ὀκνήσκω πρός ὑμᾶς παρρησιάσασθαι (παρρησιάζομαι: μιλώ ελεύθερα), ὧν ἔνεκα ταῦτα λέγω

**3.** Χαιρτέφων ἥρετο, εἰ τίς ἐμοῦ σοφώτερος εἴη

**4.** Ἐπιμηθεύς ἠπόρει ὄ,τι χρήσαιτο

**5.** Τούς Ἔλληνας ἐδίδαξαν ὄν τρόπον διοικοῦντες τάς αὐτῶν πατρίδας καί πρός οὔς πολεμοῦντες μαγάλην ἄν τήν

Ἐλλάδα ποιήσειαν

**6.** Οὓτω δ' ἄν ἀκριβέστατα συνθεωρήσαιτε τό τοῖς κειμένοις νόμοις πείθεσθαι ἠλικόν ἁγαθόν ἐστίν

**7.** Καί ἐπεμελοῦντο μέν, ὅπως ἄξιοι εἶναι τῆς ἐλευθερίας

**8.** Νῦν δέ μᾶλλον πραγματεύονται ὅπως ἄρξουσι ἤ ὅπως ἄξιοι τούτου ἔσονται

**ΑΣΚΗΣΗ ΣΤΙΣ ΟΝΟΜΑΤΙΚΕΣ ΑΝΑΦΟΡΙΚΕΣ ΠΡΟΤΑΣΕΙΣ**

**Να δικαιολογήσετε τον τρόπος εισαγωγής και εκφοράς των προτάσεων και να επισημάνετε το συντακτικό τους ρόλο.**

1. Ἔστι Δίκης ὀφθαλμός, ὅς τά πάντα ὁρᾷ.

2. Ἦν τις Φιλλίδας, ὅς ἐγραμάτευσεν τοῖς πολεμάρχοις.

3. Οὐ πράττομεν ταῦτα, ἅ μή ἐπιστάμεθα.

4. Ὅ σύ μισεῖς, ἑτέρῳ μή ποήσῃς .

5. Δῆλον ἐστιν ὅτι οὐκ ἄν προύλεγεν εἰ μή ἐπίστευεν ἀληθεύσειν.

6. Οὗτός ἐστιν ὅς ἀπέκτεινε τούς στρατηγούς.

7. Ὦ Κλέαρχε, ἀπόφηναι γνώμην, ὅ,τι σοι δοκεῖ.

8. Διαφθαρεῖται τόν δῆμον, ὅς οὐ μετέχεσχε τῆς ἀποστάσεως.

9. Οὐδεμία πάρεστιν ἅς ἥκειν ἐχρῆν.

**ΕΠΑΝΑΛΗΠΤΙΚΗ ΑΣΚΗΣΗ ΣΤΙΣ ΟΝΟΜΑΤΙΚΕΣ ΠΡΟΤΑΣΕΙΣ Να χαρακτηρίσετε τις ονοματικές προτάσεις.**

**1.** Οὗτοι ἥγγελον ὅτι Κῦρος τέθνηκεν

**2.** Λέγει ὁ κατήγορος ὡς ὐβριστής εἰμί

**3.** Λέγουσι ὡς ἄρα ἐγώ ὑμᾶς πειράσομαι πείθειν

**4.** Δῆλον ἦν ὅτι βασιλεύς ἦν

**5.** Λέγω ὅτι οὐκ ἄν τήν πόλιν μεγάλην ἐποιήσαντο οἰ ἡμέτεροι πρόγονοι

**6.** Ἠρώτα εἰ τις ἐθέλοι αὐτῷ συμπορεύεσθαι

**7.** Ἠρακλῆς ἠπόρει ποίαν ὁδόν τράπηται

**8.** Ἄξιον καί ἐκεῖνο ἐξετάσαι, πῶς οἱ πάλαι τάς τιμάς ἔνεμον

**9.** Δῆλον ἐστί ὅτι ἡμῖν βοήθειαν παρέξουσιν

**10.** Οὐ γιγνώσκω ὅ,τι ἀποκρίνομαι

**11.** Μάθε πρῶτον τίνες εἰσίν

**12.** Τοῦτο σκεπτέον ἐστίν, πότερον δίκαιον ἐμέ ἐνθένδε πειρᾶσθαι ἐξιέναι ἤ οὐ δίκαιον

**13.** Ἔλεγε δέ πρός ὑμᾶς ὡς ταύτην τήν νῆσον κτήσαιτο

**14.** Ἐδέδισαν(Φοβήθηκαν) μή καταλυθείη ἄν ὁ δῆμος

**15.** Ἐφοβοῦντο μή ἐάλω ἄν ἡ πόλις

**16.** Κίνδυνος ἐστί μή γένωνται (=ταχθούν) μετά τῶν πολεμίων

**17.** Ἐφοβεῖτο μή ἀποθάνῃ

**18.** μαίνεται ὅς εὔχεται θανεῖν

**19.** Καί ἔφευγον οἱ μέν, ἕχοντες ἅ ἔλαβον

**20.** Οἱ ἡγεμόνες, οὓς ἔχομεν, οὐ φασίν εῖναι ἄλλην ὁδόν

**21.** λέγει πρᾶγμα, ὃ οὐκ ἄν γένοιτο

**22.** Ἀλλ’ αὐτό ἐσκόπουν, εἰ πέφυκε τό ἀδίκημα βλάπτειν τήν πόλιν

**23.** Ἠρώτα Μειδίας τίσιν σύμμαχος ἄν γένοιτο

**24.** δέδοικα τοῦτο, μή ἐπιλαθώμεθα τῆς ὁδοῦ

**ΜΑΘΗΜΑ 7ο: ΑΙΤΙΟΛΟΓΙΚΕΣ – ΤΕΛΙΚΕΣ ΠΡΟΤΑΣΕΙΣ Ι. ΑΙΤΙΟΛΟΓΙΚΕΣ ΠΡΟΤΑΣΕΙΣ**

Αιτιολογικές λέγονται οι δευτερεύουσες προτάσεις που εκφράζουν αιτία. Είναι δηλαδή επιρρηματικές προτάσεις που φανερώνουν το αναγκαστικό αίτιο.

**Εισάγονται**

**1.** Μετο **ὄτι** ἠ **διότι**, όταν εκφαζεται αντικειμενική γνώμη

*- Χρή πάντας πείθεσθαι τοῖς νόμοις, ὄτι εἰσίν οὗτοι δόγμα ἀνθρώπων φρονίμων*

**2.** Με το **ὠς**, όταν εκφράζεται αντικειμενική γνώμη

*- Δέομαι σου παραμεῖναι, ὠς οὐδ' ἄν ἐνός ἥδιον ἀκούσαιμι ἤ σου*

**3.** Με τους χρονικο - αιτιολογικούς συνδέσμους **ἐπεί, ἐπειδή,** όταν υπολαμβάνει και η ἐννοια χρόνου

*- Ἐπειδή καί περί Ὀρχομενοῦ ἠγγέλετο ἐαλωκέναι, πολλῷ μᾶλλον ἐχαλέπαινον*

**4.** Με το **εἰ**, όταν το ρήμα της έναρξης είναι ψυχικού πάθους και η αιτολογία είναι δυνατόν να αμφησβητηθεί

(υποθετική αιτιολογία)

*- Θαυμάζω δ' ὑμῶν, εἰ μή δύνασθε συνιδεῖν*

**Εκφέρονται (όπως και οι ειδικές προτάσεις)**

**1.** Με **οριστική**, όταν εκφράζεται κάτι το πραγματικό

**2.** Με **δυνητική οριστική**, οταν εκφράζεται κάτι που είναι δυνατό να γίνει στο παρελθόν ή το αντίθετο του πραγματικού

**3.** Με **δυνητική ευκτική**, όταν εκφράζει κάτι που είναι δυνατό να γίνει στο πάρόν ή στο μέλλον

**4.** Με **ευκτική** του **πλαγίου λόγου** (σπάνια), όταν το ρήμα εξάρτησης είναι ιστορικού χρόνου

**Χρησιμεύουν ως**

**1. Επιρρηματικός** προσδιορισμός του **αναγκαστικού αιτίου**

**2. Επεξήγηση**, όταν το περιεχόμενό τους αναφέρεται σε προσδιορισμούς του αναγκαστικού αιτίου, που υπάρχει

στην εξάρτηση

**Σημείωση:** Οι αιτιολογικές προτάσεις παίρνουν άρνηση **οὐ**. Όταν όμως εισάγονται με το εἰ, παίρνουν για άρνηση το μή

**ΙΙ. ΤΕΛΙΚΕΣ ΠΡΟΤΑΣΕΙΣ**

Τελικές λέγονται οι δευτερεύουσες προτάσεις που φανερώνουν το τελικό αίτιο, δηλαδή το σκοπό του ρήματος της προσδιοριζόμενης πρότασης. Οι τελικές είναι λοιπόν δευτερεύουσες προτάσεις που δηλώνουν το σκοπό προς τον οποίο κατευθύνεται η ενέργεια του υποκειμένου της πρότασης από την οποία εξαρτάται.

**Εισάγονται**

Με τους τελικούς συνδέσμους **ἴνα**, **Οπως**, **ὠς**. Όταν πρόκειται για άρνηση παίρνει μή και εισάγονται με ἴνα, ὅπως, μή, ὠς μή ή μόνο με το μή (Ν.Ε. για να μη, να μη). Για πληρέστερη σαφήνεια του σκοπού ο τελικός σύνδεσμος είναι δυνατόν να συνοδεύέται από το δή (ὅπως δή: ακριβώς για να)

και σπανιότερα απότο πέρ

**Εκφέρονται**

**1.** Με **υποτακτική**, όταν το ρήμα της εξάρτησης είναι αρκτικού χρόνου

*- Οὐ τοῦτο πράττουσιν, ἴνα μή εὐφρανθῶσιν*

**2.** Με **ευκτική πλαγίου λόγου**, όταν το ρήμα της εξάρτησης είναι ιστιρικού χρονου

*- Τρίτον γάρ μέρος τῶν Ἰππέων, ἴνα μή κακουργήσοντες ἐξίοιεν, ἐπί τῇ ἐν τῷ Ὀλυμπείῳ πολίχνη ἐτετάχατο*

**3.** Με **οριστική ιστορικού χρονου**, όταν στην εξάρτηση υπάρχει έγκλιση που εκφράζει το μη πραγματικό

(δυνητική οριστική ή συνώνυμη της έκφρασης)

ή έγκλιση που εκφράζει ευχή ανεκπλήρωτη

*- Τοῦτος ἡμεῖς ἄν παραλαβόντες ἁφυλάττομεν ἐν ἀκρολόλει, ἴνα μηδείς αὐτούς διέφθειρεν*

**Χρησιμεύουν ως**

**1. Επιρρηματικός** προσδιορισμός του **τελικού αιτίου**

**2. Επεξήγηση**, όταν το περιεχόμενό του αναφέρεται σε προσδιορισμό του τελικού αιτίου που υπάρχει στην εξάρτηση

**Σημείωση 1:** Οι τελικές προτάσεις είναι προτάσεις επιθυμίας και παίρνουν άρνηση μή

**Σημείωση 2:** Είναι δυνατό και ύστερα από ιστορικό χρόνο να ακολουθεί υποτακτική (και όχι ευκτική του πλαγίου λόγου), όταν ο σκοπός εξακολουθεί να έχει ισχύ για το παρόν του ομιλητή

*- Ἐκκλησίαν ἔνεκα τούτου ξυνήγαγον, ὅπως ὕπομνήσω*

**Σημείωση 3:** Είναι δυνατό και μετά από αρκτικό χρόνο να ακολουθεί ευκτική (και όχι υποτακτική)

**α.** Όταν ο σκοπός παρουσιάζεται σαν απλή γνώμη ή επιθυμία του ομιλητή

*- Ἵσως δέ που ἥ ἀποσκάπτει ἥ ἀποτειχίζει, ὠς ἄπορος εἴη ἠ ὀδός*

**β.** Καθ' έλξη με την προηγούμενη ευκτική

*- Βασιλεύς περί παντός ἄν ποιήσαιτο ἡμᾶς ἀπολέσαι, ἴνα λαί τοῖς ἄλλοις Ἑλλησι φόβος εἴη*

**ΑΣΚΗΣΕΙΣ ΣΤΙΣ ΑΙΤΙΟΛΟΓΙΚΕΣ ΠΡΟΤΑΣΕΙΣ**

**1. Να χαρακτηρίσετε και να δικαιολογήσετε εκφορά, εισαγωγή και συντακτικό ρόλο των παρακάτω προτάσεων**

1. Σωκράτης ἐθαύμαζε εἴ τις ἀρετήν ἐπαγγελλόμενος ἀργύριον πράττοιτο.

2. Μή θαυμάζετέ μου, ὅτι χαλεπῶς φέρω τοῖς πράγμασιν.

3. Χαίρω ὅτι εὐδοκιμεῖς

4. Οἱ Ἕλληνες ἠθύμουν , ὅτι οὐδαμοῦ φαίνοιτο Κῦρος

5. Δέομαι σοῦ παραμεῖναι , ὡς ἐγώ οὐδ' ἄν ἑνός ἥδιον ἀκούσαιμι ἤ σοῦ.

6. Ἐμίσει εἴ τις εὐεργετούμενος ἀχάριστος φαίνοιτο

7. Ἐπεί ὑμεῖς οὐ θἐλοιτε πείθεσθαι ἐμοί, ἐγώ ἕψομαι ὕμῖν

8. Ἴσως ἄν οὖν τις ἐἴτιμήσειεν μοι, ὡς οὐκ ἐπαινῶ τούσδε τούς ἄνδρας.

9. Μή θαυμάσῃς Φίλιππε διότι τυ λόγου ποιήσομαι τήν ἀρχήν

10.Αἰσχρόν ἐστί εἰ οἱ ἄρχοντες παρακελεύσονται ὑμᾶς τῶν μέν καταψηφίζεσθαι , τῶν δέ ἀποψηφίζεσθαι.

11.Ἐγώ συμβουλεύσαιμι ἄν πρός Κλέαρχον ἀπελθεῖν , ἐπεί οὐδένα ἄν εὕροιμεν στρατηγόν βελτίω

**2. Να δικαιολογηθεί ο τρόπος εισαγωγής και η έγκλιση των αιτιολογικών προτάσεων**

1. Καί μεταμέλοντο, ὄτι μετά τά ἐν Πύλῳ οὐ ξυνέβησαν (ήρθαν οι διαπραγματεύσεις, συμφωνία)

2. Μή θαυμάζετέ μου, ὄτι χαλεπῶς φέρω τοῖς πράγμασιν

3. Ἀγιν ἐν μεγάλῃ αιτίᾳ εἷχον, ἐπειδή οὐκ ἐχειρώσατο (υπέταξε) σφίσιν τό Ἄργος

4. Ἠξίουν μετά σφῶν ξυγκαθελεῖν (να κατεδαφίσουν) τούς περιβόλους (τα τείχη), ὠς οὐκ ἄν ἔχοι ὀ Βάρβαρος ἀπό ὀχθροῦ ὀρμᾶσθαι

5. Θαυμάζω δ' ἔγωγε, εἰ τοῖς τό νόμισμα διαφθείρουσι θάνατος ἐστίν ἠ ζημία

6. Οὐκ ἔφη δέ ἀναβήναι, ὠς πολλοί οὐκ ἄν τούτῳ ἐπίστευον

7. Τούς στρατηγούς ἐσημίωσαν (τιμώρησαν), ὠς δώροις πεισθέντες

**ΑΣΚΗΣΗ ΣΤΙΣ ΤΕΛΙΚΕΣ ΠΡΟΤΑΣΕΙΣ**

Να βρείτε τις δευτερεύουσες τελικές προτάσεις, τη συντακτική τους θέση, τον εισαγωγικό σύνδεσμο, την έγκλιση

που εκφέρονται.

**1.** Προσελθεῖν ἡμᾶς κελεύομεν, ἵνα τά παρά βασιλέως ἀκούσητε

**2.** Ἐπορευόμην, ἵνα ὠφελοίην αὐτόν

**3.** Μυτιληναῖοι δέ, ἵνα ἐπιεικείας τύχωσιν, ἀναγκάζονται ξυμβαίνειν(=να συμβιβάζονται)

**4.** Μένων δῆλος ἦν ἐπιθυμῶν ἄρχειν, ὅπως πλείω(=περισσότερα) λαμβάνοι

**5.** Οἱ δέ καθεῖλκον τάς τριήρεις, ὡς ἐν ταῖς τριήρεσι σῴζοιντο

**6.** Ἐχρῆν Πηγάσου ζεῦξαι πτερόν, ὅπως ἐφαίνου τοῖς θεοῖς τραγικώτερος

**7.** Τοῦτον ἔχει τόν τρόπον ὁ νόμος, ἵνα πεισθῆναι μηδέ ἐξαπατηθῆναι γένοιτο ἐν τῷ δήμῳ

**8.** Ἐβουλόμην δ' ἄν καί Σίμωνα τήν αὐτήν γνώμην ἐμοί ἔχειν, ἵνα ἀμφοτέρων ἡμῶν ἀκούσαντες τἀληθῆ ῥαδίως ἔγνωτε (αόρ. β΄του γιγνώσκω)

**9.** Ἆρα οὐκ ἄν ἐπί πᾶν ἔλθοι βασιλεύς, ὡς πᾶσιν ἀνθρώποις φόβον παράσχοι τοῦ στρατεῦσαί ποτε ἐπ' αὐτόν

**10.**Εἰς καιρόν(=στην κατάλληλη στιγμή) ἥκεις, ὅπως τῆς δίκης ἀκούσῃς

**11.**Μή σπεῦδε πλουτεῖν, μή ταχύ πένης γένῃ.

**12.**Ταῦτα πράττετε, ἵνα ὅλη ἡ πόλις εὐδαιμονῇ.

**13.**Κῦρος ᾤετο φίλων δεῖσθαι, ὡς συνεργούς ἔχοι.

**14.**Κόλαζε τά πάθη, ἵνα μή ὑπό τούτων κολασθῇς.

**15.**Τιμόλαος δανείζεται χιλίας δραχμάς, ἵνα διαδιδοίη τοῖς Βοιωτίους τριηράρχοις καί παραμένωσι.

**16.**Φίλοι ἐβούλοντο εἶναι τοῖς μέγιστα δυναμένοις, ἵνα ἀδικοῦντες μή διδοῖεν δίκην.

**17.**Ἔστε, ὦ νέοι, ὑπόδειγμα ἀρετῆς, ἵνα ἀξίως τῆς πόλεως ἔργα πράττητε.

**18.**Ἐποιήσαντο Παυσανίαν πολίτην, ὅπως μηδέποτε ξένος φαίνοιτο ἡμῶν ἡγεμών.

**19.**Ἡ πόλις τούς παῖδας ἀναγκάζει τούς νόμους μανθάνειν, ἵνα μή εἰκῇ πράττωσιν.

**20.** Οἴονται μέν οὖν τινες ἐπίτηδες ἀσαφεῖς αὐτόν ποιῆσαι τούς νόμους, ὅπως ᾖ τῆς κρίσεως ὁ δῆμος κύριος.

**ΜΑΘΗΜΑ 8ο: ΥΠΟΘΕΤΙΚΟΙ ΛΟΓΟΙ**

Οι υποθετικές προτάσεις είναι επιρρηματικές προτάσεις, που δηλώνουν την προυπόθεση, τον όρο με τον οποίο μπορεί να επαληθεύει κάτι. Δέχονται άρνηση οὐ και σπάνια μή

**Εισάγονται**

Με τους υποθετικούς συνδέσμους **εἰ, ἐάν, ἄν, ἤν**

Η υποθετική πρόταση μαζί με την κύρια πρόταση σχηματίζουν υποθετικό λόγο. Η υποθετική πρόταση λέγεται και υπόθεση ενώ η πρόταση, που προσδιορίζεται από αυτήν, λέγεται απόδοση.

**ΕΙΔΟΣ ΠΡΩΤΟ**

**Υπόθεση: εἰ - οριστική καθε χρόνου Απόδοση: κάθε έγκλιση (έκτος από δυνητική οριστική) Σημασία: το πραγματικό**

*Εἰ τοῦτο ποιεῖς, τὴν πόλιν βλάπτεις.*

**ΕΙΔΟΣ ΔΕΥΤΕΡΟ**

**Υπόθεση: εἰ - οριστική ιστορικού χρόνου**

**Απόδοση: α. Δυνητική οριστική**

**β. Οριστική παρατατικού των απροσώπων ρημάτων(με ή χωρίς ἄν) Σημασία: το μη πραγματικό**

*- Ἐξῆν ὑμῖν ἐπικουρεῖν αὐτοῖς, εἰ ἐβούλεσθε*

**ΕΙΔΟΣ ΤΡΙΤΟ Υπόθεση: εἰ - ευκτική Απόδοση: α. Δυνητική ευκτική**

**β. Οριστική αρκτικού χρόνου γ. Ευχετική ευκτική**

**δ. Προστκτική**

**Σημασία: απλή σκέψη του λέγοντος**

*- εἰ δημεύσαιτε τά χρήματα, καλῶς ἄν ἔχοι*

*- εἰ θέλοιμεν σκοπεῖν τάς φύσεις τῶν ἀνθρώπων*

**ΕΙΔΟΣ ΤΕΤΑΡΤΟ Υπόθεση: ἐάν, ἄν, ἥν**

**Απόδοση: μελλοντική έκφραση**

**Σημασία: το προσδοκώμενο**

*- Ἐάν θεός ἐθέλῃ δικαίως τιμωρηθήσεται*

**ΕΙΔΟΣ ΠΕΜΠΤΟ**

**Υπόθεση: ἐάν, ἄν, ἥν - υποτακτική**

**Απόδοση: ενεστωτική έκφραση και γνωμικόα αόριστος**

**Σημασία: αόριστη επανάληψη στο παρόν και στο μέλλον**

*- ἥν ἐγγύς ἔλθῃ θάνατος, οὐδείς βούλεται ἀποθνήσκειν*

**Παρατηρήσεις**

**ΕΙΔΟΣ ΕΚΤΟ Υπόθεση: εἰ - ευκτική**

**Απόδοση: οριστική παρατατικού ή αορίστου**

**Σημασία: αόριστη επανάληψη στο παρελθόν**

*- Σωκράτης ἔπινεν, εἰ μή διψώη*

- Εἰ τινές ἴδοιεν πῃ τούς σφετέρους ἐπικρατοῦντας, ἀνεθάρθησαν

**1.** Το εἰ συντάσσεται με οριστική και ευκτική στον υποθετικό λόγο αλλά στις πλάγιες ερωτήσεις και με απορρηματική υποτακτική

**2.** Στους υποθετικούς λόγους όταν ο λόγος είναι ζωηρός, στη θέση της υπόθεσης ή της απόδοσης μπορεί να βρίσκεται ερωτηματική πρόταση.

- Ἐξήμαρτε τις ἄκων; συγγνώμη τοῦτῳ (ἔστω)

**3.** Συχνά παραλείπεται το ρήμα της υπόθεσης, όταν είναι το ίδιο με το ρήμα της απόδοσης. Οι ελλειπτικές αυτές προτάσεις επικράτησαν σαν απλοί ειρρηματικοί προσδιορισμοί:

**εἰ δέ μή :** ειδεμή, διαφορετικά, σε αντίθετη περίπτωση

**εἰ μή** (μετά από άρνηση): εκτός από, παα μόνο

**εἰ μή ἄρα:** εκτός αν, ίσως

**ἐάν μόνον:** αρκεί μόνο

**εἰ τις κάι ἄλλος:** περισσότερο από κάθε άλλον **εἴπερ τις καί ἄλλος:** περισσότςρο από κάθε άλλον **εἴπερ ποτέ:** περισσότερο από κάθε άλλη φορά

**εἴπερ καί ἄλλοτε:** περισσότερο από κάθε άλλη φορά

**εἴπερ ποτέ καί ἄλλοτε:** περισσότερο από κάθε άλλη φορά

**ὥσπερ εἰ:** καθώς, όπως ακριβώς **ὥσπερ ἄν εἰ:** καθώς, όπως ακριβώς **ὠς εἰ (ἄν):** καθώς, όπως ακριβώς **ὥσπερ ἄν:** κάθώς, όπως ακριβώς

Μπορεί όμως να παραλείπεται η απόδοση, όταν εννοείται από τα συμφραζόμενα.

**4.** Πολλές φορές η υπόθεση δεν είναι υποθετική πρόταση αλλά υποθετική μετοχή, που αναλύεται σε υποθετική πρόταση ανάλογα με την απόδοση.

**5.** Ο υποθετικός λόγος είναι ευθύς, όταν η απόδοση βρίσκεται στο ρήμα της κύριας πρότασης.

Όταν ο υποθετικός λόγος εξαρτάται απόκάποιο ρήμα (εξαρτημένος υποθετικός λόγος), η απόδοση μπορεί να είναι δευτυρεύουσα πρόταση ή απαρέμφατο ή κατηγογηματική μετοχή ανάλογα με το ρήμα από;το οποίο εξαρτάται ο υποθετικός λόγος. Σ' αυτή την περίπτωση:

α. Αν το ρήμα εξάρτησης της απόδοσης είναι αρκτικού χρόνου, η υπόθεση μπορεί να μένει αμετάβλητη

*- Τοῦτο μέν ἴστε, ὄτι οὐδ' ἄν ἔγωγε ἐστασίαζον, εἰ ἄλλον εἵλεσθε*

β. Αν το ρήμα εξάρτησης της απόδοσης είναι ιστορικού χρόνου, η υπόθεση εκφέρεται με ευκτική τουπλαγίου λόγου

*- Ἀλλά δοκεῖ μοι ἧττον ἄν διά τοῦτο τυνγχάνειν, εἰ τι δέοισθε παρ' αὐτῶν*

**6.** Πρέπει να προσέχουμε τις περιπτώσεις που έχουμε δύο περισσότερες υποθέσεις και μία απόδοση ή δύο αποδόσεις και μίά υπόθεση, ιδιαίτερα όταν μία υπόθεση είναι απόδοση της άλλης

**ΑΣΚΗΣΗ ΣΤΟΥΣ ΥΠΟΘΕΤΙΚΟΥΣ ΛΟΓΟΥΣ**

**Να υπογραμμίσετε την υπόθεση και την απόδοση και να εντοπίσετε πώς εκφέρονται και τι δηλώνουν οι υποθετικοί λόγοι στις παρακάτω προτάσεις.**

1. εἰ δέ τις ἄλλο ὁρᾷ βέλτιον, λεγέτω

2. εἴ τινα λάβοιεν, ἀπέκτεινον

3. οὐκ ἄν ἐποίησεν Ἀγασίας, εἰ μή ἐγώ ἐκέλευσα

4. ἐάν ἐμέ ἀποκτείνητε, βλάψετε ὑμᾶς αὐτούς

5. εἰ ποτε ἔλθοι τῇ Ἑλλάδι κίνδυνος , τίσιν ἄν μᾶλλον πιστεύσαιτε ;

6. ἤν ἐγγύς ἔλθῃ θάνατος, οὐδείς βούλεται θνῄσκειν

7. ἐάν ζητῇς καλῶς, εὑρήσεις

8. εἰ μή ὑμεῖς ἤλθετε, ἐπορευόμεθα ἄν ἐπί βασιλέα

9. εἰ Ἀγησίλαος τούς νέους γυμναζόμενους ἴδοι,

ἐπῄνεσεν αν

10. ἄν ἡ φύσις ᾖ πονηρά, πολλάκις φαῦλα βούλεται

11. εἰ ἀναγκαῖον εἴη ἀδικεῖν ἢ ἀδικεῖσθαι, ἑλοίμην ἄν μᾶλλον ἀδικεῖσθαι

12. εἰ μέν εστί καλός, λέγε

13. ἀπέθανον ἄν, εἰ μή ἡ τῶν τριάκοντα ἀρχή κατελύθη

14. ἐάν πάντα ἀκούσητε, κρίνατε

15. εἴ τίς σε διδάξειεν ὅ μή τυγχάνεις ἐπιστάμενος, βελτίων ἄν γίγνοιτο ἡ πόλις

16. εἰ δέ τινάς θορυβουμένους αἴσθοιτο Κῦρος, τό αἴτιον τούτου σκοπῶν κατασβεννύναι τήν ταραχήν ἐπειρᾶτο

17. φαίη ἄν ἡ θανοῦσα, εἰ φωνήν λάβοι

18. εἴ σε μισῶ, ἀπολοίμην

19. Φώς εἰ μή εἴχομεν, ὅμοιοι τοῖς τυφλοῖς ἄν ἦμεν

**ΜΑΘΗΜΑ 9ο: ΣΥΜΠΕΡΑΣΜΑΤΙΚΕΣ – ΕΝΑΝΤΙΩΜΑΤΙΚΕΣ ΠΡΟΤΑΣΕΙΣ Ι. ΣΥΜΠΕΡΑΣΜΑΤΙΚΕΣ ΠΡΟΤΑΣΕΙΣ**

**Εισάγονται**

Με το **ὢστε** και σπάνια με το **ὠς** (ωστε)

**Εκφέρονται**

**1.** Με **οριστική**, όταν το συμπέρασμα παρουσιάζεται σαν **πραγματικό**.

- Καί ὀμίχλη ἐγένετο, ὢστε ἔλαθον ἐγγύς προσελθόντες

**2.** Με **δυνητική οριστική**, όταν το συμπέρασμα παρουσιάζεται σαν κάτι που είναι δυνατό να γίνει στο **παρόν** ή το **μέλλον**

- Πάντες πολεμικά ὅπλα κατασκεύαζον, ὥστε τήν πόλιν ἄν ἠγήσω πολέμου ἐργαστήριον εἶναι

**3.** Με **δυνητική ευκτική**, όταν το συμπέρασμα παρουσιάζεται σαν κάτι που είναι δυνατό να γίνει στο παρόν ή το μέλλον

- Οὓτως ηὗρεν ἐπιστάμενο, ὠς καί ἀπών ἄν εἶπον ὅπου ἓκαστα κεῖται

**4.** Με **απαρέμφατο**. Η σύνταξη του ὣστε με απαρέμφατο είναι δυνατό να συναντηθεί με τρεις τρόπους:

**Α. ὣστε - απαρέμφατο**

**Εκφράζει**

**1. Απλή σκέψη** του ομιλητή (ώστε να...)

**2. όρο**, **συμφωνία** (ώστε να..., με τον όρο...)

**3. σκοπό** (ώστε να..., για να...)

**Β. ὥστε - δυνητικό απαρέμφατο**

**Ισοδυναμεί**

**1.** Με **δυνητική οριστική** (ήταν δυνατόν να...)

**2.** Με **δυνητική ευκτική** (είναι δυνατόν να)

**Γ. ὥστε - απαρέμφατο**

**Χρησιμεύει σαν β όρος σύγκρισης,** όταν πρόκειται να δηλωθεί δυσαναλογία ανάμεσα σ' αυτά που συγκρίνονται (ασύμετρη σύγκριση).

**ΙΙ. ΕΝΑΝΤΙΩΜΑΤΙΚΕΣ ΠΡΟΤΑΣΕΙΣ Εισάγονται**

**1.** Με το **εἰ καί, ἄν καί, ἐάν καί,** όταν η εναντίωση γίνεται με κάτι που **αληθεύει**

- Τέθνηκεν ἐν τῃ μάχῃ, εἰ καί αὐτῷ ἔξην σωθῆναι

**2.** Με **καί εἰ, καί ἄν, καί ἐάν,** όταν η εναντίωση γίνεται με κάτι το **απίθανο**, **αβέβαιο**

- τούς ὐιεῖς οἰ πατέρες, κἄν σώφρονες ὤσιν, ὅμως ἀπό τῶν πονηρῶν ἀνθρῶπων εἴργουσιν

**3.** Με **οὐδ' εἰ, οὐδ' ἄν, οὐδ' ἐάν, μήδ' εἰ, μήδ' ἄν, μήδ' ἐάν,** όταν η εξάρτηση είναι αρνητικού περιεχομένου

(αποφατική παραχώρηση) Μετάφραση: ούτε... , και αν ακόμη...

- οὐ μήν, οὐδ' εἰ δι' αὐτῶν εἷχον τήν πόλιν οἰ νῦν ὄντες ἐν αὐτῇ Ρόδιοι, παρήνεσ' ἄν ὑμίν τούτους ἐλέσθαι

**Εκφέρονται**

**1.** Με **οριστική**, όταν εκφράζουν το **πραγματικό** ή το μη πραγματικό

**2.** Με **υποτακτική**, όταν εκφράζουν το **προσσδοκώμενο** ή **αόριστη επανάληψη** στο παρόν ή το μέλλον

**3.** Με **ευκτική**, όταν εκφράζουν **απλή σκέψη** του ομιλητή ή αόριστη επανάληψη στο παρελθόν

**Σημείωση:** Οι εναντιωματικές προτάσεις και οι υποθετικές, έχουν άρνηση μή.

**ΑΣΚΗΣΗ ΣΤΙΣ ΣΥΜΠΕΡΑΣΜΑΤΙΚΕΣ ΠΡΟΤΑΣΕΙΣ**

Να δικαιολογήσετε τον τρόπο εισαγωγής και εκφοράς των συμπερασματικών προτάσεων.

**1.** Πᾶν ποιοῦσι οὗτοι ὥστε μή διδόναι δίκην

**2.** Οὐδείς πώποτε εἰς τοσοῦτον ἀνανδρίας ἀφίκετο ὥστε εἰπεῖν τοιοῦτον τι

**3.** Πολλοί ἰδιῶται οὕτω πένεσθαι ἡγοῦνται ὥστε πάντα μέν πόνον ὑποδύονται, ἐφ' ᾧ πλείονα κτήσονται

**4.** Κῦρος ἦν φιλοτιμότατος ὥστε πάντα πόνον ὑπομένειν

**5.** Πρός τόν ἀδελφόν οὕτως ἐνειμάμην, ὥστε ἐκεῖνον ὁμολογεῖν ἔχειν πλέον ἐμοῦ τῶν πατρώων.

**6.** Ξυνέβησαν ὥστε σύμμαχοι εἶναι καί ὁμήρους δοῦναι.

**7.** Οὕτω μεγάλα ὠφελοῦνται ὥστε αἱροῦνατι κινδυνεύειν

**8.** Οἱ Τριάκοντα πᾶν ἐποίησαν ὥστε μή δοῦναι δίκην

**9.** Οἱ βάρβαροι ἔφασαν Ξενοφῶντι ἀποδώσειν τούς νεκρούς , ἐφ' ᾧ μή καίειν τάς οἰκίας

**10.**Ἔχω τριήρεις ὥστε ἑλεῖν τό ἐκείνων πλοῖον

**11.**Οἰ δέ Λακεδαιμόνιοι ἐπεί ᾔσθοντο αὐτόν ἐλάττω ἔχοντα δύναμιν ἤ ὥστε τούς φίλους ὤφελεῖν, ἐκέλευσαν τόν

Τελευτίαν κακῶς ποιεῖν τούς πολεμίους

**12.**Τά δρεπανηφόρα εἶχον τά δρέπανα ἐκ τῶν ἀξόνων εἰς πλάγιον ἀποτεταμένα ὡς διακόπτειν ὅτῳ ἐντυγχάνοιεν

**13.**Ὅπλα κατεσκεύαζον ὥστε τήν πόλιν ὄντως ἄν ἡγήσω πολέμου ἐργαστήριον εἶναι

**14.** ἀφίεμεν σε ὦ Σώκρατες , ἐπί τούτῳ μέντοι, ἐφ' ᾦ μηκέτι φιλοσοφεῖν

**15.**τάς ἀσπίδας μείζονας ἔχουσι ἤ ὡς ποιεῖν τι καί ὁρᾶν

**16.**Πολλά χρήματα ἔδωκεν ἄν Φιλιππίδης, ὥστε ἔχειν Ὠρεόν

**17.**Οἰ θεοί οὕτως ἐσήμηναν ὥστε καί ἰδιώτην ἄν γνῶναι

**18.**Πλοῖα ὑμῖν πάρεστι ὥστε ὅπῃ ἄν βούλησθε, ἐφαίφνης ἄν ἐπιπέσοιτε

**ΕΠΑΝΑΛΗΠΤΙΚΗ ΑΣΚΗΣΗ**

**ΑΙΤΙΟΛΟΓΙΚΕΣ – ΤΕΛΙΚΕΣ - ΣΥΜΠΕΡΑΣΜΑΤΙΚΕΣ ΠΡΟΤΑΣΕΙΣ**

**Να χαρακτηριστούν συντακτικά οι προτάσεις (αιτιολογικές – τελικές- συμπερασματικές).**

**1.** Σωκράτης ἐθαύμαζε εἴ τις ἀρετήν ἐπαγγελλόμενος ἀργύριον πράττοιτο.

**2.** Ἐμίσει εἴ τις εὐεργετούμενος ἀχάριστος φαίνοιτο

**3.** Κόλαζε τά πάθη ἳνα μή ὑπ'αὐτῶν κολασθῇς

**4.** Οἱ δέ καθεῖλκον τρίηρεις ὡς ἐν αυτοῖς σῳζοιντο

**5.** Χαίρω ὅτι εὐδοκιμεῖς

**6.** Πρός τόν ἀδελφόν οὕτως ἐνειμάμην, ὥστε ἐκεῖνον ὁμολογεῖν ἔχειν πλέον ἐμοῦ τῶν πατρώων.

**7.** Δέομαι σοῦ παραμεῖναι , ὡς ἐγώ οὐδ' ἄν ἑνός ἥδιον ἀκούσαιμι ἤ σοῦ.

**8.** Οἱ δέ μαθηταί ἐθαύμαζον ὃτι μετά γυναικός ἐλάλει

**9.** Ἀγιν ἐν μεγάλῃ αιτίᾳ εἷχον, ἐπειδή οὐκ ἐχειρώσατο τό Ἄργος

**10.**Πᾶν ποιοῦσι οὗτοι ὥστε μή διδόναι δίκην

**11.**Μή θαυμάζετέ μου, ὅτι χαλεπῶς φέρω τοῖς πράγμασιν.

**12.**Πολλοί ἰδιῶται οὕτω πένεσθαι ἡγοῦνται ὥστε πάντα μέν πόνον ὑποδύονται, ἐφ' ᾧ πλείονα κτήσονται

**13.**Οἱ Ἕλληνες ἠθύμουν , ὅτι οὐδαμοῦ φαίνοιτο Κῦρος

**14.**Ἐχρῆν αὐτούς ζῆν, ἳνα ἀπηλλάγμεθα τούτου του δημαγωγοῦ.

**15.**Ἡ πόλις ἐκάκιζε τόν Περικλέα, ὃτι στρατηγός ὢν οὐκ ἐπεξάγει

**16.**Οὐδείς πώποτε εἰς τοσοῦτον ἀνανδρίας ἀφίκετο ὥστε εἰπεῖν τοιοῦτον τι

**17.**Ξυνέβησαν ὥστε σύμμαχοι εἶναι καί ὁμήρους δοῦναι.

**18.**Ἐπεί Δᾶτις ὑπό Δαρείου πεμφθείς ἐπιθεῖναι δίκην Ἁθηναῖοις, ὃτι Σάρδεις ἐνέπρησαν, κάτεσχε τῷ στόλῳ εἰς

Μαραθῶνα.

**19.**Κῦρος ἦν φιλοτιμότατος ὥστε πάντα πόνον ὑπομένειν

**20.**Τίμα τόν πατέρα σου καί τήν μητέρα σου, ἳνα εὖ σοί γένηται.

**21.**Πάντες πολεμικά ὅπλα κατεσκεύαζον, ὥστε τήν πόλιν πολέμου ἐργαστήριον εἶναι.

**ΜΑΘΗΜΑ 10ο: ΟΜΟΙΟΠΤΩΤΟΙ ΟΝΟΜΑΤΙΚΟΙ ΠΡΟΣΔΙΟΡΙΣΜΟΙ**

**Ι. ΕΠΙΘΕΤΙΚΟΣ ΠΡΟΣΔΙΟΡΙΣΜΟΣ**

Ο επιθετικός προσδιορισμός είναι επίθετο που προσδιορίζει ένα ουσιαστικό έτσι, ώστε να αποτελεί μαζί του μια έννοια. Ο επιθετικός προσδιορισμός και το ουσιαστικό συμφωνούν ατο γένος, τον αριθμό και την πτώση.

**Επιθετικός προσδιορισμός μπορεί να είναι:**

**1.Επίθετο**: *ὁ σοφός Σωκράτης*

2. **Αριθμητικό**: *πεντήκοντα νῆες*

3. **Αντωνυμία** (επιθετική): *λησταί τινές*

4. **Μετοχή** (**επιθετική**): *οἱ γράφοντες μαθητές μανθάνουσι*

5. **Γενική** ουσιαστικού με άρθρο: *ὁ τοῦ βασιλέως θρόνος*

6. **Επίρρημα με άρθρο**: *οἱ νῦν ἄρχοντες*

7. **Εμπρόθετος** με **άρθρο**: *ἡ κατά νόμον τιμωρία*

8. **Προσηγορικά ουσιαστικά** που δηλώνουν ηλικία, αξίωμα, επάγγελμα, εθνικότητα, ιδιότητα, ταξη με τα ονόματα ἀνήρ, γυνή, ἄνθρωπος: *ἀνήρ ῥήτωρ*

9. **Γεωγραφικά κύρια ονόματα** με άρθρο (προτάσσονται των ονομάτων: ὄρος, λίμνη, ποταμός...): *ὁ Ἀλφειός ποταμός*

**ΙΙ. ΚΑΤΗΓΟΡΗΜΑΤΙΚΟΣ ΠΡΟΣΔΙΟΡΙΣΜΟΣ**

Ο κατηγορηματικός προσδιορισμός είναι επίθετο ή επιθετική μετοχή που προσδιορίζει ένα ουσιαστικό, χωρίς να αποτελείμια έννοια με αυτό, και του αποδίδει μια παροδική ιδιότητα. Ο κατηγορηματικός προσδιορισμός είναι αόριστος και υποκειμενικός και συμφωνεί με το ουσιαστικό στο γένος, τον αριθμό και την πτώση.

**Ως κατηγορηματικοί προσδιορισμοί χρησιμοποιουνται κυρίως:**

**α)** Τα επίθετα: **πᾶς, ἄπας, σύμπας, ὄλος, ἄκρος, μέσος, ἔσχατος, αὐτός, ἔκαστος, μόνος, ἑκάτερος, ἔρημος**. Τα επίθετα αυτά για να είναι κατηγορηματικοί προσδιορισμοί πρέπει να είναι άναρθρα. Όταν είναι έναρθρα τότε είναι επιθετικοί προσδιορισμοί.

*- πάντες οἰ ἄνθρωποι δύνανται - οὐδ' οἰ πάντες ἄνθρωποι δύναντ' ἄν διελθεῖν*

**ΙΙΙ. ΠΑΡΑΘΕΣΗ**

Είναι το ουσιαστικό που προσδιορίζει στην ίδια πτώση ουσιαστικό προσθέτοντάς του ένα κύριο και γνωστό γνώρισμα. Η παράθεση είναι γενικότερη έννοια σε σχέση με την έννοια που προσδιορίζει. Αναλύεται σε αναφορική πρόταση.

*- Κῦρος ὁ βασιλεῦς*

Παράθεση μπορεί να δεχτεί και αντωνυμία ή και ολόκληρη πρόταση.

*- περί χρημάτων ὁμιλεῖς, αβέβαιου πράγματος*

Οι κτητικές αντωνυμίες ἡμέτερος, ὑμέτερος, σφέτερος δέχονται ως παράθεση τη γενική πληθυντικού της οριστικής αντωνυμίας αυτός.

*- ἔλαβον τά σφέτερα αὐτῶν*

**ΓΕΝΙΚΗ ΠΑΡΑΘΕΤΙΚΗ**

**Γενική παραθετική**: παράθεση σε πτώση γενική έχουμε στα επίθετα που ισοδυναμούν με γενική πτώση ουσιαστικού. Ἀθηναῖος εἶ, πόλεως τῆς μεγίστης. (ἐξ Ἀθηνῶν, πόλεως μεγίστης) μτφ: από την Αθήνα είσαι η οποία είναι μεγάλη πόλη.

επίθετα που ισοδυναμούν με γενική πτώση ουσιαστικού: *πατρῷος: τοῦ πατρός, μητρῷος:τῆς μητρός, παπῷος:*

*του πάππου, Ἀθηναῖος: ἐξ Ἀθηνῶν.*

**οι γεωγραφικοί όροι**: Οι γεωγραφικοί όροι μπαίνουν ως παράθεση όταν ακολουθούν τα κύρια ονόματα. Όροι: πόλις, ὄρος, νῆσος, ἐπίνειον, ποταμός, λίμνη τίθενται ως παραθέσεις σε αντίστοιχα ονόματα π.χ *Κυλήνην, τό Ἠλείων ἐπίνειον ἐνέπρησαν / Πάρνης, τό ὄρος. Ο* γεωγραφικός όρος χωρίζεται από την παράθεση με κόμμα. **Παράθεση πρότασης**: ονομαστική ή αιτιατική ουσιαστικού ή επιθέτου που χαρακτηρίζει το περιεχόμενο ολόκληρης πρότασης. Μπορεί να είναι απλή ή περιγραφική στην περίπτωση που συνοδεύεται από άλλους προσδιορισμούς. *π.χ Ἐμέθυον, ἱκανή πρόφασις εἰς τό ἁμαρτάνειν / Ἑλένην κτάνωμεν, Μενελάῳ λύπην πικράν*. **επάλληλες παραθέσεις** χρησιμοποιούνται για τον ακριβέστερο χαρακτηρισμό. π*.χ Μελήσιππον πρῶτον ἀποστέλλει, τόν Διακρίτου, ἄνδρα Σπαρτιάτην {ὅς ἦν υἱός τοῦ Διακρίτου, ὅς ἦν ἀνήρ Σπαρτιάτης.*

**ΠΡΟΕΞΑΓΓΕΛΤΙΚΗ ΠΑΡΑΘΕΣΗ**

Η παράθεση που προσδιορίζει ολόκληρη πρόταση και προτάσσεται.

*- τεκμήριον δέ, τῶν ὀρνέων ἐπίλειψις σαφής ἐγένετο*

Ως προεξαγγελτική παράθεση τιθεται συχνά σύναρθρο ουδέτερο επιθέτου, που λαμβάνεται ως ουσιαστικό, ή παρομοια έκφραση. Οι πιο συχνές φράσεις, ως προεξαγγελτικές παραθέσεις είναι: **τό λεγομενον, τό κεφάλαιον, τό δεινότατον, τό τῆς παροιμίας, τό ἔσχατον, τό μέγιστον, τό πάντων δεινότατων, τό πάντων μέγιστον, το τοῦ Ομήρου, τουναντίον, οὐδέτερον, ταυτόν τοῦτο, σημεῖον δέ**.

Όταν οι εκφράσεις τό δέ μέγιστον, κ.λ. πρέπει να εξαρθούν με έμφαση, τότε:

**α)** Καθίστανται κύριες προτάσεις με εννοούμενο ρήμα το ἐστί.

- τό δέ ἔσχατον πάντων (ἐστί), ὅτι θόρυβον παρέχει

**β)** Μεταβάλλοντα σε επιθετικές προτάσεις, ενώ η κύρια αποβαίνει δευτερεύουσα.

- Ὀ μέν πάντων θαυμαστότατον ἀκοῦσαι, ὅτι... ἐπῃνέσαμεν

**ΕΠΙΜΕΡΙΣΤΙΚΗ ΠΑΡΑΘΕΣΗ**

Οταν το ουσιαστικό που προσδιορίζεται είναι **γενικό**, τότε τα μέρη του που ακολουθούν στην ίδια πτώση ονομάζονται επιμεριστική παράθεση.

- οἰ στρατιῶται, οἰ μέν ἐζωγρήθησαν, οἰ δέ ἀπέθανον.

**ΙV. ΕΠΕΞΗΓΗΣΗ**

Είναι ουσιαστκό που προσδιορίζει, διασσαφηνίζει και επεξηγεί την έννοια του προσδιοριζόμενου ουσιαστικού. Μετεφράζεται με την πρόταξη της λέξης **δηλαδή**... Η επεξήγηση είναι **ειδικότερη** έννοια από την έννοια που προσδιορίζει.

Επεξήγηση δέχονται και οι αντωνυμίες (κυρίως δεικτικές)

- Ἀφικέτο ὀ βασιλεύς, ὀ Παυσανίας

- χρή ὑμᾶς μαθείν τοῦτο, ὄτι τό συνεχόν τήν δημοκρατία ὄρκος ἐστί

Συχνά του επεξηγηματικού ουσιαστικού προτίθεται το ρήμα λέγω

Ως επεξήγηση εκτός των ουσιαστικών ή δεικτικής αντωνυμίας ουδετέρου γένους τίθεται πολλές φορές απαρέμφατο.

- εἴς οἰωνός ἄριστος ἀμύνεσθαι περί πάτρης

Μετά το **ὦδε, οὓτω** ακολουθεί επεξήγηση με τη μορφή μετοχής. Η μετοχή αυτή είναι τροπική. - οὓτω διακείμεθα, πότε μέν γελῶντες ποτέ δέ δακρύοντες

**ΑΣΚΗΣΕΙΣ ΣΤΟΥΣ ΟΜΟΙΟΠΤΩΤΟΥΣ ΠΡΟΣΔΙΟΡΙΣΜΟΥΣ**

**1. Να αναγνωρίσετε τα είδη των ονοματικών προσδιορισμών και τον τρόπο με τον οποίο εκφέρονται.**

1. Προσήκειν, ὦ ἄνδρες δικασταί, πᾶσιν ὑμῖν τιμωρεῖσθαι Ἀγόρατον τουτονί.

2. Ὁ θάνατος τυγχάνει ὤν δυοῖν πράγματοιν διάλυσις, ψυχῆς καί τοῦ σώματος.

3. Οἱ πολέμιοι ἀφίκοντο εἰς ἄκρον τό ὄρος.

4. Ὅ δέ πάντων δεινότατον ἐστι, τοιοῦτος ὤν ὡς εὔνους τῷ δήμῷ τούς λόγους ποιεῖται.

5. Οὐχ οἷον τ’ ἐστί μοι ταῦτα κωλῦσαι τῷ στρατηγῷ.

6. Οἱ γεωργοί θεραπεύουσι τήν σφετέραν αὐτῶν γῆν.

7. Ἠγεῖτο Ἀρχίδαμος ὁ Ζευξιδάμου, Λακεδαιμονίων βασιλεύς.

8. Ἡ ἡμετέρα τῶν σοφιστῶν τέχνη ἐπέδωκεν.

**2. Να χαρακτηρισθούν οι ομοιόπτωτοι προσδιορισμοί:**

1. Ἁλέξανδρος, ὁ βασιλεὺς, ὠνομάσθη μέγας.

2. Μόνοι οἱ θεοὶ ἄνευ λύπης διάγουσιν.

3. Ἦλθεν Ἀλκέτας ὁ ἐν τῇ ἡπείρῳ ὕπαρχος.

4. Βασιλεύει ἐν ᾍδῃ ὁ ἀδελφὸς τοῦ Διὸς Πλούτων.

5. Ἡ τῶν ἐναρέτων ὁμιλία ἄσκησις ἀρετῆς ἐστιν.

6. Καταλαμβάνει Θρασύβουλος τὴν Φυλήν, χωρίον ἰσχυρόν.

7. Τὸν Μιλήσιον λῃστὴν, Θεόπομπον, Λύσανδρος εἰς Λακεδαίμονα ἔπεμψεν.

8. Ἡγεῖτο τοῦ στρατεύματος Κίμων, ὁ Μιλτιάδου.

9. Δεῖ βοηθεῖν τοῖς παροῦσι συμμάχοις.

10.Ὅμηρος, ὁ ποιητής, Ἕλλην ἦν.

11.Γάιος, ὁ ὕπατος, Πύρρῳ, τῷ βασιλεῖ, εὔχεται χαίρειν.

12.Ὁ μέλας ζωμὸς τροφὴν τοῖς Λακεδαιμονίοις παρεῖχε.

13.Ὁ Λυδῶν βασιλεὺς, Κροῖσος, ἐνομίζετο πλουσιώτατος πάντων.

14.Ἀστυάγης Κῦρον, τὸν τῆς θυγατρὸς υἱὸν, καλὸν ἱμάτιον ἐνέδυσεν.

15.Περικλῆς τοῦτων ἐγένετο μαθητής, Ἀναξαγόρου καὶ Δάμωνος.

16.Οἱ ἐκ Σπάρτης ὁπλῖται τῷ ἀναρίθμῳ στρατῷ τοῦ βασιλέως διαμάχεσθαι ἐτόλμησαν.

17.Τοῖς πλείοσι βουλευταῖς ἔδοξε τοὺς τῶν πρέσβεων λόγους μὴ δέξασθαι.

18.Οἱ ἐχθροὶ κατέκαυσαν τὰς ναῦς ἐρήμους.

**ΜΑΘΗΜΑ 11ο: ΧΡΟΝΙΚΕΣ ΠΡΟΤΑΣΕΙΣ**

**Εισάγονται**

**ΧΡΟΝΙΚΕΣ ΠΡΟΤΑΣΕΙΣ**

**1.** Με τους χρονικούς συνδέσμους: **ὠς, ὃτε, ὀπότε, ἐπεί, ἐπειδή, ἕως, ἔστε, ἄχρι, μἐχρι, ἡνίκα, πρίν.**

**2.** Με τα χρονικά επιρρήματα: **ὀσάκις, ὀποσάκις**

**3.** Με εμπρόθετες αναφορικές εκφράσεις δτη θέση χρονικών συνδέσμων: **ἐξ οὗ, ἀφ' οὗ, ἀφ' ὅτου, μέχρι οὗ ἄχρι οὗ, ἕως οὗ**

**4.** Με τον σύνδεσμο **πρίν**, όταν στην κύρια πρόταση υπάρχουν οι δράσεις: ἐπεί πρῶτον, ἐπεί τάχιστα, ἐπειδή τάχιστα, οὐ ποσθεν... πρίν...

**Εκφέρονται**

**1.** Με **οριστική**, όταν δηλώνουν πραγματικό και ορισμένο γεγονός

*- Ὅτε δέ αὓτη ἠ μάχη ἐγένετο, Τισσαφέρνης ἐν Σάρδεισιν ἔτυχεν ὤν*

**2.** Με **υποτακτική**, όταν σηλώνουν το προσδοκώμενο ή την αόριστη επανάληψηστο παρόν και το μέλλον. Το αοριστολογικό ἄν που συνοδεύει αυτές τς προτάσεις ενώνεται με μια λέξη με τους συνδέσμους: *ὅτε, ὀπότε, ἐπεί, ἐπειδή, ὅταν, ὀπόταν, ἐπάν, ἐπειδάν.* Για τη συγγένεια με τους με τις υποθετικές προτάσεις του τετάρτου είδους, ονομάζονται χρονουποθετικές.

*- Περιμένετε, ἔστ' ἄν ἐγώ ἔλθω.*

**3.** Με **ευκτική επαναληπτική** (άρνηση μή), όταν δηλώνουν την άοριστη επανάληψη στο παρελθόν. Η έγκλιση της κύριας πρότασης είναι οριστική παρατατικού ή δυνητική οριστική. Ονομάζονται κι αυτές χρονικουποθετικές επειδή συγγενεύουν με τις υποθετικές του έκτου είδους.

*- Ὀπότε θύοι Κρίτων, ἐκάλει Ἀρχέδημον*

Αν όμως στην απόδοση υπάρχει δυνητική ευκτική, τοτε οι χρονικές προτάσεις ισοδυναμούν με τις υποθετικές του τρίτου είδους (απλή σκέψη του λέγοντος)

**4.** Με **ευκτική** του **πλαγίου λόγου**, για να δηλώσουν το προσδοκώμενο, όταν το ρήμα της κύριας πρότασης είναι χρόνου ιστιρικού

*- Σπονδάς ἐποιήσαντο, ἕως ἀπαγγελθείη τά λεχθέντα εἰς Λακεδαιμόνα*

**Εκφράζουν**

**1.** Το **προτρεχόμενο**: το γεγονός έγινε πρίν από την πράξη του ρήματος της κύριας πρότασης. Εισάγονται με τους συνδέσμους: ***ἐπεί, ἐπειδή, ἐπεί τάχιστα, ἐπειδή τάχιστα, ὠς, ἀφ' οὗ, ἐξ ὅτου, πρίν.*** Μεταφράζονται με το αφού

- οριστική

*- Καί ὁ μέν Μνάσιπος, ἐπεί ξυνελέγῃ αὐτῷ τό ναυτικόν, ἔπλευσε εἰς τήν Κέρκυραν*

**2.** Το **σύγχρονο**. Εισάγονται με τους συνδέσμους: ***ὅτε, ὀπότε, ἠνίκα, ὀπήνικα, ἐν ᾧ, ἔως, ἔστε, ἄχρι, μέχρι.***

*- Ἠνικα ἄν οὗν ὀ ἀγών τοῦ πολέμου ἔλθῃ, πᾶς τις ἐαυτό σώζει*

**3.** Το **υστερόχρονο**. Οι προτάσεις αυτές ακολουθούν κατά κανόνα την κύρια πρόταση. Εισάγονται με τους συνδέσμους: ***ἔως, ἔστε, ἄχρι, μέχρι***

*- Μέχρι τούτου φίλος ὀνομάζετο, ἔως προύδωκεν Ὅλυνθον*

**ΧΡΗΣΗ ΚΑΙ ΣΥΝΤΑΞΗ ΤΟΥ ΠΡΙΝ**

**1.** Με **οριστική**,όταν η κύρια πρόταση είναι αρνητική. Μεταφράζεται: έως ότου ή παρά αφού

*- Οὐ πρότερον ἐπαύσατο, πριν ἐζημίωσαν αὐτόν*

**2.**Με **υποτακτική**, (με ή χωρίς αοριστολογικό ἄν), όταν δηλώνει το προσδοκώμενο ή το αόριστα επαναλαμβανόμενο στο παρόν και στο μέλλον

*- Μή στενάζε, πρίν μάθῃς*

*- Μήν ἀπέλθητε, πρίν ἄν ἀκούσητε*

**3.** Με **ευκική του πλαγίου λόγου** μετά από ρήμα ιστορικού χρόνου. Είναι πιθανόν επίσης, να εκφέρεται με ευκτική που θα προέρχεται από έλξη από την ευκτική του πλαγίου λόγου ή τη δυνητική ευκτική της αμέσως προηγούμενης πρότασης από την πρόταση εξάρτησης

*- Ἀστυάγης ἀπηγόρευε μηδένα βάλλειν, πρίν Κῦρος ἐμπλησθείη θηρῶν*

*- Ὄλοιο μή πῶ, πρίν μάθοιμι*

**4.** Με **απαρέμφατο**, όταν η κύρια πρόταση είναι κατά κανόνα καταφατική

*- Πρίν δέ τόν Ἀγησίλαον ὀρμηθῆναι ἐκ Τεγέας, παρῆσαν Θηβαῖοι*

**ΑΣΚΗΣΗ ΣΤΙΣ ΧΡΟΝΙΚΕΣ ΠΡΟΤΑΣΕΙΣ**

**Μελετήστε προσεκτικά τον πιο κάτω πίνακα και καταγράψετε τον τρόπο εισαγωγής και εκφοράς των πιο**

**κάτω προτάσεων.**

1. Ἐπεὶ δ’ ὁ χειμὼν ἔληγεν, οἱ Ἀθηναῖοι ἔπλευσαν εἰς Προκόννησον.

2. Ἐμάχοντο, μέχρι οἱ Ἀθηναῖοι ἀπέπλευσαν.

3. Ἐπεὶ δὲ τὰ ἐν Λαμψάκῳ κατεστήσατο, ἔπλει ἐπὶ τὸ Βυζάντιον καὶ Καλχηδόνα.

4. Ἡνίκα δείλη ἐγένετο, κονιορτὸς ἐφάνη.

5. Ἐχώρουν διὰ τῶν Σικελῶν, ἕως ἀφίκοντο εἰς Κατάνην.

6. Ὅτε οἱ πολέμιοι ἀνεχώρησαν, τρόπαιον ὡς νενικηκότες ἱδρύσαμεν.

7. Ἐπειδὰν ἔλθωσιν, ἕξομεν τὰ ἐπιτήδεια.

8. Ὅταν πλεῖστά τις ἔχῃ, τότε πλεῖστοι τούτῳ φθονοῦσιν.

9. Ἐγὼ δὲ ὁπόταν καιρὸς ᾖ ἥξω πρὸς ὑμᾶς.

10. Μνήσθητί μου, Κύριε, ὅταν ἔλθῃς ἐν τῇ βασιλείᾳ σου.

11. Καὶ ὁπότε τις ἀσθενήσειεν, ἐπεσκόπει Κῦρος.

12. Ὁσάκις Ἀθήναζε ἀφικοίμην, ἐπανηρώτων τὸν Σωκράτη.

13. Ὁπότε βουληθείητε, οὐ χαλεπῶς εἰρήνην ἂν ποιήσαιτε.

14. Ἤλπιζον ὑπὸ τῶν σφετέρων παίδων γηροτροφηθέντες, ἐπειδὴ τελευτήσειαν

15. τὸν βίον, ταφήσεσθαι.

16. Ἀποπέμπουσιν αὐτὸν πρὶν ἀκοῦσαι.

17. Λέγεται δ’ ὥς ποτε ἦσαν οὗτοι ἄνθρωποι τῶν πρὶν μούσας γεγονέναι.

18. Καὶ οὐ πρότερον ἐξεβίβασεν ἐκ τῶν νεῶν πρὶν αὗταιἧκον.

19. Ἡγούμην ἀνὴρ τῶν ἐκεῖ μέγιστος, πρίν μοι τύχη τάδε ἐπέστη.

20. Οὐ χρή με ἐνθένδε ἀπελθεῖν, πρὶν ἂν δῶ δίκην.

21. Tίς ἂν κρίνειεν, πρὶν ἂν ἀμφοῖν μῦθον ἐκμάθῃ σαφῶς.

22. Κῦρος ὑπέσχετο τοῖς Ἕλλησι μὴ πρόσθεν παύσεσθαι, πρὶν αὐτοὺς καταγάγοι οἴκαδε.

**ΜΑΘΗΜΑ 12ο: ΑΝΑΦΟΡΙΚΕΣ ΕΠΙΡΡΗΜΑΤΙΚΕΣ – ΠΑΡΑΒΟΛΙΚΕΣ ΠΡΟΤΑΣΕΙΣ**

Αναφορικές λέγονται οι προτάσεις κρίσης ή επιθυμίας που αναφέρονται σε κάποιο όρο μιας άλλης πρότασης, κύρια ή δευτυρεύουσα, που υπάρχει ή εννοείται (άρνηση οὐ ή μή). Διακρίνονται σε ονοματικές κσι επιρρηματικές ανάλογα με το περιεχόμενό τους και τη σχέση τους με την πρόταση εξάρτησης.

Μερικές αναφορικές προτάσεις εκτός του ότι αναφέρονται - προσδιορίζουν κάποιον όρο άλλης πρότασης, έχουν ταυτόχρονα και επιρρηματική σημασία, δηλώνουν δηλαδή αιτία, σκοπό, συμπέρασμα, προυπόθεση

**1. Αναφορικές - Αιτιολογικές**

Είναι προτάσεις κρίσης που δηλώνουν αιτία (άρνηση οὐ) Εξαρτώνται από ρήματα που δηλώνουν κυρίως ψυχικό πάθος.

Εισάγονται με την αμαφορική αντωνυμία ὅς (πιο σπάνια με την ὅστις). Εκφέρονται με τις εγκλισεις των προτάσεων κρίσεως.

Μεταφράζονται με δεικτική ή προσωπική αντωνυμία και αιτιολογικό σύνδεσμο.

*- Οὗτοι ἄξιοι ὀργῆς ἄν εἶεν, οἰ τῷ τά ψευδῆ μαρτυρεῖν αἴτιοι τούτων ἐγένοντο (μτφρ. Γιατί αυτοί με το να...)*

*- Θαυμαστόν ποιεῖς, ὁς οὐδεν ἡμῖν διδῷς (γιατί εσύ...)*

**2. Αναφορικές - Τελικές**

Είναι προτάσεις επιθυμίας που δηλώνουν σκοπό (άρνηση μή) Εξαρτώνται από ρήματα κίνησης ή σκόπιμης ενέργειας.

Εισάγονται με την αναφορική αντωνυμία ὅς (πιο σπάνια με την ὅστις). Εκφέρονται με την οριστική μέλλοντα.

Μεταφράζονται με δεικτικές αντωνυμίες και τελικό σύνδεσμο.

*- Πέμψον τινά, ὅστις σημανεί (ἵνα οὗτος)*

**3. Αναφορικές - Συμπερασματικές**

Είναι προτάσεις που φανερώνουν αποτέλεσμα (άρνηση οὐ) Εισάγονται με τις αναφορικές αντωνυμίες ὅς, ὅστις, οἷος, ὅσος.

Εκφέρονται με τις εγκλίσεις των συμπερασματικών προτάσεων (εγκλίσεις κρίσης και απαρέμφατο). Συνήθως στην πρόταση από την οποία εξαρτάται η αναφορική συμπερασματική υπάρχει μια δεικτική λέξη οὕτω, τοιοῦτος, τοσούτος κ.λ.π.

Μεταφράζονται με δεικτική αντωνυμία και το σύνθετο ὥστε

Συχνά μετά από τις αντωνυμίες τοσοῦτος και τοιοῦτος βρίσκεται αντί του συνδέσμου ὥστε η αναφορική αντωνυμία ὅσος και οἷος με απαρέμφατο. Είναι δυνατό όμως να παραλείπονται οι αντωνυμίες τοσοῦτος ή τοιοῦτος και τότε η ὅσος ισοδυναμεί με το τοστοῦτος ὥστε και η οἷος με το τοιοῦτος ὧστε

*- ἠ χώρα πέφυκε τοιαύτη οἷα πλείστας προσόδους περέχεσθαι (ώστε να παρέχει...)*

**4. Αναφορικές - Υποθετικές**

Εκφράζουν υπόθεση και μαζί με την κύρια πρόταση σχηματίζουν αναφορικούς- υποθετικούς λόγους . Εισάγονται με αναφορικές αντωνυμίες ή αναφορικά επιρρήματα: ὅς, ὅστις, ὅς ἄν, ὅπου ἄν, ὅποι ἄν, ὅπη ἄν **Εκφέρονται**

**α.** Με **οριστική**, όταν εκφράζουν κάτι το πραγματικό ή το αντίθετο του πραγματικού.

**β.** Με **υποτακτική και αοριστολογικό ἄν**, όταν εκφράζουν κάτι το προσδοκώμενο ή την αόριστη επανάληψη στο παρόν ή το μέλλον

- ῞Ο,τι ἄν συμβῇ τλήσομαι

**γ.** Με **ευκτική χωρίς το ἄν**, όταν εκφράζουν απλή σκέψη του ομιλητή ή αόριστη επανάληψη στο παρελθόν.

- Καί ὅσα Κῦρος ὑπ' ἄλλων ἐρωτῷτο ταχύ ἀπεκρίνετο.

Μεταφράζονται με υποθετικό σύνδεσμο και αόριστη αντωνυμία ή αόριστο επίρρημα ή αναφορική αντωνυμία.

**5. Αναφορικές παραβολικές ή συμπερασματικές ή παρομοιαστικές**

Είναι οι αναφορικές προτάσεις που δηλώνουν σύγκριση ή παραβολη ή παρομοίωση. Ορίζουν δηλαδή τον τρόπο

ή το ποσό μιας πράξης ή μιας κατάστασης αναφορικά προς άλλη πράξη ή κατάσταση της κύριας πρότασης.

**Α. Αναφορικές παραβολικές του τρόπου**

Εισάγονται με τα αναφορικά επιρρήματα: ὡς (σαν) ὅπως, ὥσπερ, καθάπερ, ᾗ, ᾗπερ. Στην κύρια πρόταση μπορεί να υπάρχει δεικτικό επίρρημα (οὕτως, ὧδε) ή να εννοείται.

*- ὅπως γιγνώσκετε, οὕτω καί ποιεῖτε*

**Β. Αναφορικές παραβολικές του ποσού**

Εισάγονται με τα αναφορικά επιρρήματα: ὅσω, ὅσον. Στην κύρια πρόταση μπορεί να υπάρχει δεικτικο επίρρημα

(τοσούτῳ, τοσοῦτον) ή να εννοείται.

*- Τούς δέ πολέμιους αὐτῶν κακῶς ἐποιοῦμεν ὅσον ἐδυνάμεθα*

**Γ. Αναφορικές παραβολικές του ποιού**

Εισάγονται με τις αναφορικές αντωνυμίες **οἷος, ὁποῖος**.

*- Ὁποῖα ἄττα γὰρ ἂν τὰ ἐπιτηδεύματα τῶν ἀνθρώπων ᾖ, τοιοῦτον ἀνάγκη καὶ τὸ φρόνημα ἔχειν*

**Σημείωση 1.** Το ρήμα της παραβολικής μπορεί να παραλείπεται όταν είναι το ίδιο με το ρήμα της κύριας πρότασης.

*- Τοῦτο τό ψήφισμα τόν τότε τῇ πόλει περιστάντα κίνδυνον παρελθεῖν ἐποίησεν ὥσπερ νέφος (ὥσπερ παρέρχεται νέφος)*

**Σημείωση 2.** Τα ὠς και ὥσπερ μετά την παράλειψη του ρήματος συνάπτονται με διάφορους τύπους και δημιουργούν ορισμένες ανεξήγητες από πρώτη όψη φράσεις. Ιδιαίτερα συνάπτονται με μετοχή (αιτιολογική - τελική) συνημμένη ή και απόλυτη.

*- Ἥκει ἀμφισβητήσων ὠς οὔσης τῆς συμφοράς ἐπικλήρου κόρης*

**Σημείωση 3.** Μερικές παραβολικές προτάσεις βρίσκονται παρενθετικά (αναφορικές, παρενθετικές). Οι πιο συνηθισμένες είναι: *ὡς οἶμαι, ὡς ἐγᾦμαι* (κατά την γνώμη μου), *ὡς ἐμοί δοκεῖ, ὡς πυνθάνομαι* (κατά τις πληροφορίες μου), *ὡς εἰκός* (όπως είναι φυσικό), *ὡς παραδέδοται* (κατά την παράδοση), *ὡς ἕοικε* (καθώς φαίνεται, κατά το φαινόμενο).

**Σημείωση 4.** Ελλειπτικές προτάσεις σχηματίστηκαν από την παράλειψη των τύπων ἐστί και ἦν με τις αναφορικές αντωνυμίες ὅς και ὅστις και τα αναφορικά επιρρήματα. Ισοδυναμούν με αοριστολογική αντωνυμία ή επίρρημα. Οι πιο συνηθισμένες από αυτές είναι:

**ἔστι δ' ὅς ή ἐστίν ὅστις** (κάποιος)

**οὐδείς ὅς ή οὐδείς ὅστις** (κανένα γενικά)

**οὐδείς ὅστις οὐ** (καθένας, οποιοσδήποτε)

**ἔστιν ὃτε** (κάποτε, καμιά φορά)

**οὐκ ἔστιν ὃτε οὐ** (πάντοτε, σε όλες τις περιπτώσεις)

**οὐκ ἔστιν ὃτε** (σε καμία περίπτωση)

**ἔστιν οὐ ή ἔστιν ὅπου** (κάπου, σε κάποιο σημείο) **οὐκ ἔστιν ὅπου οὐ** (σ' όλα τα μέρη, παντού) **οὐκ ἔστιν ὅπως** (καθόλου)

**Σημείωση 5.** Όπως και στη Νέα Ελληνική, οι αναφορικές προτάσεις είναι:

**α. Προσθετικές**, δηλαδή δεν αποτελούν ιδιαίτερο συμπλήρωμα και χωρίζονται με κόμμα.

*- Ἀγωνοθέται δέ οἰ θεοί εἰσίν, οἰ σύν ἡμῖν , ὠς τό εἰκός, ἔσονται*

**β.** Αναγκαίοι προσδιορισμοί (δε χωρίζονται με κόμμα).

*- Ὅστις ἐαυτόν διλεῖ μετ' ἐμοῦ μαχέσθω*

**ΑΝΑΦΟΡΙΚΗ ΕΛΞΗ**

Είναι το φαινόμενο κατά το οποίο η αναφορική αντωνυμία δεν μπαίνει στην πτώση που απαιτεί η σύνταξη

(αιτιατική), αλλά σε πτώση γενική ή δοτική, συμφωνώντας με την πτώση του ονόματος στο οποίο αναφέρεται.

**Μορφές**

**α.** Όταν η αναφορική αντωνυμία αναφέρεται σε δεικτική αντωνυμία, τότε η δεικτική αντωνυμία κατά κανόνα παραλείπεται.

*- Σύν τοῖς θησαυροῖς (τούτοις) οἷς ὁ πατήρ κατέλιπε*

**β.** Όταν αναφέρεται σε ουσιαστικό τότε αυτό μπαίνει στο τέλος της αναφορικής πρότασης χωρίς άρθρο.

*- Ἐπορεύετο σύν ᾗ εἷχε δύναμει (σύν τῇ δυνάμει, ἥν εἷχε)*

**γ.** Σε μερικές περιπτώσεις έλκεται το όνομα στο οποίο αναφέρεται η αντωνυμία

(αντίστροφη αναφορική έλξη).

*- Οὓτω ποιοῦσι τοῖς τυρράνοις καί ἄλλον (ἄλλῳ) ὅντινα τιμῶντες τυγχάνουσι.*

**ΑΣΚΗΣΗ ΣΤΙΣ ΑΝΑΦΟΡΙΚΕΣ ΕΠΙΡΡΗΜΑΤΙΚΕΣ ΚΑΙ ΠΑΡΑΒΟΛΙΚΕΣ ΠΡΟΤΑΣΕΙΣ**

1. Ἀνεπαύοντο ὅπου ἕκαστος ἐτύγχανεν.

2. Οἱ ἡγεμόνες τούς Ἕλληνας ἄξουσιν ἔνθεν ἕξουσι τά ἐπιτήδεια.

3. Οἱ βάρβαροι ἔφευγον ᾗ ἕκαστος ἠδύνατο.

4. Θαυμαστόν ποεῖς, ὅς ἡμῖν οὐδέν δίδως.

5. Πορεύονται γάρ αἱ ἀγέλαι, ὅπου ἄν αὐτάς εὐθύνωσιν οἱ νομεῖς.

6. Τίς οὕτω μαίνεται, ὅστις οὐ βούλεται φίλος σοι εἶναι;

7. Ὅπλα κτῶνται, οἷς ἀμύνονται τούς ἀδικοῦντας.

8. Πρεσβείαν πέμψατε, ἥτις ταῦτα ἐρεῖ.

9. Οὐδείς οὕτως ἀνόητός ἐστιν, ὅστις πόλεμος πρό εἰρήνης αἱρεῖται.

10.Τήν μητέραν ἐμακάριζον, οἵων τέκνων ἔτυχον.

11.Ἐφάνη κονιορτός, ὥσπερ νεφέλη λευκή.

12.Ἡγήσαντο ταῦτα οὕτω πεπρᾶχθε, ὥσπερ ἄν πραχθῇ.

13.Ὅσῳ ἡ τῆς πόλεως δύναμις ἐλάττω γέγονε, τοσούτῳ ἡ τούτων ηὔξηται.

14.Σίτῳ τοσούτῳ ἐχρῆτο Σωκράτης, ὅσον ἡδέως ἤσθιε.

15.Οὕτω ζῶσιν, ὥσπερ ἄν οὐδέ δοῦλος ἐβούλετο ζῆν.

**ΜΑΘΗΜΑ 13ο: ΜΕΤΟΧΗ**

**ΕΠΙΘΕΤΙΚΗ ΜΕΤΟΧΗ**

Η επιθετική, ή αναφορική μετοχή, έναρθρη και σπανιότερα άναρθρη, λειτουργεί ως επίθετο, προσδιορίζει ουσιαστικά και δέχεται άρνηση οὐ, όταν εκφράζει κάτι το πραγματικό και σπανιότερα άρνηση μή, όταν εκφράζει κάτι το υποθετικό ή το υποκειμενικό.

**Συντακτικός Ρόλος**

Η επιθετική μετοχή λειτουργεί στο λόγο ως:

α) Υποκείμενο β) Αντικείμενο

γ) Κατηγορούμενο (η επιθετική μετοχή είναι πάντα έναρθρη)

δ) Επιθετικός προσδιορισμός

ε) Κατηγορηματικός προσδιορισμός (δεν αναλύεται σε αναφορική πρόταση)

στ) Παράθεση ζ) Επεξήγηση

η) Ονοματικός ετερόπτωτος ή εμπρόθετος προσδιορισμός θ) Δοτική προσωπική

**Ισοδυναμεί κι αναλύεται σε δευτερεύουσα αναφορική ονοματική πρόταση.**

**ΚΑΤΗΓΟΡΗΜΑΤΙΚΗ ΜΕΤΟΧΗ**

Η κατηγορηματική μετοχή είναι πάντα **άναρθρη**, απαντά σε όλους τους χρόνους που έχουν μετοχή και

αναφέρεται στο υποκείμενο ή στο αντικείμενο του ρήματος από το οποίο εξαρτάται. Δέχεται άρνηση **οὐ** και μεταφράζεται συνήθως με τα «ότι», «που» + οριστική ή με το «να» + υποτακτική:

*π.χ. Ῥᾳδίως ἐξελεγχθήσεται* ***ψευδόμενος****. (= Εύκολα θα αποδειχτεί ότι* ***ψεύδεται****.), Ἐγὼ μὲν τοίνυν ἀπείρηκα* ***τρέχων****. (= Λοιπόν εγώ κουράστηκα* ***να τρέχω****), Οἶδα τοὺς ἐκεῖ ὑπολοίπους ἡμῶν ἀδυνάτους* ***ἐσομένους*** *ἀμύνασθαι.*

**Ρήματα εξάρτησης**

Με κατηγορηματική μετοχή συντάσσονται τα:

**α) εἰμί, γίγνομαι, ὑπάρχω**· η μετοχή έχει θέση κατηγορούμενου, μεταφράζεται ως ρήμα, ενώ η μετάφραση του

ρήματος παραλείπεται: *π.χ.* ***Προσεοικότες*** *γίγνονται τοῖς γονεῦσιν οἱ παῖδες. (= Tα παιδιά* ***μοιάζουν*** *στους γονείς.), Ἦν οὖν καὶ ἐν ἐκείνοις πολλὰ* ***γιγνόμενα****. (=* ***Γίνονταν*** *λοιπόν πολλά και σ' εκείνα τα χρόνια.)*

**β) δῆλός εἰμι** (= είμαι φανερός), **διαβιῶ / διαμένω** (= ζω κάπου μόνιμα), **διάγω / διαγίγνομαι** (= περνώ τον καιρό μου), **οὐ διαλείπω** (= δε σταματώ), **διατελῶ** (= είμαι συνεχώς), **λανθάνω** (= μένω απαρατήρητος), **οἴχομαι** (= έχω φύγει), **τυγχάνω** (= συμβαίνει να είμαι, είμαι), **φαίνομαι / φανερός ἐιμι** (= είμαι φανερός), **φθάνω** (= προφταίνω)· τα ρήματα αυτά μπορεί να αποδοθούν με τροπικό επίρρημα και η κατηγορηματική μετοχή που εξαρτάται απο αυτά με ρήμα:

**1.** δῆλός εἰμι (φανερά)

**2.** διαβιῶ/ διαμένω/ διαγίγνομαι/ διάγω/ οὐ διαλείπω/ διατελῶ (συνεχώς, χωρίς διακοπή)

**3.** λανθάνω (κρυφά)

**4.** οἴχομαι (γρήγορα, αμέσως, κατευθείαν)

**5.** τυγχάνω (τυχαία, κατά τύχη, συμπτωματικά)

**6.** φαίνομαι/ φανερός εἰμι (φανερά)

***7.*** φθάνω (πρώτα, πρώτος, προηγουμένως, μόλις προ ολίγου)

*π.χ. Δῆλος ἦν* ***ἐπιθυμῶν*** *προσελθεῖν (= Επιθυμούσε φανερά να έρθει), Φανερὸς ἦν τοῖς νόμοις* ***λατρεύων*** *(= Φανερά υπηρετούσε τους νόμους), Ἀλλ' αὐτοὶ φθήσονται τοῦτο* ***δράσαντες*** *(= Αλλ' αυτοί πρώτοι θα το κάνουν αυτό)*

**γ)** Ρήματα που σημαίνουν **έναρξη, λήξη, καρτερία, ανοχή, κάματο**, όπως ἄρχω, ἄρχομαι, ἀπαλλάττομαι, ἀπολείπω, ἐπιλείπω (= αφήνω), λήγω, παύω, παύομαι, ὑπάρχω (= αρχίζω πρώτος), ἀνέχομαι, ἀπαγορεύω, κάμνω (= κουράζομαι), καρτερῶ, ὑπομένω κ.τ.ό.:*π.χ. Ἄρξομαι* ***διδάσκων*** *ἐκ τῶν θείων, Παύσασθε περὶ τούτου* ***κατηγοροῦντες*** *ἀλλήλων, Ἀλλὰ μὴ κάμῃς φίλον ἄνδρα* ***εὐργετῶν****.*

**δ)** Ρήματα που σημαίνουν **αίσθηση, γνώση, μάθηση, μνήμη** και τα **αντίθετά τους**, όπως ἀγνοῶ, αἰσθάνομαι, ἀκούω, γιγνώσκω, ἐπίσταμαι, εὑρίσκω, ὁρῶ, περιορῶ (= αδιαφορώ, επιτρέπω), μανθάνω, ἐνθυμοῦμαι,

μέμνημαι, ἐπιλανθάνομαι (= ξεχνώ) κ.τ.ό.: *π.χ. Αἰσθάνομαί τινας* ***παραβαίνοντας*** *τοὺς νόμους, Μαζαῖος ἤκουσεν ἤδη* ***προσάγοντα*** *Ἀλέξανδρον, Μέμνημαι τοιαῦτα* ***ἀκούσας*** *σου.*

**ε)** Ρήματα που σημαίνουν **αγγελία, δείξη, έλεγχο**, όπως (ἀν)αγγέλω, ἐπιδείκνυμι, ἀποδείκνυμι, δηλῶ, ἀποφαίνω, ἐλέγχω (= αποδεικνύω), παρέχω (= παρουσιάζω), φαίνω, φαίνομαι κ.τ.ό.: *π.χ. Ἐπιδείξω Μειδίαν τουτονὶ μὴ μόνον εἰς ἐμὲ ἀλλὰ καὶ εἰς ὑμᾶς* ***ὑβρικότα****, Καὶ μὴν οὐδ' ἀκαίρως φανησόμεθα* ***μεμνημένοι*** *περὶ τούτων.*

**στ)** Ρήματα που σημαίνουν **ψυχικό πάθος**, όπως ἀγανακτῶ, αἰσχύνομαι, ἄχθομαι, ἥδομαι (= ευχαριστιέμαι), χαίρω, λυποῦμαι, ὀργίζομαι, τέρπομαι, βαρέως φέρω κ.τ.ό.: *π.χ. Ἀγανακτῶ* ***ὁρῶν*** *τὴν συκοφαντίαν ἄμεινον τῆς φιλοσοφίας φερομένην, Καὶ ἐγὼ τοῖς καλῶς ἐρωτῶσι χαίρω* ***ἀποκρινόμενος.***

**Παρατήρηση**:

Μια μετοχή που εξαρτάται από ρήμα ψυχικού πάθους μπορεί να είναι και αιτιολογική. Είναι κατηγορηματική, όταν **δηλώνει πράξη σύγχρονη προς αυτό που σημαίνει το ρήμα**, και αιτιολογική, όταν δηλώνει **πράξη προτερόχρονη**:

*π.χ. Ἀλλ' ἥδομαι, ὦ Κλέαρχε, ἀκούων σου φρονίμους λόγους. [κατηγορηματική] Καὶ μετεμέλοντο τὰς σπονδὰς οὐ δεξάμενοι. [αιτιολογική]*

**ζ) εὖ/ καλῶς/ δίκαια/ κακῶς ποιῶ, χαρίζομαι, ἀδικῶ, νικῶ, περιγίγνομαι** (= υπερτερώ), **κρατῶ, ἡττῶμαι, λείπομαι** (= υστερώ) κ.τ.ό. Μεταφράζονται «με το να» + υποτακτική, «που» + οριστική ή «στο να» + υποτακτική: *π.χ. Ἀδικεῖτε πολέμου* ***ἄρχοντες*** *καὶ σπονδὰς* ***λύοντες****. (= Αδικείτε* ***με το να αρχίζετε*** *πόλεμο και* ***με το να καταλύετε*** *τις συνθήκες ειρήνης), Εὖ γ' ἐποίησας* ***ἀναμνήσας*** *με (= Καλά έκανες που μου το θύμισες), Καὶ τούτου οὐχ ἡττησόμεθα* ***εὖ ποιοῦντες****. (= Δε θα φανούμε κατώτεροι από αυτόν* ***στο να ευεργετούμε****)*

**Γενικές Παρατηρήσεις**

Αρκετά από τα ρήματα που συντάσσονται με κατηγορηματική μετοχή συντάσσονται και με απαρέμφατο, έχουν όμως διαφορετική σημασία. Τέτοια ρήματα είναι τα ακόλουθα:

|  |  |  |  |
| --- | --- | --- | --- |
| **Ρήμα** | **Σύνταξη** | **Ρήμα** | **Σύνταξη** |
| **ἀγγέλω** | + μετοχή = αναγγέλω κάτι  πραγματικό  + απαρέμφατο = αναγγέλω κάτι υποτιθέμενο | **ἐπίσταμαι** | + μετοχή = γνωρίζω καλά ότι…  + ειδ. απαρ. = είμαι πεπεισμένος ότι...  + τελ. απαρ. = μπορώ, είμαι ικανός να... |
| **αἰδοῦμαι/**  **αἰσχύνομαι** | + μετοχή = ντρέπομαι που έκανα  κάτι  + απαρέμφατο = ντρέπομαι να κάνω κάτι | **εὑρίσκω** | + μετοχή = διαπιστώνω,  αντιλαμβάνομαι ότι..  + απαρέμφατο = νομίζω,κρίνω, θεωρώ ότι... |
| **ἀρκέω (-ῶ)** | + μετοχή = είμαι ικανοποιημένος  με κάτι  + απαρέμφατο = φτάνει να... | **μανθάνω** | + μετοχή = μαθαίνω ότι  + απαρέμφατο = μαθαίνω να |
| **ἀνέχομαι,**  **ὑπομένω** | + κατηγορηματική μετ. = ανέχομαι  να...  + απαρέμφατο = τολμώ να... | **οἶδα** | + μετοχή = γνωρίζω ότι/ που  + απαρέμφατο = ξέρω να, είμαι ικανός να |
| **ἂρχομαι** | + κατηγορηματική μετ. = αρχίζω μια ενέργεια  + απαρέμφατο = αρχίζω για πρώτη φορά κάτι | **ὁρῶ** | + μετοχή = βλέπω ότι...  + απαρέμφατο = γνωρίζω, νομίζω ότι... |
| **γιγνώσκω** | + μετοχή = γνωρίζω,  αντιλαμβάνομαι ότι...  + ειδ. απαρ. =νομίζω, πιστεύω ότι...  + τελ. απαρ. = αποφασίζω να... | **παύω** | + μετοχή = παύω, σταματώ να...  + απαρέμφατο = εμποδίζω να... |
| **δείκνυμι** | + μετοχή = φανερώνω,  αποδεικνύω ότι...  + απαρέμφατο = μαθαίνω κάποιον να... | **πυνθάνομαι** | + μετοχή = ακούω, μαθαίνω ότι...  + απαρέμφατο = πληροφορούμαι από φήμες ότι... |

|  |  |  |  |
| --- | --- | --- | --- |
| **δηλόω (-ῶ)** | + μετοχή = φανερώνω ότι...  + απαρέμφατο = κάνω γνωστό ότι... | **φαίνομαι** | + μετοχή = είναι φανερό ότι, φανερά/  αποδεικνύομαι ότι (για πραγματικό γεγονός)  + απαρέμφατο = δίνω την εντύπωση ότι  (για γεγονός αβέβαιο) |
| **ἐπιλανθάνο**  **μαι** | + μετοχή = ξεχνώ ότι είμαι κάτι  + απαρέμφατο = ξεχνώ να κάνω κάτι |  |  |

Προσοχή και στις ακόλουθες συντάξεις:

|  |  |
| --- | --- |
| **Ρήμα** | **Σύνταξη** |
| **αἰσθάνομαι** | + γενική + κατηγορηματική μετοχή για **άμεση αντίληψη**  + αιτιατική + κατηγορηματική μετοχή για **έμμεση αντίληψη**  + αιτιατική + ειδικό απαρέμφατο για **αβέβαιο γεγονός ή φήμη** |
| **ἀκούω** | + γενική + κατηγορηματική μετοχή για **άμεση αντίληψη**  + αιτιατική + κατηγορηματική μετοχή για **έμμεση αντίληψη**  + αιτιατική + ειδικό απαρέμφατο για **αβέβαιο γεγονός ή φήμη**  + γενική προσώπου + αιτιατική πράγματος για **άμεση αντίληψη**  + γενική των ονομάτων θόρυβος, βοή, κραυγή, φωνή κ.λπ., για **άμεση αντίληψη**  + δύο γενικές προσώπου και πράγματος, για **άμεση αντίληψη**  + ειδική πρόταση για **κάτι που είναι πραγματικό και που σίγουρα προκειται να γίνει** |
| **σύνοιδα/**  **συγγιγνώσκω** | + δοτική + κατηγορηματική μετοχή = γνωρίζω καλά μαζί με κάποιον.  δοτική αυτοπαθούς αντωνυμίας + κατηγορηματική μετοχή που συμφωνεί με το  αντικείμενο ή το υποκείμενο του ρήματος = έχω την συναίσθηση ότι |

**ΕΠΙΡΡΗΜΑΤΙΚΗ ΜΕΤΟΧΗ**

Η επιρρηματική μετοχή είναι άναρθρη, λειτουργεί ως επιρρηματικός προσδιορισμός και εκφράζει τις επιρρηματικές σχέσεις του χρόνου, της αιτίας, του σκοπού, της υπόθεσης, της εναντίωσης, της παραχώρησης ή του τρόπου. Έτσι, μια επιρρηματική μετοχή μπορεί να είναι, αντίστοιχα, **χρονική, αιτιολογική, τελική, υποθετική, εναντιωματική, παραχωρητική, τροπική**.

**ΧΡΟΝΙΚΗ**

• απαντά σε όλους τους χρόνους (εκτός του μέλλοντα) και συνηθέστερα σε αόριστο

• δέχεται άρνηση **οὐ** και **μὴ**

• μεταφράζεται με χρονικούς συνδέσμους (όταν, αφού, μόλις, ενώ, ώσπου)

• συχνά συνοδεύεται από χρονικά επιρρήματα όπως: ἅμα (= συγχρόνως), ἐνταῦθα (= τότε), εὐθύς, ἤδη, μεταξὺ κ.α.

• δηλώνει το προτερόχρονο ή το σύγχρονο (σπάνια το υστερόχρονο) σε σχέση με την πράξη του ρήματος της πρότασης στην οποία ανήκει.

**Ισοδυναμεί και αναλύεται σε δευτερεύουσα επιρρηματική χρονική πρόταση**

*π.χ. Ἀρταξέρξου βασιλεύοντος Κῦρος ἐπὶ Σοῦσα ἐστράτευσεν.*

**ΑΙΤΙΟΛΟΓΙΚΗ**

• απαντά σε όλους τους χρόνους (σπάνια σε μέλλοντα)

• δέχεται άρνηση **οὐ**

• μεταφράζεται με αιτιολογικούς συνδέσμους (γιατί, διότι, επειδή)

• συχνά συνοδεύεται με τους προσδιορισμούς «διὰ ταῦτα», «διὰ τοῦτο», «ἐκ τούτου», «οὕτως»

• δηλώνει:

α) **αντικειμενική αιτιολογία**. Συχνά συνοδεύεται με τα μόρια «**ἅτε (δή)», «οἷον (δή)», «οἷα (δὴ)»** και μεταφράζεται «επειδή πράγματι»

β) **υποκειμενική αιτιολογία.** Συχνά συνοδεύεται από το μόριο «**ὡς**» και μεταφράζεται «με την ιδέα ότι»,

«επειδή κατά τη γνώμη μου»

γ) υ**ποθετικής ή ψευδούς αιτιολογίας.** Συνοδεύεται πάντα από το μόριο «**ὥσπερ**» και μεταφράζεται «σαν να»,

«λες και»

**Ισοδυναμεί και αναλύεται με δευτερεύουσα επιρρηματική αιτιολογική πρόταση**

*π.χ. Ἡ δὲ βουλὴ ἡσυχίαν εἶχεν, ὁρῶσα καὶ τοὺς ἐπὶ τοῖς δρυφάκτοις ὁμοίους Σατύρῳ.*

• απαντά σε χρόνο μέλλοντα

• δέχεται άρνηση **μὴ**

• δηλώνει σκοπό

• ακολουθεί συνήθως ρήματα κίνησης

**ΤΕΛΙΚΗ**

• μεταφράζεται με τελικό σύνδεσμο (για να, με σκοπό να)

• συχνά συνοδεύεται με το μόριο ὡς και δηλώνει σκοπό υποκειμενικό

**Ισοδυναμεί κι αναλύεται με δευτερεύουσα επιρρηματική τελική πρόταση**

*π.χ. Ἔπεμψε Θεόπομπον τὸν Μιλήσιον λῃστὴν εἰς Λακεδαίμονα ἀπαγγελοῦντα τὰ γεγονότα.*

• απαντά σε κάθε χρόνο εκτός του μέλλοντα

• δέχεται άρνηση **μὴ**

**ΥΠΟΘΕΤΙΚΗ**

• μεταφράζεται με τον υποθετικό σύνδεσμο (αν, εάν, σε περίπτωση που)

• δηλώνει την προϋπόθεση κάτω από την οποία μπορεί ή θα μπορούσε να συμβεί αυτό που δηλώνει το ρήμα της πρότασης (το δυνατό στο παρόν και στο μέλλον και το δυνατό στο παρελθόν)

• συχνά το ρήμα της πρότασης εκφέρεται με δυνητική ευκτική, δυνητική οριστική ή δυνητικό απαρέμφατο, με οριστική μέλλοντα ή με ρήμα που σημαίνει δυνατότητα.

**Ισοδυναμεί κι αναλύεται με δευτερεύουσα επιρρηματική υποθετική πρόταση**

*π.χ. Οὐκ ἔστιν ἡμῖν μὴ νικῶσι σωτηρία.*

**ΕΝΑΝΤΙΩΜΑΤΙΚΗ ή ΠΑΡΑΧΩΡΗΤΙΚΗ**

• απαντά σε κάθε χρόνο εκτός του μέλλοντα

• δέχεται άρνηση οὐ

• μεταφράζεται με εναντιωματικό σύνδεσμο (αν και, ενώ, παρόλο που)

• συχνά συνοδεύεται για έμφαση από τα: καί, καίπερ, καίτοι, πάνυ, καὶ ταῦτα

• στην κύρια συχνά υπάρχουν τα: εἶτα, ἔπειτα

• δηλώνει αντίθεση - εναντίωση προς τη σημασία του ρήματος

**Ισοδυναμεί κι αναλύεται με δευτερεύουσα επιρρηματική εναντιωματική πρόταση**

*π.χ. Ὁ μέντοι Ἀγησίλαος ἐκείνους καίπερ ὁρῶν οὐκ ἐδίωκεν.*

• απαντά σε χρόνο συνήθως ενεστώτα

• δέχεται άρνηση οὐ

• μεταφράζεται:

**ΤΡΟΠΙΚΗ**

α) αν δεν έχει άρνηση με τροπικό επίρρημα ή με τροπική μετοχή της νέας ελληνικής (με κατάληξη δηλαδή –

οντας ή -ώντας) ή με το καθώς + ρήμα.

β) αν έχει άρνηση με τη φράση: χωρίς να +ρήμα

**Δεν αναλύεται σε δευτερεύουσα πρόταση**

*π.χ. Εἰσὶ δὲ τινες τῶν Χαλδαίων, οἳ ληζόμενοι ζῶσιν.*

**ΑΠΟΛΥΤΗ ΜΕΤΟΧΗ**

Απόλυτη είναι η μετοχή της οποίας το υποκείμενο είναι λέξη που δεν έχει άλλη συντακτική θέση στην πρόταση, αλλά λειτουργεί αποκλειστικά ως υποκείμενο της μετοχής. Η απόλυτη μετοχή τίθεται σε πτώση γενική (γενική απόλυτη) ή αιτιατική (αιτιατική απόλυτη).

Με **γενική απόλυτη** εκφέρεται κάθε επιρρηματική μετοχή προσωπικού ρήματος, **εκτός της τελικής**:

*π.χ. Κρέοντος* ***βασιλεύοντος*** *οὐ μικρὰ συμφορὰ κατέσχε Θήβας. [χρονική]*

*Ἀποπλεῖ οἴκαδε* ***καίπερ*** *μέσου χειμῶνος* ***ὄντος****. [εναντιωματική] Κῦρος δ' οὖν ἀνέβη ἐπὶ τὰ ὄρη οὐδενὸς* ***κωλύοντος****. [τροπική]*

*Χρημάτων* ***δεομένης*** *τῆς Σπάρτης πρὸς πόλεμον, ἐπορεύθη ὁ Ἀγησίλαος εἰς Αἴγυπτον. [αιτιολογική]*

***Κολαζόντων*** *ὑμῶν τοὺς ἀδικοῦντας ἔσονται οἱ νόμοι καλοὶ καὶ δίκαιοι. [υποθετική]*

Με **αιτιατική απόλυτη** εκφέρεται η μετοχή απρόσωπων ρημάτων ή εκφράσεων.

Η μετοχή αυτή τίθεται σε αιτιατική ουδέτερου γένους ενικού κυρίως αριθμού. Η απόλυτη μετοχή σε αιτιατική

είναι κυρίως **εναντιωματική** και σπανιότερα **χρονική**, **αιτιολογική** ή **υποθετική**. Οι πιο συνηθισμένες μετοχές σε αιτιατική απόλυτη είναι οι ακόλουθες:

ἄδηλον ὂν δοκοῦν/ δόξαντα μετὸν προσταχθὲν ἀδύνατον ὂν δυνατὸν ὂν οἷόν τε ὂν προστεταγμένον αἰσχρὸν ὂν εἰρημένον παρασχὸν ῥᾴδιον ὂν γεγραμμένον ἐξὸν παρὸν τυχὸν

δέον/ δεῆσον μέλον πρέπον ὑπάρχον δίκαιον ὂν μεταμέλον προσῆκον χρεὼν

*π.χ.* ***Ἐξόν*** *μοι ἴσον λαμβάνειν οὐκ ἐλάμβανον. [εἰ καὶ ἐξῆν: εναντιωματική με Υ: λαμβάνειν]*

*Παρεκελεύοντο κραυγῇ οὐκ ὀλίγῃ χρώμενοι,* ***ἀδύνατον ὂν*** *ἐν νυκτὶ ἄλλῳ τῳ σημῆναι. [ἐπεὶ ἀδύνατον ἦν:*

*αιτιολογική με Υ: σημῆναι]*

**Παρατήρηση:**

Ως αιτιατική απόλυτη απαντά, σπάνια, αιτιολογική [ή σπανιότερα υποθετική] μετοχή **προσωπικού** ρήματος συνοδευόμενη από τα μόρια ὡς ή ὥσπερ:

*π.χ. Τοὺς υἱεῖς οἱ πατέρες ἀπὸ τῶν πονηρῶν ἀνθρώπων εἴργουσιν* ***ὡς*** *τὴν μὲν τῶν χρηστῶν ὁμιλίαν ἄσκησιν*

***οὖσαν*** *τῆς ἀρετῆς, τὴν δὲ τῶν πονηρῶν κατάλυσιν.*

**ΟΝΟΜΑΣΤΙΚΗ ΑΠΟΛΥΤΗ**

Πολύ σπάνια παρατηρείται η χρήση της μετοχής σε ονομαστική απόλυτη αντί σε γενική. Αυτό οφείλεται σε σύμφυρση, δηλαδή ανάμειξη δύο διαφορετικών συντάξεων: *ἐπιπεσών Ἀγησίλαος πολλοί ἔπεσον.*

Η σύνταξη αυτή προήλθε από την ανάμειξη ενεργητικής και παθητικής σύνταξης.

*ἐπιπεσών ὁ Ἀγησίλαος πολλούς ἀπέκτεινεν* (ενεργητική σύνταξη) *ἐπιπεσόντος τοῦ Ἀγησιλάου πολλοί ἔπεσον* (παθητική σύνταξη) *ἐπιπεσών ὀ Ἀγησίλαος πολλοί ἔπεσον* (σύμφυρση - ανάμειξη)

**ΑΣΚΗΣΕΙΣ**

**1. Να εντοπίσετε και να αναγνωρίσετε τις μετοχές στις παρακάτω προτάσεις:**

1. Ἀπέλαβε δὲ τὴν τυραννίδα τρόπῳ τῷ εἰρημένῳ.

2. Τὴν μὲν οὖν γενομένην ναυμαχίαν αὐτοὶ κατὰ μόνας ἀπεωσάμεθα Κορινθίους.

3. Ἐπολέμει τοῖς Θρᾳξὶ τοῖς ὑπὲρ Ἑλλήσποντον οἰκοῦσι.

4. Ὁ δὲ Θηραμένης ὥσπερ εἰκὸς καὶ θεοὺς ἐπεκαλεῖτο καὶ ἀνθρώπους καθορᾶν τὰ γιγνόμενα.

5. Χρῇ γυναικὶ τῶν οὐσῶν, οἶμαι δὲ καὶ τῶν γεγενημένων καὶ τῶν ἐσομένων, χαλεπωτάτῃ;

6. Ὁρῶ καὶ τοὺς ἱππικοὺς βουλομένους γενέσθαι οὐ τοὺς εὐπειθεστάτους ἀλλὰ τοὺς θυμοειδεῖς ἵππους κτωμένους.

7. Ὁ μὴ δαρεὶς οὐ παιδεύεται.

8. Καὶ πειράσομαι τῷ λόγῳ τοῦτον μὲν ἐπιδεῖξαι ψευδόμενον, ἐμαυτὸν δὲ βεβιωκότα μέχρι τῆσδε τῆς ἡμέρας

ἐπαίνου μᾶλλον ἄξιον ἢ φθόνου.

9. Ὁ δὲ [Κῦρος] ἐλπίδας λέγων διῆγε καὶ δῆλος ἦν ἀνιώμενος.

10. Φοβούμενοι τὴν ὁδὸν ὅμως συνηκολούθησαν.

11. Δηλοῖ αὐτὸν Ἀθηναῖον τὸν δῆμον ποιήσαντα, ψευδόμενος.

12. Ἐλυποῦντο οἱ δυνατοὶ καλὰ κτήματα ἀπολωλεκότες.

13. Ἀκροασάμενοι τῆς ἀπολογίας τότε ἤδη ψηφίζεσθε.

14. Συλλαμβάνει Κῦρον ὡς ἀποκτενῶν.

15. Δίκαια δράσας συμμάχους τοὺς θεοὺς ἕξεις.

16. Οἱ δ’ἀπήγαγον τὸν ἄνδρα διὰ τῆς ἀγορᾶς μάλα μεγάλῃ τῇ φωνῇ δηλοῦντα οἷα ἔπασχε.

17. Ὁ μέντοι Ἀγησίλαος ἐκείνους καίπερ ὁρῶν οὐκ ἐδίωκεν.

18. Εὖ δ’ἴσθι μηδὲν ἂν με τούτων ἐπιχειρήσαντά σε πείθειν.

19. Ἀλλὰ γὰρ οὐ πρὸς τὰς τούτων κτήσεις ἀποβλέψας ποιοῦμαι.

20. Τὴν μνήμην τὴν τῷ χρόνῳ συμπαρακολουθοῦσαν ἀθανασίας μεταλαμβάνομεν.

**2. Να εντοπίσετε και να αναγνωρίσετε τις επιρρηματικές μετοχές στις παρακάτω προτάσεις:**

1. Ἕλλην ὢν Ἕλληνας ἀδικεῖ.

2. Ἀρταξέρξου βασιλεύοντος Κῦρος ἐπὶ Σοῦσα ἐστράτευσεν.

3. Ἀλλὰ τι δὴ ὑμᾶς ἐξὸν ἀπολέσαι οὐκ ἐπὶ τοῦτο ἤλθομεν.

4. Ταῦτα ἐποίουν γενομένου σκότους.

5. Ἐπαιάνιζον ἄμα πλέοντες.

6. Ἔστησαν τρόπαιον ὡς νενικηκότες.

7. Καὶ διὰ τοῦτο ὀργισθεὶς Ἀπόλλων κτείνει Κύκλωπας.

8. Οἱ Θηβαῖοι συνεκάλεσαν ἀπὸ τῶν πόλεων ἁπασῶν ἀκουσομένους τῆς παρὰ βασιλέως ἐπιστολῆς.

9. Οἱ Ἕλληνες παρεσκευάζοντο ὡς δεξόμενοι αὐτόν.

10. Ἐλθόντος τοῦ θανάτου οὐδεὶς βούλεται ἀποθανεῖν.

11. Νικήσαντες ἁπάντων τούτων ὑμεῖς κύριοι ἔσεσθε.

12. Οἱ βάρβαροι ἀπῆλθον οὐδὲν ἀποκρινόμενοι.

13. Ἐπορεύοντο κατοψόμενοι τοὺς πολεμίους.

14. Καὶ γὰρ ὡς ἐγὼ οἶμαι, ὀνήσεσθε ἀκούοντες.

15. Τοιαῦτα αὐτοῖς τὸ μέγεθος καὶ τοσαῦτα τὸ πλῆθος εἴργασται, ὥστε μήτ’ ἂν ψευδόμενον δεινότερα τῶν ὑπαρχόντων κατηγορῆσαι.

16. Οὕτω περὶ µικρῶν ἐκινδυνεύοµεν ἐξὸν ἀδεῶς πολλὰ κεκτῆσθαι.

17. Καὶ αἰσχρὸν τοὺς μὲν περὶ τὰ Τρωϊκὰ γενομένους μιᾶς γυναικὸς ἁρπασθείσης οὕτως ἅπαντας συνοργισθῆναι τοῖς ἀδικηθεῖσιν.

**ΜΑΘΗΜΑ 14ο: ΑΝΑΛΥΣΗ ΜΕΤΟΧΗΣ ΣΕ ΔΕΥΤΕΡΕΥΟΥΣΑ ΠΡΟΤΑΣΗ**

**ΕΠΙΘΕΤΙΚΗ - ΑΝΑΦΟΡΙΚΗ ΜΕΤΟΧΗ**

Η άναρθρη επιθετική μετοχή αναλύεται σε δευτερεύουσα **αναφορική** πρόταση, που εισάγεται με την αναφορική αντωνυμία **ὅς, ἥ, ὅ**.

*Δύναμαι συνεῖναι ἀνθρώποις* ***δυναμένοις*** *ἀναλίσκειν*  *...οἵ δύνανται ἀναλίσκειν*

Η έναρθρη επιθετική μετοχή αναλύεται σε **δεικτική αντωνυμία** (ἐκεῖνος, οὗτος) στο γένος, αριθμό και πτώση της μετοχής, και την αναφορική αντωνυμία **ὅς, ἥ, ὅ** σε ονομαστική, ως υποκείμενο της αναφορικής πρότασης: *Φρόνιμοι εἰσὶν* ***οἱ εἰδότες***  *...ἐκεῖνοι οἵ ἴσασι*

Ορισμένες επιθετικές μετοχές ενέχουν και επιρρηματική σημασία. Αυτές αναλύονται σε ανάλογες με τη σημασία τους επιρρηματικές αναφορικές προτάσεις. Λόγου χάρη οι επιθετικές μετοχές με άρνηση ***μὴ*** έχουν υποθετική σημασία, άρα αναλύονται σε αναφορικές υποθετικές προτάσεις.

***Ὁ μὴ δαρεὶς*** *παῖς οὐ παιδεύεται*  *Ὁ παῖς ἐκεῖνος, ὅς ἃν μὴ δαρῇ, οὐ παιδεύεται*

**ΚΑΤΗΓΟΡΗΜΑΤΙΚΗ ΜΕΤΟΧΗ**

Η κατηγορηματική μετοχή αναλύεται σε δευτερεύουσα **ειδική** πρόταση, **εφόσον** εξαρτάται από ρήμα που συντάσσεται με ειδική πρόταση (συνήθως όταν μεταφράζεται με το **ότι**).

*Οἶδα οὐδένα* ***μισοῦντα***  *Οἶδα ὅτι οὐδεὶς μισεῖ*

*Ἤκουε αὐτὸν ἐν Κιλικίᾳ* ***ὄντα***  *Ἤκουε ὅτι αὐτὸς ἐν Κιλικίᾳ εἴη* (με ευκτική του πλαγίου λόγου, επειδή εξαρτάται από ιστορικό χρόνο)

*Ὅστις ἀκούσῃ ἐμοῦ* ***λέγοντος***  Δηλώνει αυτηκοΐα *(ἀκούω + γενική)* και μεταφράζεται με το **να**... Κανονικά δεν

αναλύεται.

**ΑΙΤΙΟΛΟΓΙΚΗ ΜΕΤΟΧΗ**

Αναλύεται σε αιτιολογική πρόταση με ***ἐπεί, ἐπειδή, διότι, ὅτι*** + **οριστική** ή **ευκτική του πλαγίου λόγου**, ανάλογα με το ρήμα εξάρτησης.

*Οἱ Ἀθηναῖοι σφόδρα ἠνιῶντο τῶν πόλεων* ***ἀποστασῶν***  *...ὅτι αἱ πόλεις ἀποσταῖεν*

Η αιτιολογική μετοχή υποκειμενικής αιτιολογίας (που συνοδεύεται από ***ὡς, ὥσπερ***) αναλύεται με ***ὡς* + οριστική ή ευκτική** του πλαγίου λόγου, ανάλογα με το ρήμα εξάρτησης.

*Ἔστησαν τρόπαιον* ***ὡς νενικηκότες***  *...ὡς νενικηκότες εἶεν*

**ΤΕΛΙΚΗ ΜΕΤΟΧΗ**

Αναλύεται σε τελική πρόταση με ***ἵνα* + υποτακτική αορίστου ή ευκτική του πλαγίου λόγου**, ανάλογα με το ρήμα εξάρτησης.

*Πορεύονται* ***κατοψόμενοι*** *τοὺς πολεμίους* *...ἵνα κατίδωσι τοὺς πολεμίους*

*Ἐπορεύοντο* ***κατοψόμενοι*** *τοὺς πολεμίους* *...ἵνα κατίδοιεν τοὺς πολεμίους*

**ΧΡΟΝΙΚΗ ΜΕΤΟΧΗ**

Όταν δηλώνει το **προτερόχρονο, συνήθως σε αόριστο,** αναλύεται σε χρονική πρόταση, που εισάγεται με ***ἐπεί, ἐπειδή, ἐξ οὗ, ἐξ ὅτου, ἀφ' οὗ, ἀφ' ὅτου* + οριστική αορίστου**.

***Γενομένης*** *τῆς μάχης, Κῦρος ἔλεγε τοῖς στρατιώταις*  *Ἐπεὶ ἡ μάχη ἐγένετο...*

Όταν δηλώνει το **σύγχρονο** αναλύεται σε χρονική πρόταση, που εισάγεται με ***ὅτε, ἐν ᾧ, ἡνίκα* + οριστική**

(ενεστώτα ή παρατατικού, ανάλογα αν δηλώνει το σύγχρονο στο παρόν ή παρελθόν).

***Ὁπλιζομένων*** *αὐτῶν ἧκον οἱ σκοποὶ*  *Ἐν ᾧ ὡπλίζοντο...*

Όταν δηλώνει το **υστερόχρονο** αναλύεται σε χρονική πρόταση, που εισάγεται με ***μέχρι, ἄχρι, μέχρις οὗ, ἄχρις οὗ, ἕως* + οριστική**

*Ταῦτα ἐποίουν* ***γενομένου*** *σκότους*  *...μέχρι σκότος ἐγένετο*

Όταν δηλώνεται **προσδοκώμενο ή αόριστη επανάληψη** η μετοχή αναλύεται με **ὅταν/ἐπάν/ ἐπειδάν +**

**υποτακτική (συνήθως αορίστου).**

***Προσδοκώμενο***

*Δειπνήσαντες ἀπελαύνετε*  *Ἐπειδάν δειπνήσητε, ἀπελαύνετε*

***Αόριστη επανάληψη***

*Ἀβρύνεται τις εὖ πράσσων*  *Ἀβρύνεται τις, ὅταν εὖ πράσσῃ.*

**ΥΠΟΘΕΤΙΚΗ ΜΕΤΟΧΗ**

Η ανάλυση υποθετικής μετοχής σχετίζεται άμεσα με το είδος του υποθετικού λόγου που σχηματίζεται.

**ΠΡΑΓΜΑΤΙΚΟ**

***Ὄντων*** *βωμῶν, εἰσὶ καὶ θεοὶ*  *Εἰ εἰσὶ βωμοί...*

**ΑΝΤΙΘΕΤΟ ΤΟΥ ΠΡΑΓΜΑΤΙΚΟΥ**

*Οὐκ ἄν ἦλθον δεῦρο, ὑμῶν μὴ* ***κελευσάντων***  *...εἰ ὑμεῖς μὴ ἐκελεύσατε*

**ΑΠΛΗ ΣΚΕΨΗ ΤΟΥ ΛΕΓΟΝΤΟΣ**

*Ταῦτα* ***ποιοῦντες*** *τοὺς θεούς βοηθοὺς ἔχοιτ` ἄν*  *Εἰ ταῦτα ποιοῖτε...*

**ΠΡΟΣΔΟΚΩΜΕΝΟ**

*Ταῦτα* ***ποιοῦντες*** *τοὺς θεοὺς βοηθοὺς ἕξετε*  *Ἐὰν ποιῆτε ταῦτα...*

**ΑΟΡΙΣΤΗ ΕΠΑΝΑΛΗΨΗ ΣΤΟ ΠΑΡΟΝ ΚΑΙ ΤΟ ΜΕΛΛΟΝ**

***Ἐλθόντος*** *τοῦ θανάτου οὐδεὶς βούλεται ἀποθανεῖν*  *Ἐὰν ἔλθῃ ὁ θάνατος...*

**ΑΟΡΙΣΤΗ ΕΠΑΝΑΛΗΨΗ ΣΤΟ ΠΑΡΕΛΘΟΝ**

***Ἀντιλέγων*** *τις ὑπὸ τῶν τυράννων ἀπέθνῃσκε*  *Εἰ ἀντιλέγοι τις...*

**ΕΝΑΝΤΙΩΜΑΤΙΚΗ ΜΕΤΟΧΗ**

Αναλύεται σε εναντιωματική πρόταση με ***εἰ καὶ* + οριστική** (οι λέξεις που συνοδεύουν ενίοτε την εναντιωματική μετοχή (*καὶ, καίτοι, καίπερ, καὶ ταῦτα* κ.λπ. δεν περιλαμβάνονται στη δευτερεύουσα εναντιωματική πρόταση) *Καίτοι Λακεδαιμονίων ἄποικοι* ***ὄντες*** *οὐ ξυνεστρατεύσατε*  *Εἰ καὶ Λακεδαμονίων ἄποικοι ἦτε (οριστ. παρατατικού)...*

*Ἡ Σπάρτη τῶν ὀλιγανθρωποτάτων πόλεων* ***οὖσα*** *δυνατωτάτη ἐν τῇ Ἑλλάδι ἐφάνη*  *Εἰ καὶ ἡ Σπάρτη τῶν ὀλιγανθρωποτάτων πόλεων ἦν...*

**ΑΣΚΗΣΕΙΣ**

**1. Να αναλύσετε σε προτάσεις τις μετοχές:**

1. Οἱ Θηβαῖοι συνεκάλεσαν ἀπὸ τῶν πόλεων ἁπασῶν ἀκουσομένους τῆς παρὰ βασιλέως ἐπιστολῆς.

2. Οἱ Ἕλληνες παρεσκευάζοντο ὡς δεξόμενοι αὐτόν.

3. Ἐλθόντος τοῦ θανάτου οὐδεὶς βούλεται ἀποθανεῖν.

4. Νικήσαντες ἁπάντων τούτων ὑμεῖς κύριοι ἔσεσθε.

5. Ἐπορεύοντο κατοψόμενοι τοὺς πολεμίους.

6. Καὶ γὰρ ὡς ἐγὼ οἶμαι, ὀνήσεσθε ἀκούοντες.

7. Τοιαῦτα αὐτοῖς τὸ μέγεθος καὶ τοσαῦτα τὸ πλῆθος εἴργασται, ὥστε μήτ’ἂν ψευδόμενον δεινότερα τῶν ὑπαρχόντων κατηγορῆσαι.

8. Οὕτω περὶ µικρῶν ἐκινδυνεύοµεν ἐξὸν ἀδεῶς πολλὰ κεκτῆσθαι.

9. Καὶ αἰσχρὸν τοὺς μὲν περὶ τὰ Τρωϊκὰ γενομένους μιᾶς γυναικὸς ἁρπασθείσης οὕτως ἅπαντας συνοργισθῆναι τοῖς ἀδικηθεῖσιν.

10. Τὴν μὲν οὖν γενομένην ναυμαχίαν αὐτοὶ κατὰ μόνας ἀπεωσάμεθα Κορινθίους.

11. Ἕλλην ὢν Ἕλληνας ἀδικεῖ.

12. Εὖ δ’ἴσθι μηδὲν ἂν με τούτων ἐπιχειρήσαντά σε πείθειν.

**2. Να συμπτύξετε τις ακόλουθες δευτερεύουσες προτάσεις σε αντίστοιχες μετοχές, συμπεριλαμβάνοντας και τους όρους των μετοχών.**

1. **Ἐπεὶ Κλαζομενίων τινὲς ἐς τὴν Σπάρτην ἀφίκοντο**, καὶ ὕβρει καὶ ἀλαζονείᾳ χρώμενοι τοὺς τῶν ἐφόρων θρόνους ἀσβόλῳ κατέχρισαν. **Ἐπεὶ δὲ ἔμαθον οἱ ἔφοροι**, οὐκ ἠγανάκτησαν, ἀλλὰ, **ἐπεὶ τὸν δημόσιον κήρυκα ἐκάλεσαν**, προσέταξαν αὐτὸν δημοσίᾳ κηρῦξαι τοῦτο δὴ τὸ θαυμαζόμενον «ἐξέστω Κλαζομενίοις ἀσχημονεῑν».

2. Δύναμαι συνεῖναι ἀνθρώποις, **οἳ δύνανται ἀναλίσκειν**.

3. Ὁρῶ **ὅτι τὰ πράγματα δυσκολίαν ἔχουσιν**.

**4.** Ἐστρατεύσαμεν δὲ ἐπ’ αὐτὸν **ἵνα δοῦλον ἀντὶ βασιλέως ποιήσαιμεν καὶ ἀποκτείναιμεν**.

5. **Ἐὰν παραβῇ τις τοὺς νόμους**, δώσει δίκην.

6. Ἱκανοί εἰσιν οἱ θεοὶ τοὺς μικροὺς, **κἂν ἐν δεινοῖς ὦσιν**, σῴζειν εὐπετῶς.

**ΜΑΘΗΜΑ 15ο: ΕΙΔΙΚΕΣ ΧΡΗΣΕΙΣ ΑΠΑΡΕΜΦΑΤΟΥ**

**ΑΝΑΡΘΡΟ ΑΠΑΡΕΜΦΑΤΟ**

Είναι το απαρέμφατο χωρίς άρθρο και χρησιμοποιείται άλλοτε ονοματικά κι άλλοτε επιρρηματικά.

**Α. Το ονοματικό απαρέμφατο**

Το άναρθρο ονοματικό απαρέμφατο μπορεί να είναι:

**1. Yποκείμενο** σε απρόσωπα ρήματα και απρόσωπες εκφράσεις: *Χρὴ τοῦ βάρους* ***μεταδιδόναι*** *τοῖς φίλοις, Δοκεῖ μοι* ***οὐ δίκαιον εἶναι δεῖσθαι*** *τοῦ δικαστοῦ.*

**2. Aντικείμενο** σε προσωπικά ρήματα: Ἐκήρυξεν τοῖς Ἕλλησι **συσκευάζεσθαι**.

**3. Kατηγορούμενο** σε συνδετικά ρήματα, ιδιαίτερα σε άλλο έναρθρο απαρέμφατο: *Τὸ λακωνίζειν ἐστὶ*

***φιλοσοφεῖν****.*

**4. Επεξήγηση** σε προηγούμενη λέξη, συνηθέστερα επίρρημα, ή ουδέτερο δεικτικής αντωνυμίας: *Ὑμᾶς* ***οὕτως***

*ἐπαίδευον,* ***προτιμᾶν*** *τοὺς γεραιτέρους, Εἷς οἰωνός ἄριστος* ***ἀμύνεσθαι*** *περί πάτρης*

**Β. Το επιρρηματικό απαρέμφατο**

**1. Επιρρηματικός προσδιορισμός του σκοπού ή του αποτελέσματος (απαρέμφατο του σκοπού ή του αποτελέσματος),** όταν εξαρτάται από ρήματα που δηλώνουν **σκόπιμη ενέργεια** (ποιῶ, πράττω), **κίνηση** (φέρω, ἔρχομαι, δίδωμι, ποιῶ, πέμπω, παρασκευάζω), **παροχή, εκλογή,** καθώς και τα ρήματα **φύομαι** και **εἰμί**. Ισοδυναμεί κι αναλύεται σε τελική [ή συμπερασματική] πρόταση και μεταφράζεται με το «**για να**» ή «**ώστε να**» . ***μανθάνειν*** *ἣκομεν* (έχουμε έρθει για να μάθουμε).

*παρέδοσαν την πόλιν αὐτοῖς* ***φυλάττειν***

*ἀρχόμεθα ἐκ κρεισσόνων* ***ἀκούειν*** *και ταῦτα* (ώστε να ακούμε και σε αυτά).

*Ὁμοίως καὶ πλουσίῳ καὶ πένητι παρέχω ἐμαυτὸν* ***ἐρωτᾶν****.*

**2. Επιρρηματικός προσδιορισμός της αναφοράς ή του κατά τι (απαρέμφατο της αναφοράς)**, όταν εξαρτάται από επίθετα που δηλώνουν ικανότητα, δυνατότητα, αναγκαιότητα, προθυμία, καταλληλότητα, όπως **ἀγαθός, ἄξιος, δεινός, ἕτοιμος, ἱκανός, καλός, ὀξύς, πρόθυμος, φοβερός, χρήσιμος, ἡδύς, στυγνός, ῥᾴδιος, λιτὸς, οἷος, χαλεπός, δυνατός, ἀδύνατος κ.ά.** ή σε ρήματα αμετάβατα (που δηλώνουν διαφορά, σύγκριση, υπεροχή) ή σε ουσιαστικά (σχολή, ασχολία, κίνδυνος). Μεταφράζεται με το «…στο να»

*δεινός* ***χρῆσθαι*** *τοῖς πράγμασι* (φοβερός στο να εκμεταλλεύεται τις καταστάσεις), *δεινός* ***λέγειν*** (ικανός στο να μιλά, ικανός ρήτορας), *ἱκανός* ***πολεμεῖν*** (ικανός στο να πολεμά).

**3. Απόλυτο απαρέμφατο**

Μαζί με άλλες λέξεις σχηματίζει μικρές **στερεότυπες εκφράσεις** με σημασία περιοριστική. Προσδιορίζει ολόκληρη έκφραση και έχει έννοια αναφοράς ή σκοπού χωρίς εξάρτηση από κανένα ρήμα .

**α.** Με το απαρέμφατο **εἶναι**·

o **τὸ ἐπ’ ἐκείνῳ/ ἐκείνοις εἶναι** (όσο εξαρτάται από εκείνον/εκείνους),

o **τὸ ἐπὶ τούτῳ/ τούτοις/ σφᾶς/ ἐμοί εἶναι** (όσο εξαρτάται από αυτόν/αυτούς, εμένα),

o **τὸ κατὰ τοῦτον εἶναι** (όσο εξαρτάται από αυτόν),

o **τὸ νῦν εἶναι** (όσο για τώρα),

o **τὸ ξύμπαν εἰπεῖν** (και γενικά),

o **ἑκὼν εἶναι** (με τη θέλησή του),

o **τό κατά δύναμιν εἶναι** (όσο μπορεί κανείς)

**β.** Με το απαρέμφατο **δεῖν** ·

o **ὀλίγου δεῖν/ μικροῦ δεῖν/ οὐ πολλοῦ δεῖν** (λίγο λείπει/ έλειψε, σχεδόν)

γ. Με το απαρέμφατο **εἰπεῖν**

o **ὡς ἐπος εἰπεῖν** (για να μιλήσω έτσι)

o **ὡς εἰπεῖν** (καθώς λέει ο λόγος)

o **οὕτως εἰπεῖν** (για να το πω έτσι)

o **ὡς συντόμως/ ὡς συνελόντι / ὡς δια βραχέων εἰπεῖν** (για να μιλήσω σύντομα)

o **ὡς τἀληθὲς εἰπεῖν** (για να πω/ πούμε την αλήθεια)

o **ὡς ἐν κεφαλαίῳ εἰπεῖν** (για να μιλήσω περιληπτικά) o **σὺν θεῷ εἰπεῖν** (για να πω με τη βοήθεια του Θεού) δ. Με το απαρέμφατο **δοκεῖν**

o **(ὡς) ἐμοί δοκεῖν** (όπως νομίζω, κατά τη γνώμη μου)

ε. Με το απαρέμφατο **εἰκάσαι**

o **ὡς εἰκάσαι** (όπως μπορεί να συμπεράνει κανείς )

**4. Απαρέμφατο σε θέση ρήματος** σε:

α) Κύριες προτάσεις επιθυμίας **αντί για προστακτική ή ευχετική ευκτική (χρησιμοποιείται κυρίως από του ποιητές):**

*Ὦ ξεῖν’* ***ἀγγέλλειν*** *Λακεδαιμονίοις, Ὦ ἄνδρες,* ***ἰέναι*** *ἐπὶ τοὺς πολεμίους.*

β) **Δευτερεύουσες απαρεμφατικές προτάσεις:**

**i. Xρονικές**:

***Πρὶν*** *δὲ ταῦτα* ***πρᾶξαι****, μὴ σκοπεῖτε τίς εἰπὼν τὰ βέλτιστα.*

**ii. Συμπερασματικές**:

*Οἱ δὲ διήλλαξαν* ***ἐφ’ ᾧτε*** *μὲν* ***ἔχειν*** *εἰρήνην ὡς πρὸς ἀλλήλους,* ***ἀπιέναι*** *δὲ ἕκαστον ἐπὶ τὰ ἑαυτόν.*

**iii. Αναφορικές Συμπερασματικές**:

*Ἐγὼ οὐ μόνον νῦν, ἀλλὰ καὶ ἀεὶ τοιοῦτος,* ***οἷος*** *τῶν ἐμῶν μηδενὶ ἄλλῳ* ***πείθεσθαι*** *ἢ τῷ λόγῳ.*

**5. Β’ όρος σύγκρισης**, μόνο στις εξής περιπτώσεις: α) όταν ο α΄ όρος είναι επίσης απαρέμφατο. *Πότερον βούλει* ***μένειν ἢ ἀπιέναι****;*

β) όταν ο α΄ όρος είναι δυσανάλογα ανώτερος από τον β΄ όρο σύγκρισης (ἢ ὥστε + απαρέμφατο).

*ᾜισθοντο αὐτὸν ἐλάττω ἔχοντα δύναμιν* ***ἢ ὥστε*** *τοὺς φίλους* ***ὠφελεῖν****.*

**6. Σε αναφωνήσεις (σπάνια)**

*᾿Εμέ τάδε* ***παθεῖν****;*

**ΕΝΑΡΘΡΟ ΑΠΑΡΕΜΦΑΤΟ**

Έναρθρο ονομάζεται το απαρέμφατο που εκφέρεται με άρθρο ουδετέρου γένους σε κάθε πτώση του ενικού αριθμού πλην της κλητικής και ισοδυναμεί με το αντίστοιχο ουσιαστικό. Βρίσκεται σε όλους τους χρόνους και δέχεται άρνηση **μή**.

**To έναρθρο απαρέμφατο μεταφράζεται ως εξής:**

α. Με αφηρημένο ουσιαστικό: Προαιροῦμαι **τὸ ἐπαινεῖν** τοὺς νέους (μτφρ. Προτιμώ τον έπαινο των νέων).

β. Με «το ότι «+ οριστική: *Κῦρος διήνεγκε τῶν ἄλλων ἀνθρώπων* ***τῷ δωρεῖσθαι*** *πλεῖστα* (μτφρ. Ο Κύρος διέφερε από τους άλλους ανθρώπους στο ότι δώριζε πολλά).

γ. Με «το να» + υποτακτική: *Τοσοῦτον ἀπέχω* ***τοῦ ποιεῖν*** *τι τῶν προσταττομένων* (μτφρ. Τόσο απέχω από το να κάνω κάτι από αυτά του εντέλλονται).

Το έναρθρο απαρέμφατο μπορεί να χρησιμοποιηθεί στο λόγο ως:

**1. Υποκείμενο** σε οποιοδήποτε προσωπικό ρήμα και βρίσκεται σε πτώση ονομαστική: **Τὸ λακωνίζειν** ἐστι

**φιλοσοφεῖν**.

**2. Αντικείμενο** σε οποιοδήποτε (μεταβατικό) ρήμα και βρίσκεται σε μια από τις πλάγιες πτώσεις, ανάλογα με τη σύνταξη του ρήματος: *Ἤρξαντο* ***τοῦ διαβαίνειν*** (σε γενική), *Σωκράτης ἐχρῆτο* ***τῷ ἐρωτᾶν*** *καὶ* ***ἀποκρίνασθαι*** (σε δοτική), ***Τὸ ἀποθνῄσκειν*** *οὐδεὶς φοβεῖται […]* ***τὸ*** *δὲ* ***ἀδικεῖν*** *φοβεῖται* (σε αιτιατική)

**3. Κατηγορούμενο** με εξάρτηση από συνδετικό ρήμα: *Ἔστω δὴ τὸ ἀδικεῖν* ***τὸ βλάπτειν*** *ἑκόντα παρὰ τὸν νόμον.*

**4. Επεξήγηση** (ομοιόπτωτος ονοματικός προσδιορισμός) σε λέξη που προηγείται και ιδιαίτερα σε ουδέτερο δεικτικής αντωνυμίας: *Καὶ* ***τοῦτο*** *ἐστιν τὸ ἀδικεῖν,* ***τὸ*** *πλέον τῶν ἄλλων* ***ζητεῖν*** *ἔχειν.*

5. **Ετερόπτωτος ονοματικός προσδιορισμός** σε μία από τις πλάγιες πτώσεις:

o **Γενική**: *Ἐπαινοῖεν δ’ ἂν αὐτὸν ἀλλήλων ἐναντίον ἐξαπατῶντες ἀλλήλους διὰ τὸν* ***τοῦ ἀδικεῖσθαι*** *φόβον*

(γενική αντικειμενική στο «φόβον»).

o **Δοτική**: *Τοῦτο ὅμοιόν ἐστι* ***τῷ ὀνειδίζειν*** (δοτική αντικειμενική στο «ὅμοιόν»).

o **Αιτιατική**: ***Τὸ*** *μὲν ἐς τὴν γῆν ἡμῶν* ***ἐσβάλλειν ἱκανοὶ*** *εἰσιν* (αιτιατική της αναφοράς στο επίθετο «ἱκανοί»).

6. **Επιρρηματικός προσδιορισμός**, εμπρόθετος (i) ή πλάγιας πτώσης (ii):

*i.* Ως εμπρόθετος προσδιορισμός με τις προθέσεις **διά** (= επειδή, διότι), **ἐπί, πρός, εἰς** (για, για να, προς, στο να), **κατὰ** κι ενίοτε **εἰς** (= σε, σε σχέση με, ως προς), **παρά** (= σε σύγκριση με), **μετά** (μετά, κατόπιν), **περί** (αναφορικά με, για)

*Ὁπότε Ἀθηναῖοι* ***διὰ τὸ ἐπιλελοιπέναι*** *ἅπαντα τὸν σῖτον ἔμελλον ὁμολογήσειν ὅ,τι τις λέγοι* (εμπρόθετος προσδιορισμός της αιτίας).

*ii.* Με την επιρρηματική χρήση των πλάγιων πτώσεων.

α. Σε γενική πτώση: *Ἐτειχίσθη Ἀταλάντη ὑπὸ Ἀθηναίων* ***τοῦ μὴ*** *λῃστὰς* ***κακουργεῖν*** *τὴν Εὔβοιαν* (γενική του σκοπού στο ρ. «Ἐτειχίσθη»)

β. Σε δοτική πτώση: ***Τῷ μελετᾶν*** *ἀγόμεθα εἰς ἀρετὴν* (δοτική του τρόπου στο ρ. «ἀγόμεθα»).

**Ασκήσεις**

**1. Να χαρακτηρίσετε τη συντακτική θέση του άναρθρου απαρεμφάτου στα παρακάτω παραδείγματα.**

1. Κροῖσος ἐνόμιζε ἑαυτὸν εἶναι ἀνθρώπων ἁπάντων ὀλβιώτατον.

2. Εἷς οἰωνὸς ἄριστος, ἀμύνεσθαι περὶ πάτρης.

3. Τὸ κακῶς ποιεῖν ἐστι ἀδικεῖν.

4. Ἐπεθύμει γενέσθαι ἀνὴρ τὰ μεγάλα πράττειν ἱκανός.

5. Δημοσθένης μὲν ἦν δεινότατος λέγειν καὶ πολλάκις παρεῖχεν ἑαυτὸν συμβουλεύειν τοῖς Ἀθηναίοις.

6. Ξενοφῶν καὶ Χειρίσοφος διεπράξαντο, ὥστε λαβεῖν τοὺς νεκρούς.

7. Οὐκ ἄρα τὸ χαίρειν ἐστιν εὖ πράττειν.

8. Ὥρμησαν εἰς τὸ διώκειν.

9. Εἰς τοῦτο ἐλήλυθε τοῦ νομίζειν.

10. Βασιλέως ἀγαθοῦ τοῦτο ἔργον ἐνόμιζε, τὸ τοὺς ἀρχομένους ὡς πλεῖστα ἀγαθὰ ποεῖν.

**3. Να βρείτε τα έναρθρα απαρέμφατα στα παρακάτω παραδείγματα και να τα χαρακτηρίσετε ως προς τον συντακτικό τους ρόλο:**

1. Οὐκ ἄρα τὸ χαίρειν ἐστὶν εὖ πράττειν.

2. Ὥρμησαν εἰς τὸ διώκειν.

3. Εἰς τοῦτο ἐλήλυθε τοῦ νομίζειν.

4. Βασιλέως ἀγαθοῦ τοῦτο ἔργον ἐνόμιζε, τὸ τοὺς ἀρχομένους ὡς πλεῖστα ἀγαθὰ ποιεῖν.

5. Ἀπέγνωκα τοῦ μάχεσθαι.

6. Τὸ σπεύδειν δέ σοι παραινῶ.

**4. Στα παραδείγματα που ακολουθούν να εντοπίσετε τα απαρέμφατα και να βρείτε τη συντακτική τους λειτουργία.**

α. Τὸ γιγνώσκειν ἑαυτὸν σωφροσύνη ἐστί.

β. Σωκράτης ἐχρῆτο τῷ ἐρωτᾶν τε καὶ ἀποκρίνασθαι. γ. Τὸ σιγᾶν κρεῖττόν ἐστι τοῦ λαλεῖν.

δ. Κῦρος διέφερεν πάντων τῶν ἡλίκων εἰς τὸ μανθάνειν ἃ δέοι. ε. Οἱ καρποὶ γεγόνασι αἴτιοι τοῦ μὴ θηριωδῶς ζῆν ἡμᾶς.

**Το μόριο *ἂν***

Το μόριο **ἂν** δηλώνει:

**ΤΑ ΜΟΡΙΑ ἄν & ὡς**

α) μια υπόθεση, η οποία αναφέρεται σαφώς ή λανθάνει ή υπονοείται. β) κάτι που εξαρτάται από περιστάσεις ή προϋποθέσεις ή όρους,

γ) το αμφίβολο και ακοθόριστο νόημα μιας πράξης ή μιας ενέργειας. Έτσι το μόριο **ἂν** διακρινεται σε:

**Α) υποθετικό, Β) δυνητικό,**

**Γ) αοριστολογικό,**

**Δ) ερωτηματικό (σπάνια).**

**Α. Το υποθετικό *ἂν*:** Το μόριο **ἂν** μπορεί να συνδυαστεί και με τον υποθετικό σύνδεσμο **εἰ** και να σχηματιστεί το **ἐὰν** και με συναίρεση οι τύποι ***ἂν*** και ***ἤν***, που λειτουργούν επίσης ως υποθετικοί σύνδεσμοι. Συντάσσεται πάντα με υποτακτική.

Εισάγει:

α) δευτερεύουσες επιρρηματικές υποθετικές προτάσεις,

β) δευτερεύουσες επιρρηματικές εναντιωματικές προτάσεις με το καί, οι οποίες μαζί με την απόδοση σχηματίζουν υποθετικό λόγο.

**Β. Το δυνητικό *ἂν*:** Το δυνητικό ἂν συντάσσεται με: **οριστική**, **ευκτική**, **απαρέμφατο** και **μετοχή**.

**α. δυνητική οριστική: ἂν + οριστική παρελθοντικού χρόνου**. Μεταφράζεται: θα + παρατατικός ή υπερσυντέλικος, θα μπορούσα να... Δηλώνει το δυνατό στο παρελθόν ή το αντίθετο του πραγματικού.

**β. δυνητική ευκτική: ἂν + ευκτική οποιουδήποτε χρόνου εκτός του μέλλοντα.** Μεταφράζεται: θα + παρατατικός, θα ήταν δυνατόν να…, μπορεί να… Δηλώνει το δυνατό να πραγματοποιηθεί στο παρόν και στο μέλλον.

**γ. δυνητικό απαρέμφατο: ἂν + απαρέμφατο οποιουδήποτε χρόνου (εκτός μέλλοντα).** Μεταφράζεται: θα +

παρατατικός.

**δ. δυνητική μετοχή: ἂν + μετοχή (εκτός τελικής και υποθετικής).** Μεταφράζεται: θα + παρατατικός.

**Παρατηρήσεις :**

o Το δυνητικό ***ἂν*** κανονικά ακολουθεί το ρήμα στο οποίο ανήκει. Σπανιότερα, προηγείται όταν: υπάρχει άλλη λέξη ερωτηματική ή αρνητική, ισχυρό επίθετο ή επίρρημα, το γὰρ στην οποία δίνεται έμφαση προηγείται κ.λπ. ***Ὅ,τι ἂν*** *τις* ***χρήσαιτο*** *αὐτοῖς.*(= **Σε τι θα μπορούσε** κανείς να τους **χρησιμοποιήσει**)

o Η οριστική παρατατικού ή αορίστου με το δυνητικό *ἄν*, στις αποδόσεις των υποθετικών λόγων χρησιμοποιείται για να δηλωθεί το επαναλαμβανόμενο στο παρελθόν.

o Με δυνητική ευκτική επίσης εκφράζεται:

(α) κάτι το πιθανό (ισοδυναμεί με μέλλοντα)

(β) γνώμη διατυπωμένη με μετριοπάθεια

(γ) ευγενική προσταγή.

**Γ. Το αοριστολογικό *ἂν***

Συντάσσεται με υποτακτική και σπανιότατα με ευκτική. Το συναντάμε σε δευτερεύουσες ονοματικές **πλάγιες ερωτηματικές προτάσεις**, **αναφορικές παραβολικές**, **επιρρηματικές αναφορικές υποθετικές**, **επιρρηματικές χρονικές υποθετικές** και σπανίως σε **επιρρηματικές τελικές** με τους συνδέσμους *ὃπως ὡς*. Μεταφράζεται

«τυχόν», «ίσως» ή μένει αμετάφραστο.

Δηλώνει την **αοριστία** ως προς το **πρόσωπο** ή το **πράγμα που ενεργεί** (υποκείμενο: *όποιος κι αν, οτιδήποτε κι αν*), την **ενέργεια** (το ρήμα), τον **χρόνο** (επιρρηματικοί προσδιορισμοί του χρόνου: *οπουδήποτε κι αν, όταν, όποτε κι αν*) ή την **ποιότητα** (επιρρηματικοί προσδιορισμοί του τρόπου ή του ποσού: *όπως κι αν, όσο κι αν*). **Παρατηρήσεις:**

1. Τίθεται μετά από χρονικούς συνδέσμους και αναφορικές αντωνυμίες και επιρρήματα και σχηματίζει δευτερεύουσες επιρρηματικές χρονικοϋποθετικές και αναφορικοϋποθετικές προτάσεις αντιστοίχως.

2. Με τους χρονικούς συνδέσμους: *ὅτε, ὁπότε, ἐπεί, ἐπειδή* συγχωνεύεται και σχηματίζει τους χρονικοϋποθετικούς συνδέσμους: ***ὅταν, ὁπόταν, ἐπάν ή ἐπήν, ἐπειδάν*.**

**Δ. Το ερωτηματικό *ἂν.*** Συντάσσεται με υποτακτική. Εισάγει δευτερεύουσες ονοματικές πλάγιες ερωτηματικές προτάσεις ολικής άγνοιας. *Σκέψασθαι* ***ἂν ἀρέσκῃ τὸ λεχθέν****.* (= Αναρωτηθείτε **αν είναι αρεστό αυτό που ειπώθηκε**)

**Παρατηρήσεις**

1. Κάποιες φορές παρατηρείται παράλειψη του μορίου *ἄν*, όταν υπάρχει σε προηγούμενη πρόταση.

2. Κάποιες φορές παρατηρείται επανάληψη του μορίου *ἄν*, όταν ανάμεσα σ΄ αυτό και το ρήμα παρεμβάλλεται άλλη φράση.

**Το μόριο *ὡς***

Το μόριο **ὡς** μπορεί να λειτουργήσει ως σύνδεσμος, επιφώνημα, καταχρηστική πρόθεση, επιτακτικό μόριο,

επίρρημα ενώ πολύ συχνά συνοδεύει μετοχή, απαρέμφατο ή ουσιαστικό.

**α) ο υποτακτικός σύνδεσμος *ὡς***

Εισάγει δευτερεύουσες προτάσεις:

o **ονοματικές ειδικές** και εκφράζει υποκειμενική άποψη, μετά από ρήματα γνωστικά, λεκτικά, κ.τ.λ.

Μεταφράζεται: «πως, κατά τη γνώμη...» (*ὡς ἄρα* = ότι τάχα). *Λέγει γὰρ* ***ὡς οὐδὲν ἐστιν ἀδικώτερον φήμης***. (=

Λέει πως τίποτε δεν είναι πιο άδικο από τη φημολογία)

o **επιρρηματικές αιτιολογικές** υποκειμενικής αιτιολογίας, μετά από ρήματα ψυχικού πάθους, μεταφράζεται

«γιατί» (τάχα)

o **ονοματικές πλάγιες ερωτηματικές**

o **επιρρηματικές χρονικές**

o **επιρρηματικές τελικές**

o **αναφορικές παραβολικές.** Μεταφράζεται «όπως» και δηλώνει τρόπο, συχνά ακολουθεί το επίρρημα *οὕτω*.

o **επιρρηματικές συμπερασματικές** (= Ώστε να).

**Παρατήρηση: *ὡς + απαρέμφατο* μετά από τα συγκριτικά, λειτουργεί ως β΄όρος σύγκρισης** (ασύμμετρη

σύγκριση). *Ἔχουσιν τὰς ἀσπίδας μείζονας ἢ* ***ὡς ορᾶν*** (= Έχουν τις ασπίδες μεγαλύτερες απ΄όσο πρέπει ώστε να βλέπουν)

**β) ο αιτιολογικός παρατακτικός σύνδεσμος *ὡς.*** Μπαίνει στην αρχή κύριων προτάσεων κρίσης: ***Ὡς*** *ἐγὼ οὐδ' ἂν ἑνὸς ἥδιον ἀκούσαιμι ἤ σοῦ τε καὶ Πρωταγόρου διαλεγομένων.* (= Διότι εγώ...)

**γ) εμφαντικό επιφώνημα.** Μπαίνει στην αρχή επιφωνηματικών προτάσεων: ***Ὡς*** *υπερδέδοικά σου.* (= Πόσο πολύ φοβάμαι για σένα)

**δ) Συνοδεύει:**

o **αιτιολογική μετοχή**: *Καὶ* ***ὡς*** *προθυμοτάτοις* ***οὖσιν*** *μῖν χάριν εἴσεται Κῦρος.* (= Ο Κύρος θα σας χρωστά ευγνωμοσύνη **γιατί έχει τη γνώμη ότι είστε** προθυμότατοι)

o **τελική μετοχή**, σε μέλλοντα μετά από ρήματα κίνησης: Ὁ δὲ συλλαμβάνει Κῦρον **ὡς ἀποκτενῶν**. (= Αυτός συλλαμβάνει τον Κύρον **για να τον σκοτώσει**)

o **απόλυτο απαρέμφατο**: **Ὡς ἔπος εἰπεῖν, ὡς εἰπεῖν, ὡς συνελόντι εἰπεῖν**. (= Για να το πω έτσι)

o **κατηγορούμενο του αντικειμένου**: Ἐμὲ δ' οὐχ ὡς πρεσβευτὴν κρίνουσιν, ἀλλ' **ὡς ἐγγυητὴν** Φιλίππου καὶ τῆς

εἰρήνης. (= Εμένα λοιπόν όχι ως πρέσβη κρίνουν, αλλά **ως εγγυητή** του Φιλίππου και της ειρήνης)

**ε) καταχρηστική πρόθεση:**

o **με αριθμητικό**, σχηματίζοντας επιρρηματικό εμπρόθετο προσδιορισμό που δηλώνει ποσό κατά προσέγγιση:

*Ἀσπίδας ἔλαβον* ***ὡς διακοσίας****.* (= Έλαβαν ασπίδες **περίπου διακόσιες**)

o **με αιτιατική προσώπου** σχηματίζοντας επιρρηματικό εμπρόθετο προσδιορισμό που δηλώνει κατεύθυνση σε πρόσωπο: *Γράμματα ἔπεμψε* ***ὡς Ἀλέξανδρον****.* (= Γράμματα έστειλε **προς τον Αλέξανδρο**)

**στ) επιτατικό μόριο, με επίθετο ή επίρρημα θετικού ή υπερθετικού βαθμού** με τη σημασία του «όσο γίνεται»,

«όσο το δυνατόν»: Σκέψασθε δὴ **ὡς καλῶς**, ὦ ἄνδρες Ἀθηναῖοι. (= Σκεφτείτε **όσο το δυνατό καλύτερα**, άνδρες

Αθηναίοι)

**ζ) δεικτικό επίρρημα τονισμένο** και μεταφράζεται «έτσι»: *Καὶ ὥς, Οὐδ΄ ὥς.*

**η) ὡς + εμπρόθετος προσδιορισμός του σκοπού , μετά από ρήματα κίνησης:** *Ἐπὶ τῷ λιμένι παρετάξαντο* ***ὡς εἰς ναυμαχίαν****.* (= Στο λιμάνι παρατάσσονταν **σαν για ναυμαχία**)

**θ) σε εκφράσεις ή προτάσεις:** Ὡς ἐμοί, Ὡς ἔοικε = «όπως μου φαίνεται», κ.λπ.

**Ασκήσεις:**

**1. Να αναγνωρίσετε το είδος του μορίου ἂν και να γίνει μετάφραση στις παρακάτω προτάσεις:**

1. Οἴονται γὰρ τοὺς ἀχαρίστους καὶ περὶ θεοὺς ἂν μάλιστα ἀμελῶς ἔχειν καὶ περὶ γονέας καὶ πατρίδα καὶ φίλους.

2. Βίᾳ γὰρ ἂν εἷλον τὸ χωρίον.

3. Τί γὰρ ἂν ἔλεγεν;

4. Εἰ μὴ φῶς εἴχομεν, ὅμοιοι τοῖς τυφλοῖς ἂν ἦμεν.

5. Ἵνα δὲ μὴ εἴπῃς ὅτι οὐκ αὖ μανθάνεις͵ ὅπως ἂν τοῦτο γένοιτο ἐγὼ φράσω.

6. Ἴσασι γὰρ οὐδένας ἄλλους πάλιν εἰς ἐλευθερίαν ἂν τὰ πράγματ’ ἐξάγοντας.

7. Τίνι δ’ ἂν εἴης φίλος μᾶλλον ἢ τῷ σώφρονι;

8. Τοιαῦτα λέγεις, ἃ οὐδεὶς ἂν φήσειεν ἀνθρώπων.

9. Εἴ τι ἄλλο τῶν ἀπορρήτων ἤκουον, οὐκ ἂν ἐπεξῆλθον αὐτῷ.

10. Ταῦτα δὲ καὶ δείξαιμι ἄν.

11. Ἐπίστευον ῥᾳδίως ἂν σῲζεσθαι.

12. Ἔγνω τούτους χαλεπῶς ἂν σωζομένους.

13. Πράττουσι ὅ τι ἂν βούλωνται.

14. Ἀλλὰ μᾶλλον λέγω ὅτι πολὺ θᾶττον ἂν τιμωροίμεθα αὐτούς, εἰ μηδένα ὑπάρχοιμεν ἀδικοῦντες.

**2. Στις επόμενες προτάσεις επισημάνετε τις χρήσεις του μορίου «ὡς».**

1. Ποιήσομαι δ' ὡς ἂν δύνωμαι διὰ βραχυτάτων τοὺς λόγους (= θα μιλήσω όσο μπορώ πιο σύντομα).

2. Ἀκούω τινὰ διαβάλλειν, ὦ ἄνδρες, ἐμὲ ὡς ἐγὼ ἄρα ἐξαπατήσας ὑμᾶς μέλλω ἄγειν εἰς Φᾶσιν (= ακούω κάποιον να με διαβάλλει, άνδρες, ότι εγώ τάχα, αφού σας εξαπατήσω, σκοπεύω να σας οδηγήσω στον Φάση ποταμό).

3. Ἐν τῷ ἀσφαλεῖ ἤδη ἔσομαι, ὡς μηδὲν ἂν ἔτι κακὸν παθεῖν (= θα βρίσκομαι πια σε ασφαλές μέρος, ώστε να

μην είναι δυνατό να πάθω πλέον κανένα κακό).

4. Ἄκουσον, ὡς ἂν μάθῃς (= άκουσε, για να μάθεις).

5. Λακεδαιμόνιοι δέ, ὡς αὐτοῖς πρὸς τοὺς ἐν Ἰθώμῃ ἐμηκύνετο ὁ πόλεμος, ἄλλους τε ἐπεκαλέσαντο συμμάχους καὶ Ἀθηναίους (= οι Λακεδαιμόνιοι δε, επειδή ο πόλεμος εναντίον της Ιθώμης μάκραινε, κάλεσαν για βοήθεια και άλλους συμμάχους και Αθηναίους).

6. Οἱ Βυζάντιοι, ὡς εἶδον τὸ στράτευμα ἐσπῖπτον, φεύγουσι (= οι Βυζάντιοι, μόλις είδαν τον στρατό να τους επιτίθεται, το έβαλαν στα πόδια).

**ΜΑΘΗΜΑ 16ο: ΕΠΙΡΡΗΜΑΤΙΚΟΙ ΠΡΟΣΔΙΟΡΙΣΜΟΙ**

Οι επιρρηματικοί προσδιορισμοί προσδιορίζουν κυρίως ρήματα και δευτερευόντως επιρρήματα, ονόματα και αντωνυμίες. Εκφέρονται μονολεκτικά ή περιφραστικά και δηλώνουν τόπο, χρόνο, ποσό, τρόπο, μέσο ή όργανο, συνοδεία, αιτία, σκοπό, αναφορά, αποτέλεσμα, εναντίωση ή παραχώρηση, προϋπόθεση ή όρο κ.ά.

**Ως επιρρηματικοί προσδιορισμοί λειτουργούν:**

**1. Τα επιρρήματα**: καθαρώς επιρρηματικοί προσδιορισμοί.

2. **Οι πλάγιες πτώσεις**.

3. Τα προθετικά σύνολα: **εμπρόθετοι επιρρηματικοί προσδιορισμοί**.

4. Το **επιρρηματικό** και το **προληπτικό κατηγορούμενο**.

**5.** Το **απαρέμφατο της αναφοράς** και το **απαρέμφατο του σκοπού** ή **του αποτελέσματος**.

**6. Οι επιρρηματικές μετοχές**.

7. **Οι επιρρηματικές προτάσεις**.

**1. Τα επιρρήματα**

Τα επιρρήματα ως καθαρώς επιρρηματικοί προσδιορισμοί δηλώνουν **χρόνο, τόπο, τρόπο** και **ποσό**.

**α.** Ως καθαρώς επιρρηματικοί προσδιορισμοί **του χρόνου** λειτουργούν τα **χρονικά** επιρρήματα, καθώς και αντωνυμικά επιρρήματα σε –τε, όπως: *νῦν, ἀεί, χθές, αὔριον, πάλαι, ἄρτι (= μόλις), παραχρῆμα (= αμέσως), πώποτε, οὔποτε, ἑκάστοτε* κ.ά. *Περὶ δὲ τῶν τοιούτων οὐδεὶς* ***πώποτ’*** *αὐτῶν συγγράφειν ἐπεχείρησεν.*

**β.** Οι καθαρώς επιρρηματικοί προσδιορισμοί **τόπου** δηλώνουν:

**i. Στάση σε τόπο**· εκφράζεται με τοπικά επιρρήματα, πολλά από τα οποία λήγουν σε –θι, -σι, -ου όπως:

πανταχόθι (= παντού), Θήβασι (στη Θήβα), ἀλλαχοῦ (= αλλού), οὐδαμοῦ (= πουθενά) κ.ά. *Ἡ* ***Ἀθήνησι*** *στάσις.*

**ii. Kίνηση προς τόπο** (κατεύθυνση**)**· εκφράζεται με επιρρήματα που λήγουν κυρίως σε **–δε, -ζε, -σε, -οι** όπως:

ἐνθάδε, Ἀθήναζε, ἐκεῖσε, ὅποι κ.ά. *Θρίβων ἀπῆλθε* ***οἴκαδε****.*

**iii. Kίνηση από τόπο** (αφετηρία, προέλευση)· εκφράζεται με επιρρήματα που λήγουν σε **–θεν** όπως: ἐντεῦθεν, πανταχόθεν, ἑκατέρωθεν κ.ά. *Γνοίη ἄν τις* ***ἐκεῖθεν*** *τὴν δύναμιν αὐτῶν.*

**iv. Η διά τόπου κίνηση**· εκφράζεται με επιρρήματα που λήγουν σε **–ῃ** όπως: ὅπῃ, ταύτῃ, ἄλλῃ, οὐδαμῇ κ.ά.

*Ἕτεροι ἄλλῃ ἔφευγον.*

**γ.** Οι καθαρώς επιρρηματικοί προσδιορισμοί **τρόπου** εκφέρονται με:

**i.** Επιρρήματα που λήγουν σε **–ως**, όπως: δικαίως, εἰκότως, προσηκόντως κ.ά. *Ἀλλ’ ὅπως ἂν τύχωσιν,* ***οὕτω***

*χρῆσθαι τοῖς λόγοις εἰώθασιν.*

**ii.** Επιρρήματα που λήγουν σε **–δην, -δον, -ι, -εί, -τι, -ξ**, όπως: ἄρδην (= εντελώς), ἀναφανδὸν (= φανερά), ἀμισθί, νηποινεὶ (= χωρίς τιμωρία), ἀμαχητὶ (= χωρίς μάχη), ἐναλλὰξ κ.ά. *Καὶ οἱ μὲν ἐξελθόντες* ***πανδημεὶ*** *ἐς τὸν λειμῶνα παρὰ τὸν Ἄναπον ποταμὸν ἅμα τῇ ἡμέρᾳ […].*

**δ.** Ως επιρρηματικοί προσδιορισμοί του **ποσού** χρησιμοποιούνται τα ποσοτικά και αριθμητικά επιρρήματα, όπως: λίαν, μάλα, μᾶλλον, πάνυ, ἄγαν, οὐδὲν (= καθόλου), ἅπαξ, δίς, πολλάκις κ.ά. *Οὐ* ***πάνυ*** *νενόηκα.* **Παρατήρηση**: Το επίρρημα μάλιστα, όταν συντάσσεται με αριθμητικά, σημαίνει «περίπου». *Κερκυραῖοι τριάκοντα ναῦς* ***μάλιστα*** *διέφθειραν.*

**2. Οι Πλάγιες πτώσεις ως επιρρηματικοί προσδιορισμοί α. Η γενική**

**Η γενική ως επιρρηματικός προσδιορισμός διακρίνεται σε:**

**α. Γενική του χρόνου.** Δηλώνει το χρονικό διάστημα. Ως γενική του χρόνου χρησιμοποιείται κυρίως η γενική ονομάτων που φανερώνουν φυσική υποδιαίρεση χρόνου και μεταφράζεται «κατά τη διάρκεια…», όπως: θέρους, χειμῶνος, χρόνου κ.ά. *Ἐφυλάττοντο ἱκανοῖς φύλαξι* ***νυκτός*** *τε καὶ* ***ἡμέρας****.*

**β. Γενική της αιτίας.** Δηλώνει την αιτία των ρημάτων (ρηματικών τύπων) που προσδιορίζει. Τέτοια είναι:

**o Ρήματα ψυχικού πάθους**: ἄγαμαι (θαυμάζω), εὐδαιμονίζω, ἥδομαι, θαυμάζω, οἰκτίρω (λυπάμαι), ὀργίζομαι, κ.ά.

**o Ρήματα δικανικά**: αἰτιῶμαι (κατηγορῶ), καταγιγνώσκω, κατηγορῶ, φεύγω (κατηγορούμαι) κ.ά. **Παρατήρηση:** Mε τα ρήματα αυτά η γενική της αιτίας δηλώνει το έγκλημα για το οποίο κάποιος κατηγορείται ή δικάζεται (ονομάζεται και **γενική του εγκλήματος**). ***Ἀσεβείας*** *φεύγω ὑπὸ Μελήτου.*

**γ. Γενική της αξίας ή του ποσού**. Προσδιορίζει ρήματα που δηλώνουν αγορά ή πώληση, όπως: ἀγοράζω, ἀνταλλάσσω, πιπράσκω (πουλώ), πωλῶ, τιμῶ (ορίζω ως τιμή), ὠνοῦμαι (αγοράζω) κ.ά. ***Μείζονος*** *αὐτὰ τιμῶνται.* **δ. Γενική της ποινής ή του τιμήματος**. Προσδιορίζει ρήματα καταδικαστικά όπως: τιμῶμαι (προτείνω ως ποινή), ὑπάγω (καταγγέλλω για έγκλημα που τιμωρείται με), καταγιγνώσκω, καταψηφίζομαι (καταδικάζω / καταδικάζομαι) κ.ά. *Τιμᾶται δ᾽ οὖν μοι ὁ ἀνὴρ* ***θανάτου****.*

**ε. Γενική του τόπου (σπαν.).** Η χρήση της είναι περιορισμένη: *Θέτις ἀνεδύη* ***ἁλός****.*

**στ. Γενική του σκοπού**. Είναι γενική έναρθρου απαρεμφάτου που εκφράζει το σκοπό της ενέργειας του ρηματικού τύπου που προσδιορίζει. *Ἔπεμψαν πρέσβεις* ***τοῦ λαβεῖν*** *τ’ ἀνδράποδα.*

**β. Η δοτική**

**Η δοτική ως επιρρηματικός προσδιορισμός διακρίνεται σε:**

**α. Δοτική της αιτίας**. Δηλώνει την αιτία και προσδιορίζει ρήματα ψυχικού πάθους. *Xαλεπῶς φέρω* ***τοῖς*** *παροῦσι*

***πράγμασι****.*

**β. Δοτική του τόπου**. Εκφέρεται με:

α) Δοτική τοπωνυμίων, όπως Δελφοῖς, Ἐλευσῖνι, Ἰσθμοῖ, Μαραθῶνι, κ.α. και δηλώνει στάση σε τόπο.

β) Δοτικοφανή επιρρήματα, δηλαδή τη δοτική ονομάτων· και δηλώνουν στάση σε τόπο ή κίνηση διαμέσου ενός τόπου (διέλευση), όπως: ἄλλῃ (αλλού, από αλλού), ᾖ / ὅπῃ (όπου, από όπου), ταύτῃ (εδώ, μέσα από αυτό το μέρος), τῇδε (σ’αυτό εδώ το μέρος) κ.ά. *Ἡ ἐν* ***Μαραθῶνι*** *μάχη Μήδων πρὸς Ἀθηναίους.*

**γ. Δοτική του χρόνου**. Τέτοιες είναι οι δοτικές ονομάτων εορτών, (όπως Ἐλευσινίοις, Παναθηναίοις) και οι δοτικές ονομάτων που δηλώνουν χρόνο, όπως: ἔτει, ἡμέρᾳ, θέρει, μηνί, νυκτί, χρόνῳ, τῇ προτεραίᾳ, τῇ ὑστεραίᾳ. *Τετάρτῃ δὲ* ***ἡμέρᾳ*** *καταβαίνουσιν εἰς τὸ πεδίον.*

**δ. Δοτική της συνοδείας**. Προσδιορίζει κυρίως ρήματα που δηλώνουν κίνηση. *Ἐπορεύοντο τρισχιλίοις* ***ὁπλίταις****.*

**ε. Δοτική της αναφοράς**. Συντάσσεται με ρήματα που δηλώνουν σύγκριση, διαφορά, υπεροχή και μεταφράζεται με τα «ως προς», «σε». *Ἐλένη καὶ* ***τῷ γένει*** *καὶ τῷ* ***κάλλει*** *πολὺ διήνεγκεν.*

**στ. Δοτική του οργάνου ή του μέσου**. Δηλώνει το όργανο, (κάτι υλικό) ή το μέσο (κάτι αφηρημένο, τη βοήθεια) με το οποίο γίνεται αυτό που σημαίνει το ρήμα. *Ἦν δὲ ᾠκοδομημένον (τὸ τεῖχος)* ***πλίνθοις*** *(Δοτική του οργάνου), Αἱ μάχαι κρίνονται* ***ταῖς ψυχαῖς*** *(Δοτική του μέσου).*

**ζ. Δοτική του τρόπου**. Εκφέρεται με τα δοτικοφανή επιρρήματα τρόπου, όπως: λόγῳ, ἔργῳ, δημοσίᾳ, σιγῇ, φύσει κ.ά. *Οἱ δὲ βάρβαροι […] πολλῇ* ***βοῇ*** *καὶ* ***θορύβῳ*** *προσέκειντο.*

**η. Δοτική του ποσού (του μέτρου ή της διαφοράς)**. Συντάσσεται με επιρρήματα ή άλλες λέξεις που έχουν συγκριτική σημασία, όπως: πολλῷ, ὀλίγῳ, τοσούτῳ κ.ά. ***Πολλῷ*** *κρεῖττὸν ἐστιν ἐμφανὴς φίλος ἢ χρυσὸς ἀφανής.*

**γ. Η αιτιατική**

**Η αιτιατική ως επιρρηματικός προσδιορισμός διακρίνεται σε:**

**α. Αιτιατική της αναφοράς**. Προσδιορίζει κυρίως ρήματα που σημαίνουν ομοιότητα ή διαφορά. Ως αιτιατικές της αναφοράς χρησιμοποιούνται οι παρακάτω λέξεις και εκφράζονται με τα «ως προς», «σε»: τὸ γένος, τὸ μέγεθος, τὸ ἐπί σε (= όσο εξαρτάται από σένα), τὸ πάλαι, τὴν φύσιν κ.ά. *Διαφέρει γυνὴ ἀνδρὸς τὴν* ***φύσιν****.*

**β. Αιτιατική του χρόνου**. Συνήθεις αιτιατικές του χρόνου είναι οι παρακάτω: ἔτος, τὸ νῦν, τὸ πρῶτον, τὸ πάλαι, ἡμέραν κ.ά. *Αἱ δὲ σπονδαὶ* ***ἐνιαυτὸν*** *ἔσονται.*

**γ. Αιτιατική του τόπου**. Ως αιτιατικές του τόπου χρησιμοποιούνται συγκεκριμένα ουσιαστικά, όπως: σταδίους, μακράν, πλοῦν, ὁδὸν κ.ά. *Τὴν ἡδίστην τε καὶ ῥᾴστην* ***ὁδὸν*** *ἄξω σε.*

**δ. Αιτιατική του τρόπου**. Συνήθεις αιτιατικές του τρόπου είναι: δίκην, δωρεάν, την εὐθεῖαν, τρόπον τινὰ κ.ά. ***Τὸν***

*αὐτὸν* ***τρόπον*** *ὑμεῖς, ἄνδρες Ἀθηναῖοι, οἰκεῖτε τὴν πόλιν.*

**ε. Αιτιατική της αιτίας**. Προσδιορίζει ρήματα δικανικής σημασίας, ψυχικού πάθους ή άλλα των οποίων η ενέργεια χρειάζεται αιτιολόγηση. Οι μοναδικές αιτιατικές της αιτίας (χωρίς πρόθεση) είναι τέσσερις: **τι, ὅ,τι, τοῦτο, ταῦτα**. ***Τοῦτο*** *ἄχθεσθε.*

**στ. Αιτιατική του σκοπού**. Εκφέρεται με το ουδέτερο δεικτικής, αναφορικής ή ερωτηματικής αντωνυμίας και συντάσσεται κυρίως με ρήματα κίνησης. *Ἠρωτῶντο* ***ὅ,τι*** *ἥκοιεν.*

**ζ. Αιτιατική της ποινής**. Συντάσσεται με ρήματα που έχουν τη σημασία του «καταδικάζω». *Ἀθηναῖοι Σωκράτους*

***θάνατον*** *κατέγνωσαν.*

**3. Οι Εμπρόθετοι Επιρρηματικοί Προσδιορισμοί**

**Δηλώνουν επιρρηματικές σχέσεις όπως**:

αιτία, τρόπο, τόπο, ποσό, χρόνο, σκοπό, αναφορά, συνοδεία, όργανο, μέσο, όρο, συμφωνία, εναντίωση, διαφορά, κατάσταση, ενώπιον, αφετηρία, προέλευση, εξάρτηση, καταγωγή, προσθήκη, υπεράσπιση, ωφέλεια, χωρισμό, εξαίρεση, φιλική ή εχθρική διεύθυνση κ.ά.

***Ἐκ τῆς πόλεως*** *ἀπῆλθεν (αφετηρία), Ταῦτα* ***ἐπὶ τοῖς δικασταῖς*** *ἔλεγεν (ενώπιον), Οὐδεὶς εὐτύχησε* ***διὰ βίου*** *(χρόνο), Τοῦτο* ***κατ΄ἐμοῦ*** *ἔλεξεν (εναντίωση), Ἀγησίλαος* ***ἐν τούτοις*** *ἦν (κατάσταση),* ***Πρὸ τῆς Ἑλλάδος*** *ἀποθνήσκει (υπεράσπιση),* ***Πρὸς τούτοις*** *μανθάνουσι καὶ τοξεύειν (προσθήκη),* ***Ἐφ’ ὑμῖν*** *ἐστι τούτους κολάζειν (εξάρτηση), Ἦλθε* ***παρὰ Κυαξάρου*** *ἄγγελος (προέλευση).*

**4. Το επιρρηματικό και προληπτικό κατηγορούμενο**

**Το επιρρηματικό και το προληπτικό κατηγορούμενο δηλώνουν το μεν πρώτο τόπο, τρόπο, χρόνο, σκοπό, τάξη και σειρά,** ενώ το δεύτερο δηλώνει το **σκοπό**.

***Ἄσμενος*** *ἑώρακά σε (επιρρηματικό κατηγορούμενο), Φίλιππος μέγας* ***ηὐξήθη*** *(προληπτικό κατηγορούμενο).*

**5. Το απαρέμφατο της αναφοράς και το απαρέμφατο του σκοπού**

Το **απαρέμφατο της αναφοράς** και το **απαρέμφατο του σκοπού ή του αποτελέσματος** δηλώνουν αντίστοιχα αναφορά και σκοπό.

*Δεινός (ἐστι)* ***χρῆσθαι*** *τοῦ πράγματος, Οἱ στρατιῶται ἐπορεύοντο* ***τειχίσαι*** *τὸ χωρίον.*

**6. Οι επιρρηματικές μετοχές**

**Η επιρρηματική μετοχή, λειτουργεί ως επιρρηματικός προσδιορισμός και εκφράζει ανάλογα με το είδος της τις επιρρηματικές σχέσεις του χρόνου, της αιτίας, του σκοπού, της υπόθεσης, της εναντίωσης, του τρόπου.** *Ἐκεῖθεν δ’ εὐθὺς* ***ἐπισιτισάμενοι*** *ἔπλευσαν εἰς Αἰγὸς ποταμούς (χρονική μετοχή, δηλώνει χρόνο)*

*Οἱ Κερκυραῖοι* ***ὡς νενικηκότες*** *τρόπαιον ἔστησαν (αιτιολογική μετοχή δηλώνει αιτία) Τοῦτο* ***λέξων*** *ἔρχομαι (τελική μετοχή δηλώνει σκοπό)*

*Αἰσχύνοντο ἂν* ***μὴ ἀποδιδόντες*** *χάριτας (υποθετική μετοχή δηλώνει υπόθεση) Ἕλλην* ***ὤν*** *Ἕλληνας ἀδικεῖ (εναντιωματική μετοχή δηλώνει εναντίωση)*

*Κραυγὴν πολλὴν ἐποίουν* ***καλοῦντες*** *ἀλλήλους (τροπική μετοχή δηλώνει τρόπο)*

**7. Οι επιρρηματικές προτάσεις**

**Και οι επιρρηματικές προτάσεις λειτουργούν ως επιρρηματικοί προσδιορισμοί και εκφράζουν ανάλογα με το είδος τους τις επιρρηματικές σχέσεις του χρόνου, της αιτίας, του σκοπού, της υπόθεσης, της εναντίωσης.**

***Ὁπότε θύοι Κρίτων*** *(= Κάθε φορά που θυσίαζε ο Κρίτων), ἐκάλει Αρχέδημον (δευτερεύουσα χρονική πρόταση, δηλώνει χρόνο). Θαυμάζω σε ἐν ταῖς συμφοραῖς,* ***ὡς ῥᾳδίως αὐτὰς καὶ πρᾴως φέρεις*** *(δευτερεύουσα αιτιολογική πρόταση, δηλώνει αιτία). Μὴ μέλλωμεν,* ***ἵνα μή ὁ καιρὸς παρέλθῃ****. (δευτερεύουσα τελική πρόταση, δηλώνει σκοπό).*

***Φῶς εἰ μὴ εἴχομεν****, ὅμοιοι τοῖς τυφλοῖς ἂν ἦμεν. (δευτερεύουσα υποθετική πρόταση, δηλώνει προϋπόθεση). Γελᾷ ὁ μωρός,* ***κἄν τι μὴ γελοῖον ᾖ*** *(δευτερεύουσα εναντιωματική πρόταση, δηλώνει εναντίωση).*

*Ἔχω τριήρεις,* ***ὥστε ἑλεῖν τὸ ἐκείνων πλοῖον*** *(δευτερεύουσα συμπερασματική πρόταση, δηλώνει αποτέλεσμα). Δεῖ πρεσβείαν πέμπειν,* ***ἥτις ταῦτ’ ἐρεῖ*** *(δευτερεύουσα αναφορική επιρρηματική τελική πρόταση, δηλώνει σκοπό)*

**Άσκηση:**

**1.** Να βρεθούν και να αναγνωριστούν οι επιρρηματικοί προσδιορισμοί στο παρακάτω κείμενο.

*Καίτοι ἔγωγε καὶ τιμῶμαι ἐκ τοῦ τοιούτου καὶ ἧσσον ἑτέρων περὶ τῷ ἑμαυτοῦ σώματι ὀρρωδῶ, νομίζων ὁμοίως ἀγαθὸν πολίτην εἶναι […]∙ μάλιστα γὰρ ἄν ὁ τοιοῦτος καὶ τὰ τῆς πόλεως δι’ ἑαυτὸν βούλοιτο ὀρθοῦσθαι. ὅμως δὲ οὔτε ἐν τῷ πρότερον χρόνῳ διὰ τὸ προτιμᾶσθαι εἶπον παρὰ γνώμην οὔτε νῦν ἄλλ’ ἧ ἂν γιγνώσκω βέλτιστα ἐρῶ.* **Θουκυδίδου Ἱστορίαι ΣΤ § 9.3**

**ΜΑΘΗΜΑ 17ο & 18ο: ΕΥΘΥΣ ΚΑΙ ΠΛΑΓΙΟΣ ΛΟΓΟΣ**

**Ευθύς** ονομάζεται ο λόγος με τον οποίο αποδίδονται άμεσα οι σκέψεις ή οι επιθυμίες ενός προσώπου, όπως ακριβώς αυτές διατυπώθηκαν, χωρίς δηλαδή την παραμικρή παρεμβολή.

*π.χ. Ὁ δὲ νόμος τὶ κελεύει, ὃς ἐν τῇ στήλῃ ἔμπροσθέν ἐστι τοῦ βουλευτηρίου; Xαλεπὸν δ’ ἐρῶ σοι καὶ ἄλλο πάθημα, ὦ Σιμωνίδη, τῶν τυράννων.*

*Ἔθιζε σεαυτὸν εἶναι μὴ σκυθρωπὸν ἀλλὰ σύννουν.*

**Πλάγιος** ονομάζεται ο λόγος με τον οποίο τα λόγια ενός ομιλητή μεταφέρονται έμμεσα σε άλλον ή σε άλλους όχι αυτούσια, όπως ειπώθηκαν αρχικά, αλλά με αλλαγές στη μορφή τους επειδή εξαρτώνται από κάποιο ρήμα λεκτικό, δοξαστικό, αισθητικό, βουλητικό, κ.ά.

*π.χ. Κῦρος ἐδήλωσεν ὅτι ἕτοιμοι εἰσὶ μάχεσθαι, εἴ τις ἐξέρχοιτο.*

*Ἀκούσας ταῦτα ὁ Κλέανδρος εἶπεν ὅτι Δέξιππον μὲν οὐκ ἐπαινοίη, εἰ ταῦτα πεποιηκὼς εἴη. Εἶπε δὲ ὅτι, ἐπειδὰν ἡ στρατεία λήξῃ, εὐθὺς ἀποπέμψει αὐτόν.*

**Περιπτώσεις πλάγιου λόγου**

**Γενικά πλάγιος λόγος μπορεί να είναι:**

*1.* **Ειδικό απαρέμφατο**:

*π.χ. Πάντας ὑμᾶς οἴομαι* ***γιγνώσκειν****.*

*2.* **Ειδική πρόταση με εξάρτηση από ρήματα δοξαστικά, λεκτικά, γνωστικά, αισθητικά**:

*π.χ. Ἀλλ’ γὰρ* ***ὅτι μὲν ἐν Σπάρτῃ μάλιστα πείθονται ταῖς ἀρχαῖς τε καὶ τοῖς νόμοις****, ἴσμεν ἅπαντες.*

*3.* **Τελικό απαρέμφατο με εξάρτηση από ρήματα βουλητικά, κελευστικά, προτρεπτικά, συμβουλευτικά,**

**αιτητικά, απαγορευτικά**.

*π.χ. Μένων ἐβούλετο* ***πλουτεῖν****.*

*4.* **Κατηγορηματική μετοχή με εξάρτηση από ρήματα γνωστικά, αισθητικά, δεικτικά, δηλωτικά, αγγελτικά**:

*π.χ. Ἴσθι ἀνόητος* ***ὤν****.*

*5.* **Πλάγια ερωτηματική πρόταση**:

*π.χ. Ἐπιμηθεὺς ἠπόρει* ***ὅ,τι χρήσαιτο****.*

**ΜΕΤΑΤΡΟΠΗ ΤΟΥ ΕΥΘΕΟΣ ΛΟΓΟΥ ΣΕ ΠΛΑΓΙΟ Α. Οι κύριες προτάσεις στον πλάγιο λόγο.**

**1. Οι κύριες προτάσεις κρίσεως** μετατρέπονται στον πλάγιο λόγο σε **ειδική πρόταση, ειδικό απαρέμφατο, κατηγορηματική μετοχή** ανάλογα με το είδος του ρήματος εξάρτησης.

**2. Οι κύριες προτάσεις επιθυμίας** στον πλάγιο λόγο μετατρέπονται σε **τελικό απαρέμφατο**.

**3. Οι ευθείες ερωτηματικές προτάσεις** στον πλάγιο λόγο μετατρέπονται σε **πλάγιες ερωτηματικές προτάσεις**.

**4. Ο ρηματικός τύπος στον πλάγιο λόγο διατηρεί τον χρόνο που είχε στον ευθύ λόγο.**

**Ειδικότερα:**

**Η κύρια πρόταση κρίσεως στον πλάγιο λόγο.**

**Η κύρια πρόταση κρίσεως** στον πλάγιο λόγο **μετατρέπεται σε**:

**Ειδική πρόταση,** όταν εξαρτάται από λεκτικά, γνωστικά, αισθητικά, δεικτικά ρήματα και μνήμης, μάθησης.

**Οι εγκλίσεις των προτάσεων κρίσεως στον πλάγιο λόγο**:

o **Διατηρείται η οριστική και στον πλάγιο λόγο όταν το ρήμα εξάρτησης είναι αρκτικού χρόνου** (π.χ. α).

o **Τρέπεται σε ευκτική του πλαγίου λόγου η οριστική όταν το ρήμα εξάρτησης είναι ιστορικού χρόνου** (π.χ. β).

o **Οι δυνητικές εγκλίσεις (οριστική και ευκτική) διατηρούνται ανεξάρτητα από το χρόνο του ρήματος**

**εξάρτησης** (π.χ. γ, δ, ε, στ).

**ΠΙΝΑΚΑΣ ΜΕΤΑΤΡΟΠΗΣ ΤΟΥ ΕΥΘΕΟΣ ΛΟΓΟΥ ΣΕ ΔΕΥΤΕΡΕΥΟΥΣΑ ΕΙΔΙΚΗ ΠΡΟΤΑΣΗ.**

|  |  |  |
| --- | --- | --- |
| **ΕΥΘΥΣ ΛΟΓΟΣ (ΠΡΟΤΑΣΗ ΚΡΙΣΕΩΣ)** | **ΡΗΜΑ**  **ΕΞΑΡΤΗΣΗΣ** | **ΠΛΑΓΙΟΣ ΛΟΓΟΣ (ΕΙΔΙΚΗ ΠΡΟΤΑΣΗ)** |
| Σωκράτης οὐ **νομίζει** θεούς. (οριστική) | **λέγει →**  **εἶπεν →** | α. Οὗτος **λέγει** ὅτι Σωκράτης οὐ **νομίζει** θεούς.  β. Οὗτος **εἶπεν** ὅτι Σωκράτης οὐ **νομίζοι** θεούς. |
| Σωκράτης οὐ **ἂν ἐνόμισε** θεούς.  (δυνητική οριστική) | **λέγει →**  **εἶπεν →** | γ. Οὗτος **λέγει** ὅτι Σωκράτης οὐκ **ἂν ἐνόμισεν** θεούς.  δ. Οὗτος **εἶπεν** ὅτι Σωκράτης οὐκ **ἂν ἐνόμισεν** θεούς. |

Σωκράτης οὐκ **ἂν νενομικὼς εἴη**

θεούς. (δυνητική ευκτική)

**λέγει →**

**εἶπεν →**

ε. Οὗτος **λέγει** ὅτι Σωκράτης οὐκ **ἂν νενομικὼς** εἴη θεούς.

στ. Οὗτος **εἶπεν** ὅτι Σωκράτης οὐκ **ἂν νενομικὼς εἴη**

θεούς.

**Ειδικό απαρέμφατο**, όταν εξαρτάται:

• από ρήματα λεκτικά, δοξαστικά, δηλωτικά, λεκτικά, γνωστικά, αισθητικά, δεικτικά,

• από το ρήμα ***φημὶ***

• και από τα ρήματα ***ἐλπίζω, ὄμνυμι, προσδοκῶ, ἐπαγγέλλομαι, ὑπισχνοῦμαι***.

Το ρήμα του ευθέος λόγου μετατρέπεται στον πλάγιο λόγο σε απαρέμφατο ως εξής:

• **Κάθε έγκλιση μετατρέπεται σε απαρέμφατο** (π.χ. α-στ).

• **Η δυνητική έγκλιση μετατρέπεται σε δυνητικό απαρέμφατο** (π.χ. β.γ.ε.στ).

• **Ο χρόνος του ρήματος εξάρτησης δεν επηρεάζει το απαρέμφατο.**

• **Ο χρόνος του ρήματος του ευθέος λόγου καθορίζει τον χρόνο του απαρέμφατου.**

**Δηλαδή:**

Έγκλιση **ενεστώτα ή παρατατικού → απαρέμφατο ενεστώτα** (π.χ. α, β). Έγκλιση **μέλλοντα → απαρέμφατο μέλλοντα** (π.χ. δ).

Έγκλιση **αορίστου → απαρέμφατο αορίστου** (π.χ. ε).

Έγκλιση **παρακειμένου ή υπερσυντελίκου → απαρέμφατο παρακειμένου** (π.χ. στ).

Κατά τη μετατροπή του ευθέος λόγου **σε απαρέμφατο** ελέγχουμε αν έχουμε **ταυτοπροσωπία ή ετεροπροσωπία**.

• Στην περίπτωση της **ταυτοπροσωπίας** το ρήμα εξάρτησης και το απαρέμφατο έχουν **το ίδιο υποκείμενο**, σε πτώση **ονομαστική** (π.χ. δ, στ).

• Στην περίπτωση της **ετεροπροσωπίας** το απαρέμφατο έχει **διαφορετικό υποκείμενο** από το ρήμα εξάρτησης, σε πτώση **αιτιατική** (π.χ. α, β, γ, ε).

**ΠΙΝΑΚΑΣ ΜΕΤΑΤΡΟΠΗΣ ΤΟΥ ΕΥΘΕΟΣ ΛΟΓΟΥ ΣΕ ΕΙΔΙΚΟ ΑΠΑΡΕΜΦΑΤΟ**

|  |  |  |
| --- | --- | --- |
| **ΕΥΘΥΣ ΛΟΓΟΣ (ΠΡΟΤΑΣΗ ΚΡΙΣΕΩΣ)** | **ΡΗΜΑ ΕΞΑΡΤΗΣΗΣ** | **ΠΛΑΓΙΟΣ ΛΟΓΟΣ(ΕΙΔΙΚΟ ΑΠΑΡΕΜΦΑΤΟ)** |
| Σωκράτης οὐ **νομίζει** θεούς. (οριστική) | **λέγουσιν/ εἶπον** → (Οὗτοι) | α. Οὗτοι **λέγουσιν/ εἶπον** Σωκράτην οὐ  **νομίζειν** θεούς. |
| Σωκράτης οὐκ **ἂν ἐνόμιζε** θεούς. (δυνητική οριστική) | **λέγουσιν/ εἶπον** → (Οὗτοι) | β. Οὗτοι **λέγουσιν/ εἶπον** Σωκράτην οὐ **ἂν νομίζειν** θεούς. |
| Σωκράτης οὐκ **ἂν νομίζοι** θεούς.  (δυνητική ευκτική) | **λέγουσιν/ εἶπον** → (Οὗτοι) | γ. Οὗτοι **λέγουσιν/ εἶπον** Σωκράτην οὐ **ἂν**  **νομίζειν** θεούς. |
| Οἱ στρατιῶται ταῦτα **ποιήσουσι**.  (οριστική) | **φασὶ/ ἔφασαν** →  (Οἱ στρατιῶται) | δ. Οἱ στρατιῶται **φασὶ/ ἔφασαν** ταῦτα  **ποιήσειν**. |
| Οἱ στρατιῶται ταῦτα **ἂν ἐποίησαν**.  (δυνητική οριστική) | **φησὶ/ ἔφη** → (Οὗτος) | ε. Οὗτοι **φησὶ/ ἔφη** τοὺς στρατιώτας ταῦτα  **ἂν ποιῆσαι**. |
| Οἱ στρατιῶται ταῦτα **ἂν**  **πεποιηκότες εἶεν**. (δυνητική ευκτική) | **φασὶ/ ἔφασαν** →  (Οἱ στρατιῶται) | στ. Οἱ στρατιῶται **φασὶ/ ἔφασαν** ταῦτα **ἂν**  **πεποιηκέναι**. |

**Κατηγορηματική μετοχή**,

όταν εξαρτάται από ρήματα ***γνωστικά, αισθητικά, δείξης, αγγελίας, ελέγχου, μνήμης, μάθησης***. Το ρήμα του ευθέος λόγου μετατρέπεται στον πλάγιο λόγο σε κατηγορηματική μετοχή ως εξής:

• Κάθε έγκλιση μετατρέπεται σε μετοχή.

• Η **δυνητική** έγκλιση μετατρέπεται σε **δυνητική** μετοχή.

• **Ο χρόνος του ρήματος εξάρτησης δεν επηρεάζει τη μετοχή.**

• **Ο χρόνος του ρήματος του ευθέος λόγου** καθορίζει το χρόνο της μετοχής.

**Δηλαδή:**

Έγκλιση **ενεστώτα ή παρατατικού → μετοχή ενεστώτα** (π.χ. α, ε).

Έγκλιση **μέλλοντα → μετοχή μέλλοντα** (π.χ. β). Έγκλιση **αορίστου → μετοχή αορίστου** (π.χ. γ, στ).

Έγκλιση **παρακειμένου ή υπερσυντελίκου → μετοχή παρακειμένου** (π.χ. δ, ζ).

**Η κατηγορηματική μετοχή του πλαγίου λόγου, όταν είναι συνημμένη στο υποκείμενο του ρήματος εξάρτησης, τίθεται σε πτώση ονομαστική και συμφωνεί με το υποκείμενο σε γένος, αριθμό και πτώση:**

**ΠΙΝΑΚΑΣ ΜΕΤΑΤΡΟΠΗΣ ΤΟΥ ΕΥΘΕΟΣ ΛΟΓΟΥ ΣΕ (ΣΥΝΗΜΜΕΝΗ) ΚΑΤΗΓΟΡΗΜΑΤΙΚΗ ΜΕΤΟΧΗ**

|  |  |  |
| --- | --- | --- |
| **ΕΥΘΥΣ ΛΟΓΟΣ** | **ΡΗΜΑ ΕΞΑΡΤΗΣΗΣ** | **ΠΛΑΓΙΟΣ ΛΟΓΟΣ** |
| **Τιμῶμαι** ὑπὸ πάντων. (οριστική ενεστώτα)  **Ἐτιμώμην** ὑπὸ πάντων. (παρατατικός) | **Οἶδα / Ἔγνων** → | α. (Ἐγὼ) οἶδα / ἔγνων **τιμώμενος** ὑπὸ πάντων. |
| **Τιμηθήσομαι** ὑπὸ πάντων.  (οριστική μέλλοντα) | **Οἶδα / Ἔγνων** → | β. (Ἐγὼ) οἶδα / ἔγνων **τιμηθησόμενος** ὑπὸ  πάντων. |
| **Ἐτιμησάμην ἂν** ὑπὸ πάντων.  (δυνητική οριστική αορίστου) | **Οἶδα / Ἔγνων** → | γ. (Ἐγὼ) οἶδα / ἔγνων **τιμησάμενος** ἂν ὑπὸ  πάντων. |
| **Τετιμημένος εἴην** ἂν ὑπὸ πάντων.  (δυνητική ευκτική παρακειμένου) | **Οἶδα / Ἔγνων** → | δ. (Ἐγὼ) οἶδα / ἔγνων **τετιμημένος ἂν** ὑπὸ  πάντων. |

**Η κατηγορηματική μετοχή του πλαγίου λόγου, όταν είναι συνημμένη στο αντικείμενο του ρήματος εξάρτησης, τίθεται σε πλάγια πτώση και συμφωνεί με το υποκείμενό της σε γένος, αριθμό και πτώση:**

**ΠΙΝΑΚΑΣ ΜΕΤΑΤΡΟΠΗΣ ΤΟΥ ΕΥΘΕΟΣ ΛΟΓΟΥ ΣΕ (ΑΠΟΛΥΤΗ) ΚΑΤΗΓΟΡΗΜΑΤΙΚΗ ΜΕΤΟΧΗ.**

|  |  |  |
| --- | --- | --- |
| **ΕΥΘΥΣ ΛΟΓΟΣ** | **ΡΗΜΑ ΕΞΑΡΤΗΣΗΣ** | **ΠΛΑΓΙΟΣ ΛΟΓΟΣ** |
| Κῦρος ἐν Κιλικίᾳ **ἐστι**. (οριστική ενεστώτα)  Κῦρος ἐν Κιλικίᾳ **ἦν**. (παρατατικός) | **Γιγνώσκομεν /**  **Ἔγνωμεν** → | ε. Γιγνώσκομεν / Ἔγνωμεν **Κῦρον** ἐν Κιλικίᾳ  **ὄντα**. |
| Κῦρος ἐν Κιλικίᾳ **ἂν ἐγένετο**.  (δυνητική οριστική αορίστου) | **Γιγνώσκομεν /**  **Ἔγνωμεν** → | στ. Γιγνώσκομεν / Ἔγνωμεν **Κῦρον** ἐν Κιλικίᾳ  **ἂν γενόμενον**. |
| Κῦρος ἐν Κιλικίᾳ **ἂν γεγονὼς εἴη**.  (δυνητική ευκτική παρακειμένου) | **Γιγνώσκομεν /**  **Ἔγνωμεν** → | ζ.Γιγνώσκομεν / Ἔγνωμεν **Κῦρον** ἐν Κιλικίᾳ  **ἂν γεγονότα**. |

**9. Η κύρια πρόταση επιθυμίας στον πλάγιο λόγο.**

**Η κύρια πρόταση επιθυμίας** στον πλάγιο λόγο μετατρέπεται σε κάθε περίπτωση σε **τελικό απαρέμφατο**.

**Εξαρτάται** από ρήματα βουλητικά, προτρεπτικά, αποτρεπτικά, παραχωρητικά, απαγορευτικά, αποπειρατικά, δυνητικά, διστακτικά κ.λ.π.

23. **Η υποτακτική, η προστακτική, η ευχετική ευκτική των προτάσεων επιθυμίας (και σπανιότερα η ευχετική οριστική) τρέπονται σε τελικό απαρέμφατο.**

24. **Ο χρόνος του ρήματος εξάρτησης δεν επηρεάζει το απαρέμφατο.**

25. **Ο χρόνος του ρήματος του ευθέος λόγου επηρεάζει τον χρόνο του απαρεμφάτου ως εξής:**

**Δηλαδή:**

Έγκλιση **ενεστώτα → απαρέμφατο ενεστώτα** (π.χ. α). Έγκλιση **μέλλοντα → απαρέμφατο μέλλοντα** (π.χ. γ). Έγκλιση **αορίστου → απαρέμφατο αορίστου** (π.χ. β, δ). **Παρατήρηση:**

Kατά τη μετατροπή του ευθέος λόγου **σε απαρέμφατο** ελέγχουμε αν έχουμε **ταυτοπροσωπία** (π.χ. γ) **ή ετεροπροσωπία** (π.χ. α, β, δ).

|  |  |  |
| --- | --- | --- |
| **ΕΥΘΥΣ ΛΟΓΟΣ** | **ΡΗΜΑ**  **ΕΞΑΡΤΗΣΗΣ** | **ΠΛΑΓΙΟΣ ΛΟΓΟΣ** |
| α. **Λέγετε** ταῦτα τοῖς στρατιώταις.  β. **Ἀκούσωμεν** τοῦ ἀνδρός. | **ἐκέλευε →**  **παραινεῖ →** | α. Οὗτος ἐκέλευε **αὐτοὺς λέγειν** ταῦτα τοῖς στρατιώταις.  β. Οὗτος παραινεῖ **τούτους ἀκοῦσαι** τοῦ ἀνδρός. |
| γ. **Ἐσοίμην εὐτυχής.**  **δ. Γένοισθε εὐτυχεῖς.** | **Εὔχομαι →**  **Ηὐχόμην →** | γ. Εὔχομαι **εὐτυχὴς ἔσεσθαι**.  δ. Ηὐχόμην **ὑμᾶς γενέσθαι** εὐτυχεῖς. |

**Οι ευθείες ερωτηματικές προτάσεις στον πλάγιο λόγο.**

**Οι ευθείες ερωτηματικές προτάσεις** μετατρέπονται στον πλάγιο λόγο σε **πλάγιες ερωτηματικές προτάσεις**.

**Εξαρτώνται** από ρήματα ερωτηματικά, γνωστικά, λεκτικά, δεικτικά, σκέψης, φροντίδας, απόπειρας, προσοχής.

• **Διατηρούν την αρχική έγκλιση όταν εξαρτώνται από ρήμα αρκτικού χρόνου** (π.χ. α, γ).

• **Μετατρέπουν σε ευκτική του πλαγίου λόγου την οριστική και απορηματική υποτακτική, όταν εξαρτώνται**

**από ρήμα ιστορικού χρόνου** (π.χ. β, δ).

• **Παραμένουν στον πλάγιο λόγο ερωτήσεις ολικής άγνοιας** (π.χ. γ, δ) **ή μερικής άγνοιας** (π.χ. α, β),

**μονομελείς** (π.χ. α-δ) **ή διμελείς (π.χ. ε), όπως ακριβώς ήταν στον ευθύ λόγο.**

Δηλαδή:

|  |  |  |
| --- | --- | --- |
| **ΕΥΘΕΙΕΣ ΕΡΩΤΗΣΕΙΣ** | **ΡΗΜΑ**  **ΕΞΑΡΤΗΣΗΣ** | **ΠΛΑΓΙΕΣ ΕΡΩΤΗΣΕΙΣ** |
| Τὶς **ποιεῖ** ταῦτα; | **ἐρωτᾷ →**  **ἠρώτα →** | α. Οὗτος **ἐρωτᾷ** ὅστις **ποιεῖ** ταῦτα.  β. Οὗτος **ἠρώτα** ὅστις **ποιοῖ** ταῦτα. |
| **Παραδῶμεν** Κορινθίοις τὴν πόλιν; | **ἐρωτῶσι →**  **ἠρώτων →** | γ. Τὸν θεὸν **ἐρωτῶσι** εἰ **παραδῶσιν** Κορινθίοις τὴν πόλιν.  δ. Τὸν θεὸν **ἠρώτων** εἰ **παραδοῖεν** Κορινθίοις τὴν πόλιν. |

**Παρατήρηση:**

Μερικές φορές διατηρούν την απορηματική υποτακτική και μετά από ρήμα εξάρτησης ιστορικού χρόνου όταν προβάλλεται κάτι ασαφές ή αβέβαιο και εκφράζεται η γνώμη του υποκειμένου της δευτερεύουσας πρότασης.

|  |  |  |
| --- | --- | --- |
| **ΕΥΘΕΙΑ ΕΡΩΤΗΣΗ** | **ΡΗΜΑ ΕΞΑΡΤΗΣΗΣ** | **ΠΛΑΓΙΑ ΕΡΩΤΗΣΗ** |
| **Κατακαύσωμεν** αὐτοὺς ἢ τί ἄλλο  **χρησώμεθα**; | **ἐβουλεύοντο** → | ε. Οὗτοι ἐβουλεύοντο εἴτε **κατακαύσωσιν**  αὐτοὺς ἢ τί ἄλλο **χρήσωνται**. |

**Οι ευθείες ερωτηματικές προτάσεις** μετατρέπουν στον πλάγιο λόγο τα ερωτηματικά, τα αναφορικά επιρρήματα

και τις αναφορικές ερωτηματικές αντωνυμίες εισαγωγής ως εξής:

**ΠΙΝΑΚΑΣ ΜΕΤΑΤΡΟΠΗΣ ΣΤΗΝ ΕΙΣΑΓΩΓΗ ΤΟΥ ΠΛΑΓΙΟΥ ΛΟΓΟΥ**

|  |  |  |  |
| --- | --- | --- | --- |
| **Εισαγωγή Ευθέος Λόγου** | **Εισαγωγή Πλαγίου**  **Λόγου** | **Παραδείγματα** | |
| **Ευθύς λόγος**  **Πλάγιος λόγος** | |
| Τα ερωτηματικά μόρια τρέπονται:  οὔκουν οὐκοῦν ἆρα  ἆρ΄  ἆραγε  χωρίς ερωτηματικό μόριο | εἰ | Θεός ἐστιν;  ἆρἀ γε τοῦτ΄ ἄρ΄ ἐγώ ποτ΄  ὄψομαι; | Σαφῶς δ΄ οὐκ οἶδ΄ εἰ θεός  ἐστιν.  Ἠπόρει εἰ τοῦτ΄ ὄψοιτο ποτε. |
| πότερον…. ἤ  ἤ | πότερον/ πότερα….  ἤ  εἰ… ἤ εἴτε… εἴτε ἐάν… ἤ | Πότερον βούλοιο μένειν ἤ  ἀπιέναι. | Διηρώτα (τόν Κῦρον)  πότερον βούλοιτο μένειν ἤ ἀπιέναι. |
| Οι ερωτηματικές αντωνυμίες ή  διατηρούνται ή τρέπονται στις αντίστοιχες αναφορικές:  τίς πόσος ποῖος πότερος πηλίκος | ὅστις  ὅσος/ ὁπόσος οἷος/ ὁποῖος ὁπότερος  ἡλίκος/ ὁπηλίκος κ.λπ | Τίς εἶ;  Τίνες ἄν τολμήσειαν εἰπεῖν ψευδῆ;  Πόσην ὁδόν διηλάσατε; | Ἠρώτων αὐτόν τίς/ ὅστις  εἴη.  Ἔγωγε ἀπορῶ οἵτινες ἄν τολμήσειαν εἰπεῖν ψευδῆ.  Ἐκ δέ τούτου ἐπυνθάνετο ἤδη αὐτῶν καί ὁπόσην ὁδόν διήλασαν. |
| Τα ερωτηματικά επιρρήματα ή  διατηρούνται ή τρέπονται στα αντίστοιχα αναφορικά:  ποῦ ποῖ πῇ πῶς  πόθεν  πότε | ὅπου ὁποι ὅπῇ  ὡς/ ὅπως ὅθεν/ ὁπόθεν ὅτε/ ὁπότε κ.λπ. | Πῶς ἄν τήν μάχην  ποιησαίμεθα; Ποῖ ἄγοιμεν;  Πῶς οἱ νέοι ἄριστοι ἔσονται; | Ἑβουλεύοντο πῶς/ ὅπως  τήν μάχην ποιήσαιντο. Ἠπόρουν ὅποι ἄγοιντο.  Σκοποῦμεν ὅπως οἱ νέοι ἄριστοι ἔσονται. |

**Β. Οι δευτερεύουσες προτάσεις στον πλάγιο λόγο.**

Οι λοιπές δευτερεύουσες προτάσεις του ευθέος λόγου παραμένουν δευτερεύουσες προτάσεις και στον πλάγιο λόγο.

**Παρατηρήσεις:**

• **Διατηρούν το είδος τους.**

• **Διατηρούν την έγκλιση του ευθέος λόγου όταν το ρήμα εξάρτησης είναι αρκτικού χρόνου** (π.χ. α).

• **Διατηρούν τη δυνητική έγκλιση (δυνητική οριστική, δυνητική ευκτική)** στον πλάγιο λόγο ανεξάρτητα από το χρόνο εξάρτησης (π.χ. β, γ).

• **Μετατρέπουν σε ευκτική του πλαγίου λόγου την οριστική ή την υποτακτική** (με ή χωρίς «ἂν» αοριστολογικό) **όταν το ρήμα εξάρτησης είναι ιστορικού χρόνου**. Στην τελευταία περίπτωση χάνεται το αοριστολογικό «ἄν» (π.χ. δ, ε).

• **Μετατρέπεται το πρόσωπο του ρήματος αν χρειάζεται** (π.χ. β, δ).

|  |  |
| --- | --- |
| **Διατηρείται και στον πλάγιο**  **λόγο:** | **Παραδείγματα:** |
| **Η οριστική** μετά από ρήμα  αρκτικού χρόνου. | α. Ἄγε τὸ στράτευμα ἐπὶ κατὰ μέσον τῷ τῶν πολεμίων, **ὅτι ἐκεῖ βασιλεύς**  **ἐστι**. (δευτερεύουσα αιτιολογική πρόταση) →  Κῦρος **κελεύει** τῷ Κλεάρχῳ ἄγειν τὸ στράτευμα ἐπὶ κατὰ μέσον τῷ τῶν πολεμίων, **ὅτι ἐκεῖ βασιλεύς ἐστι**. |
| **Η δυνητική οριστική** | β. Πάντες ὅπλα κατεσκεύαζον, **ὥστε τήν πόλιν ὄντως ἄν ἡγήσω πολέμου ἐργαστήριον**. (δευτερεύουσα συμπερασματική πρόταση) →  **Φησὶ** πάντας ὅπλα κατασκευάζειν, ὥστε τήν πόλιν ὄντως **ἄν ἡγήσατο**  πολέμου ἐργαστήριον. |
| **Η δυνητική ευκτική** | γ. Τοὺς δ’ ἀπαιδεύτους ἀρετῆς θαυμάζοιμι ἄν, **εἴ τι πλέον ἄν ὠφελήσειε**  **λόγος**. (δευτερεύουσα αιτιολογική πρόταση) →  **Ἔλεξεν** ὅτι τοὺς δ’ ἀπαιδεύτους ἀρετῆς θαυμάζοι ἄν, **εἴ τι πλέον ἄν ὠφελήσειε λόγος**. |

|  |  |  |
| --- | --- | --- |
| **Μετατρέπεται στον πλάγιο λόγο:** | | **Παραδείγματα:** |
| **Η οριστική →**  **ή**  **η υποτακτική →** | **σε Ευκτική του πλαγίου λόγου**  μετά από ρήμα αρκτικού χρόνου. | δ. Πάντες γὰρ ὑπολαμβάνομεν, **ὃ ἐπιστάμεθα**.  (δευτερεύουσα αναφορική πρόταση) → **Ἀπεκρίθησαν** ὅτι πάντες ὑπολαμβάνοιντο, **ὃ ἐπίσταιντο**. |
| ε. Ἁμαρτάνουσι οἱ πολῖται, ἐὰν **ταῦτα πράττωσι**.  (δευτερεύουσα υποθετική πρόταση) → **Ἡγεῖτο** ἁμαρτάνειν τοὺς πολίτας, **ἐὰν ταῦτα πράττοιεν**. |

**Παρατήρηση:**

Μερικές φορές οι δευτερεύουσες προτάσεις διατηρούν και στον πλάγιο λόγο την απλή οριστική ή την

υποτακτική και μετά από ιστορικό χρόνο, όταν ο συγγραφέας τηρεί αντικειμενική στάση σ’ αυτά που διηγείται ή όταν κάτι παρουσιάζεται ως βέβαιο ή ως διαχρονική αλήθεια.

|  |  |  |
| --- | --- | --- |
| **ΕΥΘΥΣ ΛΟΓΟΣ** | **ΡΗΜΑ ΕΞΑΡΤΗΣΗΣ** | **ΠΛΑΓΙΟΣ ΛΟΓΟΣ** |
| Ἀπίωμεν, μη γένηται ἐπίθεσις. | **Ἐκέλευσε** | **Ἐκέλευσε** τούτους ἀπιέναι μη γένηται ἐπίθεσις. |

**ΜΕΤΑΤΡΟΠΗ ΤΟΥ ΠΛΑΓΙΟΥ ΛΟΓΟΥ ΣΕ ΕΥΘΥ**

Κατά τη μετατροπή του πλάγιου λόγου σε ευθύ η εξαρτημένη πρόταση ή ο εξαρτημένος όρος **μετατρέπονται σε κύρια πρόταση**. Η μετατροπή του πλάγιου λόγου σε ευθύ πραγματοποιείται σύμφωνα με τον παρακάτω πίνακα:

|  |  |  |
| --- | --- | --- |
| **ΠΛΑΓΙΟΣ ΛΟΓΟΣ** | **(ΜΕΤΑΤΡΕΠΕΤΑΙ**  **ΣΕ)** | **ΕΥΘΥΣ ΛΟΓΟΣ** |
| **Ειδική Πρόταση**.  π.χ. Λέγει **ὡς ὑβριστής εἰμι**. | →  → | **Κύρια πρόταση κρίσεως**.  Ὑβριστὴς **εἶ**. |

|  |  |  |
| --- | --- | --- |
| **Ειδικό Απαρέμφατο**.  π.χ. Ἀστυάγης ἤκουε τὸν παῖδα καλὸν κἀγαθὸν **εἶναι**. | →  → | **Κύρια πρόταση κρίσεως**.  Ὁ παῖς καλὸς κἀγαθὸς **ἐστι**. |
| **Κατηγορηματική μετοχή**.  π.χ. Ἔδειξαν ἑτοῖμοι **ὄντες**. | →  → | **Κύρια πρόταση κρίσεως**.  Ἑτοῖμοι **ἐσμέν**. |
| **Τελικό απαρέμφατο**.  π.χ. Ὁ σοφιστὴς ἠνάγκασεν ἡμᾶς **ὁμολογεῖν**. | →  → | **Κύρια πρόταση επιθυμίας**.  **Ὁμολογεῖτε**. |
| **Πλάγια ερωτηματική πρόταση**.  π.χ. Ἠρώτησε **ὅστις ἀφίκοιτο**. | →  → | **Ευθεία ερωτηματική πρόταση**.  **Τὶς ἀφίκετο;** |

**Παρατηρήσεις:**

Κατά την μετατροπή του πλάγιου λόγου σε ευθύ:

**Παραλείπονται:**

α. **Το ρήμα εξάρτησης** (καθώς και το υποκείμενό του, αν δίδεται).

β. **Οι ειδικοί σύνδεσμοι «ὅτι», «ὡς»** (όταν πρόκειται για ειδική πρόταση). γ. **Το ερωτηματικό «εἰ»** (όταν εισάγει πλάγια ερωτηματική πρόταση). **Mετατρέπονται:**

**1. το πρόσωπο του ρήματος**:

π.χ. Λέγει *ὡς ὑβριστής* ***εἰμι***. → Ὑβριστὴς **εἶ**.

**2. οι προσωπικές, επαναληπτικές, αυτοπαθείς και κτητικές αντωνυμίες**:

π.χ. Φησὶ γὰρ ὁ κατήγορος *οὐ δικαίως* ***με*** *λαμβάνειν τὸ παρὰ τῆς πόλεως ἀργύριον* → Οὐ δικαίως **οὗτος**

λαμβάνει τὸ παρὰ τῆς πόλεως ἀργύριον.

Εἶπε δὲ *ὅτι εὐθὺς ἀποπέμψει* ***αὐτόν***. → Εὐθὺς ἀποπέμψω **σε**.

Σεύθης δέ φησιν͵ ἂν πρὸς **ἐκεῖνον** ἴητε͵ *εὖ ποιήσειν ὑμᾶς*. → Ἂν πρὸς **ἐμὲ** ἴητε͵ εὖ ποιήσω ὑμᾶς.

**3. οι αναφορικές αντωνυμίες και επιρρήματα σε ερωτηματικές αντωνυμίες και επιρρήματα**:

π.χ. Οὐκ ἔχω ***ὅ τι*** *σοι ἀποκρίνωμαι*. → **Τί** σοι ἀποκρίνωμαι; Ἀποροῦσι δ᾽ **ὅπως** ποιήσουσιν. → **Πῶς** ποιήσομεν;

Η έγκλιση του ρήματος ή ο ρηματικός τύπος:

|  |  |
| --- | --- |
| **Διατηρείται και στον ευθύ λόγο:** | **Παραδείγματα:** |
| **Η οριστική** | Λέγει ὡς ὑβριστής **εἰμι**. → Ὑβριστὴς **εἶ**. |
| **Η δυνητική οριστική** | Ἔλεγεν ὅτι κρεῖττον **ἂν ἦν** αὐτῷ ἀποθανεῖν. →  Κρεῖττον **ἂν ἦν** μοι ἀποθανεῖν. |
| **Η δυνητική οριστική** | Ἐβουλεύοντο πῶς **ἂν** τὴν μάχην **ποιήσαιντο**. → Πῶς  **ἂν** τὴν μάχην **ποιήσαιμεν**; |
| **Η απορηματική υποτακτική** | Ἠπόρει ὅ τι **εἴπῃ**. → Τὶ **εἴπω**; |

|  |  |  |
| --- | --- | --- |
| **Μετατρέπεται στον ευθύ λόγο:** | | **Παραδείγματα:** |
| **Η ευκτική**  **του πλαγίου λόγου →** | **σε οριστική**  (πρόταση κρίσεως) | **Πλάγιος λόγος**: Ἔλεγον ὅτι βασιλεὺς σφίσι φίλος  **ἔσοιτο**.  → **Ευθύς λόγος**: Βασιλεὺς ὑμῖν φίλος **ἔσται**. |
| **ή υποτακτική**  (πρόταση επιθυμίας) | **Πλάγιος λόγος**: Ἠρώτων τίνος ἕνεκα **πολεμήσοιεν**.  → **Ευθύς λόγος**: Τίνος ἕνεκα **πολεμήσωμεν**; |
| **Το ειδικό απαρέμφατο**  **→** | **σε οριστική** | **Πλάγιος λόγος**: Αἰγινῆται ἔλεγον οὐκ **εἶναι** αὐτόνομοι  κατὰ τὰς σπονδάς.  → **Ευθύς λόγος**: Οὐκ **ἐσμὲν** αὐτόνομοι κατὰ τὰς σπονδάς. |
| **Το τελικό απαρέμφατο**  **→** | **σε προστακτική ή**  **υποτακτική** | **Πλάγιος λόγος**: Οὗτοι ἐκέλευσαν **παραδοῦναι** πόλιν  καὶ οἰκίας τοῖς Λακεδαιμονίοις.  → **Ευθύς λόγος**: Πόλιν καὶ οἰκίας **παράδοτε** τοῖς  Λακεδαιμονίοις.  → **Ευθύς λόγος**: Πόλιν καὶ οἰκίας **παραδῶτε** τοῖς  Λακεδαιμονίοις. |
| **Η κατηγορηματική**  **μετοχή →** | **σε οριστική** | **Πλάγιος λόγος**: Ἡμεῖς ἀδύνατοι ὁρῶμεν **ὄντες**.  → **Ευθύς λόγος**: Ἡμεῖς ἀδύνατοι **ἐσμέν**. |
| **Το δυνητικό** | **σε δυνητική οριστική** | **Πλάγιος λόγος**: Ἐγίγνωσκε Φίλιππον **ἀδικοῦντα ἂν** τὴν |

|  |  |  |
| --- | --- | --- |
| **απαρέμφατο**  (απαρέμφατο + ἂν) **και η δυνητική κατηγορηματική μετοχ** (μετοχή + ἂν) → |  | πόλιν.  → **Ευθύς λόγος**: Φίλιππος **ἠδίκει ἂν** τὴν πόλιν. |
| **ή δυνητική ευκτική** | **Πλάγιος λόγος**: Ἐπὶ τὴν Ἑλλάδα Ἕλλην’ οὐδέν’ **ἂν**  **ἐλθεῖν** ἡγοῦμαι.  → **Ευθύς λόγος:** Ἐπὶ τὴν Ἑλλάδα Ἕλλην οὐδεὶς **ἂν ἔλθοι.** |

Οι δευτερεύουσες προτάσεις (εκτός από τις ειδικές και τις πλάγιες ερωτηματικές) του πλαγίου λόγου παραμένουν δευτερεύουσες προτάσεις στον ευθύ λόγο.

|  |  |
| --- | --- |
| **Διατηρούνται και στον ευθύ λόγο:** | **Παραδείγματα:** |
| Οι δευτερεύουσες προτάσεις του πλαγίου  λόγου (εκτός από τις ειδικές και τις πλάγιες ερωτηματικές). | Θηραμένης ἀντέκοπτε, λέγων ὅτι οὐκ εἰκὸς εἴη  θανατοῦν, **εἴ τις ἐτιμᾶτο ὑπὸ τοῦ δήμου**. →  Οὐκ εἰκός ἐστι θανατοῦν, **εἴ τις τιμᾶται ὑπὸ τοῦ δήμου**. |

|  |  |
| --- | --- |
| **Μετατρέπεται στον ευθύ λόγο:** | **Παραδείγματα:** |
| Το υποθετικό **«εἰ»** μετατρέπεται σε **«ἐάν»**,  όταν ο υποθετικός λόγος είναι:  α) προσδοκώμενο και  β) αόριστη επανάληψη στο παρόν-μέλλον. | Κῦρος ἐδήλωσεν ὅτι ἕτοιμοι εἰσὶ μάχεσθαι, **εἴ τις ἐξέρχοιτο**. →  Ἕτοιμοί ἐσμεν μάχεσθαι, **ἐάν τις ἐξέρχηται**. |

**Ασκήσεις**

**1. Να μετατρέψετε τις ακόλουθες προτάσεις στον πλάγιο λόγο με όλες τις δυνατές μορφές χρησιμοποιώντας ως ρήμα εξάρτησης αυτό που δίνεται σε παρένθεση.**

1. Τὰ πλοῖα κατέκαυσεν, ἴνα μη Κῦρος διαβῇ. (οὗτος λέγει…)

2. Ὅτε ἡ μάχη ἐγένετο, Τισσαφέρνης ἐν Σάρδεσιν ἔτυχεν ὤν. (Οὗτος διηγεῖτο ὅτι…)

3. Ὧ ἄνδρες, μὴ θαυμάζετε ὅτι χαλεπῶς φέρω τοῖς παροῦσι πράγμασι. (Κλέαρχος ἐκέλευε...)

4. Ὃ μέλλεις ποιεῖν, μὴ λέγε. ( Συνεβούλευεν…)

5. Φίλιππος, εἰ τότε ταύτην ἔσχε τὴν γνώμην, οὐκ ἂν ἐκτήσατο τοσαύτην δύναμιν. ( Γιγνώσκομεν…)

6. Πῶς ἂν τὴν μάχην συμφορώτατα ἡμῖν αὐτοῖς ποιήσαιμεν; (Ἐβουλεύοντο ..)

7. Οὗτος οὐ ποιεῖ ταῦτα. ( Ἔγνωσαν…)

8. Κατέβην χθὲς εἰς Πειραιᾶ. (Ἔφη Σωκράτης…)

9. Ἐπειδὰν ἡ στρατεία λήξῃ, εὐθὺς ἀποπέμψω σε. (Ἔφη..)

10. Ὁ βασιλεὺς ἐν τοῖς σκευοφόροις ἐστι. (Οἱ Ἕλληνες ᾔσθοντο...)

**2. Στα παρακάτω παραδείγματα να τρέψετε τον ευθύ λόγο σε πλάγιο.**

1. Ἀλλὰ διαλέγου καὶ μάθε πρῶτον τίνες εἰσὶν. (ρήμα εξάρτ.: **παρῄνει**).

2. Τί φῶμεν πρὸς ταῦτα, ὦ Κρίτων; ἄλλο τι ἢ ὁμολογῶμεν; (ρήμα εξάρτ.: **ἠπόρει**).

3. Ἀλλ’ ἡμεῖς, ὦ ἄνδρες, μὴ πάθωμεν ταῦτα, ἀλλ’ ἴωμεν ἐπὶ τοὺς πολεμίους. (ρήμα εξάρτ.: **παραινεῖ**).

4. Πότερον ὡς αἱ τέχναι νενέμηνται, οὕτω καὶ ταύτας νείμω; (ρήμα εξάρτ.: **ἠρώτα**).

5. Ὦ Σώκρατες, ἐγὼ μὲν ᾢμην τοὺς φιλοσοφοῦντας εὐδαιμονεστέρους χρῆναι γίγνεσθαι. (ρήμα εξάρτ.: **λέγει**).

**3. Να μετατρέψετε σε πλάγιο λόγο τις επόμενες προτάσεις χρησιμοποιώντας ως ρήμα εξάρτησης αυτό που δίνεται σε παρένθεση.**

1. Τίς ἔστιν ἡ χώρα; (Ξενοφῶν ἀνηρώτα)

2. Βούλει τι, ὦ Κῦρε, παραγγεῖλαι; (Ξενοφῶν ἤρετο Κῦρον).

3. Ἀναπλευσῇ (< ἀναπλέομαι = ἔρχομαι) ἔχων ἀργύριον; (Ἠρώτων αὐτὸν)

4. Πέρσης εἰμί, πορεύομαι δὲ ἀπὸ τοῦ Τιριβάζου στρατοπέδου, ὅπως τὰ ἐπιτήδεια λάβω. (Ἔφη)

5. Ὁ Ἀγησίλαος ὅπως βοηθήσῃ τοῖς τυράννοις, πράγματα τῇ πόλει παρέχει. (Ἔλεγον οἱ πολῖται)

6. Ἴστε τι χωρίον ἔξω τῆς Ἀττικῆς, ἔνθα οὐ προσβατὸν θανάτῳ; (Σωκράτης ἐπισκώπτων ἠρώτα)

7. Εἰ μὴ βοηθήσετε, στρατεύσουσιν ἐφ’ ἡμᾶς. (Οἱ Ὀλύνθιοι εἶπον αὐτοῖς)

8. Κῦρος μὲν τέθνηκεν, Ἀριαῖος δὲ πέφευγεν ἐν τῷ σταθμῷ. (Ἔλεγε)

9. Κλέαρχε, ἧκε. (Κῦρος παραγγέλλει (+ δοτική)

10. Ποίαν ὁδὸν ἐπὶ τὸν βίον τράπωμαι; (Ὁρῶ σε ἀποροῦντα)

11. Τί ἂν ποιῶν τὸν βίον εὐδαιμονέστατα διατελέσαιμι; (Ἐπερωτᾷ τὸν θεὸν)

**4. Να τρέψετε τον ευθύ λόγο σε πλάγιο με εξάρτηση από το ρήμα στην παρένθεση:**

1. Βουλεύησθε περὶ τῶν αἰχμαλώτων (Λύσανδρος τοὺς συμμάχους ἐκέλευσε).

2. Ἡμῖν οὐδὲν ἔστιν ἀγαθὸν ἄλλο εἰ μὴ ὅπλα καὶ ἀρετὴ (Θεόπομπος εἶπεν).

3. Ἀφίκοντό ποτε εἰς Παναθήναια Ζήνων τε καὶ Παρμενίδης (ἔλεγεν Πυθόδωρος).

4. Πότερον βούλει μένειν ἢ ἀπιέναι; (Ἡ μήτηρ διηρώτα τὸν Κῦρον).

5. Ἡ πόλις κατελήφθη (Ἤισθοντο).

6. Ἐὰν ἡμῖν φίλια ταῦτ’ ᾖ βεβαίως, πέριξ τὴν Πελοπόννησον πολεμήσομεν (Ἐπρεσβεύοντο ὁρῶντες).

**5. Να μετατρέψετε τις ακόλουθες προτάσεις από τον πλάγιο στον ευθύ λόγο.**

1. Σωκράτης ἔλεγεν ὅτι, εἰ ἀναγκαῖον εἴη ἀδικεῖν ἢ ἀδικεῖσθαι, ἕλοιτ’ ἂν ἀδικεῖσθαι.

2. Ἡγεῖται τὸ νόμιμον εἶναι δίκαιον.

3. ᾜσθοντο ὅτι ἡ πόλις ἂν καταληφθείη.

4. Καὶ τούτους ὁρᾶτε προθύμως σώζοντας τοὺς φίλους.

5. Οἱ Μυτιληναῖοι ἐβούλοντο ἀποπέμψασθαι τὰς ναῦς τῶν Ἀθηναίων.

6. Καὶ τοὺς φυγάδας ἐκέλευσε σὺν αὐτῷ στρατεύεσθαι.

7. Ὁ Ἀγησίλαος ἔλεγεν ὅτι, εἰ βλαβερὰ τῇ Λακεδαίμονι πεπραχὼς εἴη, δίκαιος εἴη ζημιοῦσθαι.

8. Πρωταγόρας ἐρωτᾷ, εἰ οὐκ αἰσχύνομαι τἀγαθὰ δεινὰ καλῶν.

9. Μάθε πρῶτον τίνες εἰσίν.

10. Παρεκελεύοντο Κύρῳ, μὴ μάχεσθαι, ἀλλ’ ὄπισθεν ἑαυτῶν τάττεσθαι.

11. Λέγουσιν ὡς, ἐπειδάν τις ἀγαθὸς ὤν τελευτήσῃ, μεγάλην τιμὴν ἔχει.

**6. Να μετατρέψετε τις ακόλουθες προτάσεις από τον πλάγιο στον ευθύ λόγο.**

1. Σωκράτης ἔλεγεν ὅτι, εἰ ἀναγκαῖον εἴη ἀδικεῖν ἢ ἀδικεῖσθαι, ἕλοιτ’ ἂν ἀδικεῖσθαι.

2. Ἡγεῖται τὸ νόμιμον εἶναι δίκαιον.

3. ᾜσθοντο ὅτι ἡ πόλις ἂν καταληφθείη.

4. Καὶ τούτους ὁρᾶτε προθύμως σῴζοντας τοὺς φίλους.

5. Οἱ Μυτιληναῖοι ἐβούλοντο ἀποπέμψασθαι τὰς ναῦς τῶν Ἀθηναίων.

6. Καὶ τοὺς φυγάδας ἐκέλευσε σὺν αὐτῷ στρατεύεσθαι.

7. Ὁ Ἀγησίλαος ἔλεγεν ὅτι, εἰ βλαβερὰ τῇ Λακεδαίμονι πεπραχὼς εἴη, δίκαιος εἴη ζημιοῦσθαι.

8. Πρωταγόρας ἐρωτᾷ, εἰ οὐκ αἰσχύνομαι τἀγαθὰ δεινὰ καλῶν.

9. Μάθε πρῶτον τίνες εἰσίν.

10. Παρεκελεύοντο Κύρῳ, μὴ μάχεσθαι, ἀλλ’ ὄπισθεν ἑαυτῶν τάττεσθαι.

11. Λέγουσιν ὡς, ἐπειδάν τις ἀγαθὸς ὢν τελευτήσῃ, μεγάλην τιμὴν ἔχει.

**7. Να μεταφέρετε τις επόμενες περιόδους από τον πλάγιο λόγο στον ευθύ.**

1. Ζεὺς ἐκέλευε Ἑρμῆν ἀπελθεῖν πρὸς Τίμωνα.

2. Λέγεται ὅτι Ἀλκιβιάδης, πρὶν εἴκοσι ἐτῶν εἶναι, Περικλεῖ διελέχθη περὶ νόμων.

3. Μάθε οἵτινές εἰσιν.

4. Ὁ ἀνὴρ ἔλεγε τῷ Ἑρμῇ ὅτι οὐκ ἂν λάβοι παρὰ τοῦ μὴ ἔχοντος.

5. Τισσαφέρνης ἐκέλευε, μέχρι δ’ αὐτὸς ἥκοι, τὰς σπονδὰς μένειν.

**8. Να τρέψετε σε ευθύ λόγο τις επόμενες προτάσεις:**

1. Θεμιστοκλῆς εἶπεν ὅτι ἡ πόλις σφῶν τετείχισται.

2. Πάντες ἂν ὁμολογήσαιεν ὁμόνοιαν μέγιστον ἀγαθὸν εἶναι.

3. Κλέαρχος ἐκέλευσεν τοὺς κήρυκας περιμένειν.

4. Ξενοφῶν ἐπυνθάνετο ὅπως κάλλιστα πορευθείη.

5. Οἱ Μάκρωνες ἠρώτων εἰ δοῖεν ἂν τούτων τὰ πιστά.

6. Πάντες ἐψηφίσαντο βοηθεῖν μετ’ Ἀγησιλάου τῇ Λακεδαίμονι.

7. Οὐδενί φασιν Λακεδαιμόνιοι πολέμιοι ἥκειν.

**ΜΑΘΗΜΑ 19ο: ΛΑΝΘΑΝΩΝ & ΕΞΑΡΤΗΜΕΝΟΣ ΥΠΟΘΕΤΙΚΟΣ ΛΟΓΟΣ**

**ΛΑΝΘΑΝΩΝ ΥΠΟΘΕΤΙΚΟΣ ΛΟΓΟΣ**

Λανθάνων ονομάζεται ο υποθετικός λόγος του οποίου η υπόθεση δεν είναι φανερή αλλά «λανθάνει», κρύβεται. Η υπόθεση μπορεί να κρύβεται:

**σε μια υποθετική μετοχή**

α) *Μὴ* ***σωθέντων*** *ἐκείνων τότε οὐδ’ ἂν ὑμεῖς ὑπήρχετε νῦν.*

Υπόθεση: «εἰ μὴ ἐκεῖνοι ἐσώθησαν» Απόδοση: «ἂν ὑπήρχετε»

**Μη πραγματικό.**

β) *Οἱ κολακεύοντες καὶ οἱ ἐξαπατῶντες* ***πιστευθέντες*** *τοὺς πιστεύσαντας ἀδικοῦσιν.*

Υπόθεση: «Ἐὰν πιστευθῶσιν» Aπόδοση: «ἀδικοῦσιν»

**Αόριστη επανάληψη στο παρόν και στο μέλλον.**

γ) ***Μὴ καμὼν****, οὐκ ἂν δύναιο εὐδαιμονεῖν.*

Υπόθεση: «εἰ μὴ κάμοις» Aπόδοση: «ἂν δύναιο» **Απλή σκέψη του λέγοντος.**

**Παρατήρηση**: Tα στοιχεία που συναποτελούν τον υποθετικό λόγο είναι η μετοχή που ισοδυναμεί με υποθετική πρόταση και το ρήμα ή ο ρηματικός τύπος της πρότασης την απόδοση. Για να αναγνωρίσουμε το είδος του υποθετικού λόγου, στηριζόμαστε κατ΄ αρχάς στην απόδοση και έπειτα στο νόημα. Η αναγνώριση του είδους, διευκολύνει στη συνέχεια να αναλύσουμε τη μετοχή στην αντίστοιχη υποθετική πρόταση, σύμφωνα με το είδος του υποθετικού λόγου.

**σε μια χρονικοϋποθετική πρόταση**

α) *Σπουδαίων τοίνυν ἐστὶν ἀνθρώπων,* ***ὅταν βελτίστῃ τῇ παρούσῃ τύχῃ χρῶνται****.*

Υπόθεση: «ἂν χρῶνται» Aπόδοση: «ἐστὶν»

**Αόριστη επανάληψη στο παρόν – μέλλον**

β) ***Ἐπειδὰν γάρ τι δόξῃ καὶ ψηφισθῇ****, τότ' ἴσον τοῦ πραχθῆναι ἀπέχει ὅσονπερ πρὶν δόξαι.*

Υπόθεση: «ἂν δόξῃ / ψηφισθῇ (σύνθετος υποθετικός λόγος) Aπόδοση: «ἀπέχει»

**Αόριστη επανάληψη στο παρόν – μέλλον**

γ) ***Ὁπόταν ὀργιζώμεθα****, μαινόμεθα πάντες.*

Υπόθεση: «ἂν ὀργιζώμεθα» Aπόδοση: «μαινόμεθα»

**Αόριστη επανάληψη στο παρόν - μέλλον**

**Παρατήρηση**: Tα στοιχεία που συναποτελούν τον υποθετικό λόγο είναι η χρονικοϋποθετική πρόταση που ισοδυναμεί με υποθετική πρόταση και το ρήμα ή ο ρηματικός τύπος της κύριας την απόδοση.

α) ***Ὅ,τι ἂν συμβῇ****, τλήσομαι.* Υπόθεση: «Ἄν τι συμβῇ» Απόδοση: «τλήσομαι» **Προσδοκώμενο**

**σε μια αναφορικοϋποθετική πρόταση**

β) *Διὰ τὸ ἐπιλελοιπέναι ἅπαντα τὸν σῖτον ἔμελλον ὁμολογήσειν* ***ὅ,τι τις λέγοι****.*

Ο υποθετικός λόγος είναι και λανθάνων και πλάγιος υποθετικός λόγος. Είναι λανθάνων γιατί η υπόθεση κρύβεται στην αναφορικοϋποθετική πρόταση «ὅ,τι τις λέγοι» και πλάγιος γιατί η απόδοση βρίσκεται στο ειδικό απαρέμφατο «ὁμολογήσειν».

Στον ευθύ λόγο μετατρέπεται ως εξής: Υπόθεση: «ἐάν τις λέγῃ»

Aπόδοση: «ὁμολογήσoυσιν»

**Προσδοκώμενο**

γ) *Καὶ* ***ὅτῳ δοκεῖ ταῦτ'****, ἔφη, ἀνατεινάτω τὴν χεῖρα.*

Υπόθεση: «εἴ τινι δοκεῖ» Aπόδοση: «ἀνατεινάτω» **Πραγματικό**

**Παρατήρηση**: Tα στοιχεία που συναποτελούν τον υποθετικό λόγο είναι η αναφορικοϋποθετική πρόταση που ισοδυναμεί με υποθετική πρόταση και το ρήμα ή ο ρηματικός τύπος της κύριας την απόδοση.

**σε εμπρόθετους προσδιορισμούς ἄνευ, μετά, ἔκ, ἀπό, + γενική**

α) *εἰ δέ τις λέγοι ὅτι* ***ἄνευ τοῦ*** *τὰ τοιαῦτα* ***ἔχειν*** *καὶ ὀστᾶ καὶ νεῦρα καὶ ὅσα ἄλλα ἔχω οὐκ ἂν οἷός τ’ ἦ ποιεῖν τὰ δόξαντά μοι.*

Υπόθεση: «εἰ μὴ τὰ τοιαῦτα εἶχον» Aπόδοση: «οὐκ ἂν οἷός τ' ἦν»

**Μη πραγματικό**

β) ***Ἄνευ χρημάτων*** *οὐδέν ἔστι γενέσθαι.* Υπόθεση: «ἐὰν μὴ ὦσι χρήματα» Aπόδοση: «ἔστι γενέσθαι» **Προσδοκώμενο**

**σε επιρρήματα ἄλλως, ἀμαχεὶ, οὕτως, δικαίως, ἐκείνως, ταύτῃ**

α) ***Οὕτως*** *γὰρ πρὸς τὸ ἐπιέναι τοῖς ἐναντίοις, εὐψυχότατοι ἂν εἶεν.*

Υπόθεση: «εἰ οὕτως ἔχοιεν» Aπόδοση: «ἂν εἶεν»

**Απλή σκέψη του λέγοντος**

β) *Νῦν δὲ οὕτως ἔχει∙* ***ἀμαχεὶ*** *μὲν ἐνθένδε οὐκ ἔστιν ἀπελθεῖν· [ἢν γὰρ μὴ ἡμεῖς ἴωμεν ἐπὶ τοὺς πολεμίους, οὗτοι ἡμῖν ὁπόταν ἀπίωμεν ἕψονται καὶ ἐπιπεσοῦνται.]*

Υπόθεση: «ἂν μὴ μαχώμεθα» Aπόδοση: «ἔστιν ἀπελθεῖν» **Προσδοκώμενο**

**ΕΞAΡΤΗΜΕΝΟΣ ΥΠΟΘΕΤΙΚΟΣ ΛΟΓΟΣ**

Εξαρτημένος ή πλάγιος υποθετικός ονομάζεται ο υποθετικός λόγος του οποίου η απόδοση δεν βρίσκεται στην κύρια πρόταση. Σε αυτή την περίπτωση η απόδοση του υποθετικού λόγου μπορεί να βρίσκεται:

**α) σε δευτερεύουσα πρόταση (ειδική ή πλάγια ερωτηματική)**

*Ἀγησίλαος ἔλεγεν* ***ὅτι*** *εἰ μὲν βλαβερὰ τῇ Λακεδαίμονι* ***πεπραχὼς εἴη, δίκαιος εἴη*** *ζημιοῦσθαι.*

**Δηλώνει το πραγματικό.**

*Λύσανδρος εἶπεν* ***ὅτι ὑποσπόνδους ὑμᾶς ἔχοι****, εἰ μὴ ποιήσετε ἃ Θηραμένης κελεύει.*

**Δηλώνει το πραγματικό.**

*Ὡς εἶπεν ὁ Σάτυρος* ***ὅτι****, εἰ μὴ σιωπήσειεν,* ***οἰμώξοιτο****, ἐπήρετο.*

**Δηλώνει το προσδοκώμενο.**

**β) σε απαρέμφατο (ειδικό ή τελικό με ή χωρίς δυνητικό «ἂν»)**

*Ὁ δὲ Ἀγησίλαος οὐκ ἔφη* ***δέξασθαι*** *τοὺς ὅρκους, ἐὰν μὴ* ***ὀμνύωσιν****, ὥσπερ τὰ βασιλέως γράμματα ἔλεγεν.*

**Δηλώνει το προσδοκώμενο.**

*Οἱ Λακεδαιμόνιοι ἡγοῦντο, εἰ τοῦτο ἄνευ τῆς σφετέρας γνώμης* ***ἔσοιτο****, χαλεπὸν* ***ἔσεσθαι****.*

**Δηλώνει το προσδοκώμενο.**

*Ἡγεῖτο γὰρ ἅπαν* ***ποιήσειν*** *αὐτόν, εἴ τις ἀργύριον* ***διδοίη****.*

**Δηλώνει το προσδοκώμενο.**

**γ) σε μετοχή (κατηγορηματική)**

*Τίς οὓτως εὐήθης ἐστὶν ὑμῶν, ὅστις ἀγνοεῖ τὸν ἐκεῖθεν πόλεμον δεῦρο* ***ἥξοντα****, ἂν ἀμελήσωμεν;*

**Δηλώνει το προσδοκώμενο.**

*Εἰδότες δὲ τὴν πόλιν τῶν μὲν περὶ τοὺς θεοὺς μάλιστ’* ***ἂν ὀργισθεῖσαν****, εἴ τις εἰς τὰ μυστήρια* ***φαίνοιτ’***

***ἐξαμαρτάνων****, […] εἰσήγγελλον εἰς τὴν βουλὴν […].*

**Δηλώνει την αόριστη επανάληψη στο παρελθόν.**

**Παρατηρήσεις:**

1. Aν η απόδοση εξαρτάται από αρκτικό χρόνο, ο υποθετικός λόγος αναγνωρίζεται σαν να ήταν ανεξάρτητος.

π.χ. *Καὶ γὰρ ἀκούω Δέξιππον λέγειν πρὸς Κλέανδρον ὡς οὐκ ἂν ἐποίησεν Ἀγασίας ταῦτα, εἰ μὴ ἐγὼ αὐτὸν ἐκέλευσα.*

Δηλώνει το αντίθετο του πραγματικού.

2. Αν η απόδοση εξαρτάται από ιστορικό χρόνο, η υπόθεση (με εξαίρεση την υπόθεση του μη πραγματικού, η οποία δε μεταβάλλεται) έχει την μορφή εἰ + ευκτική του πλαγίου λόγου. Τότε το είδος της απόδοσης, το νόημα και η τροπή του εξαρτημένου υποθετικού λόγου σε ανεξάρτητο μας βοηθούν στην αναγνώρισή του.

π.χ. *Γιγνώσκων δέ,* ***ὅτι, εἰ μὴ ἱππικὸν ἱκανὸν κτήσαιτο, οὐ δυνήσοιτο*** *κατὰ τὰ πεδία στρατεύεσθαι, ἔγνω τοῦτο κατασκευαστέον εἶναι, ὡς μὴ δραπετεύοντα πολεμεῖν δέοι.*

(ευθύς λόγος:) Ἐὰν μὴ ἱππικὸν ἱκανὸν κτήσωμαι, οὐ δυνήσομαι κατὰ τὰ πεδία στρατεύεσθαι.(δηλώνει το προσδοκώμενο)

**ΑΣΚΗΣΕΙΣ**

**1. Να βρεθεί και να αναγνωριστεί το είδος του λανθάνοντος υποθετικού λόγου στα παρακάτω παραδείγματα.**

1. Δίκαια δράσας συμμάχους ἕξεις θεούς.

2. Καὶ ὅσα αὐτὸς (Κῡρος) ὑπ’ ἄλλων ἐρωτῷτο, διὰ τὸ ἀγχίνους εἶναι ταχὺ ἀπεκρίνετο.

3. Ἐγὼ ὀκνοίην ἂν εἰς τὰ πλοῖα ἐμβαίνειν, ἃ ἡμῖν Κῦρος δοίη.

4. Ταῦτα παραβὰς καὶ ἐξαμαρτάνων τι τούτων τί ἀγαθὸν ἐργάσῃ σαυτόν;

5. Οὔτε γὰρ βοὸς ἂν ἔχων σῶμα, ἀνθρώπου δὲ γνώμην ἐδύνατ' ἂν πράττειν ἃ ἐβούλετο.

6. Οὐκ ἂν ἔλαθεν ὁρμώμενος ὁ Κλέων πάσῃ τῇ στρατιᾶ.

7. Ὁπότε τὸν μισθὸν ἔχοιμεν, ἀπίοιμεν ἄν.

8. Φαίη δ’ ἂν ταῦτα καὶ αὐτὸς ἐλεγχόμενος.

**2. Να μετατρέψετε την υποθετική μετοχή στο είδος που σας ζητείται.**

1. Ταῦτα ποιοῦντες τοὺς θεούς βοηθοὺς ἔχοιτ`ἄν. (προσδοκώμενο)

2. Δίκαια δράσας συμμάχους ἕξεις θεοὺς. (απλή σκέψη)

3. Οὔτε γὰρ βοὸς ἂν ἔχων σῶμα, ἀνθρώπου δὲ γνώμην ἐδύνατ' ἂν πράττειν ἃ ἐβούλετο. (αόριστη επανάληψη στο παρόν – μέλλον)

4. Κατεφαίνετο πάντα αὐτόθεν, ὥστε οὐκ ἂν ἔλαθεν αὐτὸν ὁρμώμενος ὁ Κλέων τῷ στρατῷ. (αόριστη επανάληψη στο παρελθόν)

5. Προθύμως μαχόμενοι ἐκρατοῦμεν ἂν τῶν πολεμίων. (απλή σκέψη)

**3. Να αναγνωρίσετε τους εξαρτημένους υποθετικούς λόγους στα παρακάτω παραδείγματα.**

1. Ἀξιῶ, ἐάν τέ τι ἀπορῶ, πρὸς ὑμᾶς ἰέναι.

2. Ἀπαγγέλλετε Ἀριαίῳ ὅτι εἰ μὴ ὑμεῖς ἤλθετε, ἐπορευόμεθα ἂν ἐπὶ βασιλέα.

3. Δῆλον ὅτι ἐπιβουλεύουσι τοῖς ἄλλοις, ὡς, ἢν δύνωνται, ἀπολέσωσι.

4. Ἔγνωσαν ὅτι, εἰ δώσοιεν εὐθύνας, κινδυνεύσοιεν ἀπολέσθαι.

5. Δῆλόν ἐστιν, ὅτι, εἰ ἐξῆν τοῖς κρατίστοις συνθεμένους ἐπὶ τοὺς χείρους ἰέναι, πάντας ἂν τοὺς ἀγῶνας οὗτοι ἐνίκων.

6. Κῦρος νομίζεται ὅτι, εἰ μὴ ἀπέθανεν, ἄριστος ἂν ἐγένετο ἄρχων.

**4. Να εντοπίσετε τους λανθάνοντες υποθετικούς λόγους των επομένων προτάσεων και, αφού αναγνωρίσετε το είδος τους, να τους τρέψετε στο προσδοκώμενο.**

1. Συμβουλεύει αὐτοῖς βουλομένοις ἀδεῶς ζῆν ἰέναι θαρροῦντας ἐπὶ τοὺς πολεμίους.

2. Ὁπότε θύοι Κρίτων, ἐκάλει Ἀρχέδημον.

3. Ἐγὼ ὀκνοίην ἂν εἰς τὰ πλοῖα ἐμβαίνειν ἃ ἡμῖν Κῦρος δοίη.

4. Ἄκουσον ὡς ἂν μάθῃς.

5. Φήσουσι σοφὸν εἶναι, εἰ καὶ μὴ εἰμί.

6. Γελᾷ ὁ μωρός, κἄν τι μὴ γελοῖον ᾖ.

7. Μακάριός ἐστι πᾶς ὁ μὴ θνητὰ φρονῶν.

8. Οὐδὲ δὶς ἀποθανόντες δίκην δοῦναι δύναιντ’ ἂν ἀξίαν.

**ΜΑΘΗΜΑ 20ο: ΜΕΤΑΤΡΟΠΗ ΤΗΣ ΕΝΕΡΓΗΤΙΚΗΣ ΣΥΝΤΑΞΗΣ ΣΕ ΠΑΘΗΤΙΚΗ ΚΑΙ ΑΝΤΙΣΤΡΟΦΩΣ**

**1. ΜΕΤΑΤΡΟΠΗ ΤΗΣ ΕΝΕΡΓΗΤΙΚΗΣ ΣΥΝΤΑΞΗΣ ΣΕ ΠΑΘΗΤΙΚΗ**


Κατά τη μετατροπή της ενεργητικής σύνταξης σε παθητική γίνονται οι ακόλουθες μεταβολές:

**α. Όταν το ρήμα είναι μονόπτωτο:**

**i.** το ενεργητικό ρήμα τρέπεται σε παθητικό

**ii.** το υποκείμενο του ενεργητικού ρήματος γίνεται ποιητικό αίτιο

**iii.** το αντικείμενο του ενεργητικού ρήματος γίνεται υποκείμενο του παθητικού.




**β. Όταν το ρήμα είναι δίπτωτο:**

**i.** το ενεργητικό ρήμα τρέπεται σε παθητικό

**ii.** το υποκείμενο του ενεργητικού ρήματος γίνεται ποιητικό αίτιο

**iii.** το άμεσο αντικείμενο του ενεργητικού ρήματος γίνεται υποκείμενο του παθητικού

**iv.** το έμμεσο αντικείμενο του ενεργητικού ρήματος δε μεταβάλλεται και παραμένει ως αντικείμενο του παθητικού

**Παρατήρηση:**


**Όταν το ρήμα είναι δίπτωτο με δύο αιτιατικές, η μία αντικείμενο και η άλλη κατηγορούμενο του αντικειμένου, τότε:**

**i.** το ενεργητικό ρήμα τρέπεται σε παθητικό

**ii.** το υποκείμενο του ενεργητικού ρήματος γίνεται ποιητικό αίτιο

**iii.** το αντικείμενο του ενεργητικού ρήματος γίνεται υποκείμενο του παθητικού

**iv.** το κατηγορούμενο του αντικειμένου γίνεται κατηγορούμενο του υποκειμένου




**γ. Όταν το ρήμα συντάσσεται με σύστοιχο αντικείμενο:**

**5.** το σύστοιχο αντικείμενο ενός μονόπτωτου ρήματος τρέπεται σε σύστοιχο υποκείμενο:

π.χ. γράφω γραφὴν → ἡ γραφὴ γράφεται ὑπ΄ἐμοῦ

**6.** ενώ, το σύστοιχο αντικείμενο ενός δίπτωτου ρήματος δε μεταβάλλεται, παραμένει σύστοιχο αντικείμενο του παθητικού ρήματος:



**Παρατηρήσεις:**

α) Όταν το ρήμα έχει τη σημασία του αἰτῶ (ζητώ), υποκείμενο του παθητικού ρήματος γίνεται το έμμεσο αντικείμενο:

π.χ. Ἡριππίδας αἰτεῖ τὸν Ἀγησίλαον ὁπλίτας. → Ὁπλῖται αἰτοῦνται τὸν Ἀγησίλαον ὑπὸ τοῦ Ἡριππίδου. β) Στην περίπτωση των ρημάτων ἀποκόπτω τινός τι, ἀποτέμνω τινός τι, ἐκκόπτω τινός τι, ἐπιτάσσω τινί τι και ἐπιτρέπω τινί τι, υποκείμενο του παθητικού ρήματος γίνεται το αντικείμενο σε γενική ή δοτική (έμμεσο): π.χ. Ἐπέτρεψαν τοῖς ἐννέα ἄρχουσι τὴν φυλακήν. → Οἱ ἐννέα ἄρχοντες ἐπιτετραμμένοι ἦσαν τὴν φυλακήν.

**2. ΜΕΤΑΤΡΟΠΗ ΤΗΣ ΠΑΘΗΤΙΚΗΣ ΣΥΝΤΑΞΗΣ ΣΕ ΕΝΕΡΓΗΤΙΚΗ**

**Κατά τη μετατροπή της παθητικής σύνταξης σε ενεργητική γίνονται αντίστροφα οι μεταβολές:**

**i.** παθητική σύνταξη: Πολλοὶ ἠδικήθησαν ὑπὸ τούτου. ενεργητική σύνταξη: Οὗτος ἠδίκησεν πολλούς.

**ii.** παθητική σύνταξη: Μισθὸς ἐδόθη τοῖς στρατιώταις ὑπὸ τοῦ Λυσάνδρου. ενεργητική σύνταξη: Λύσανδρος ἔδωκε μισθὸν τοῖς στρατιώταις.

**iii.** παθητική σύνταξη: Ἀλκιβιάδης ᾑρέθη στρατηγὸς ὑπὸ τῶν Ἀθηναίων. ενεργητική σύνταξη: Ἀθηναῖοι εἵλοντο Ἀλκιβιάδην στρατηγόν.

**IV.** παθητική σύνταξη: Ἀθηναῖοι ἠδικήθησαν πολλὰ ὑπὸ τῶν τριάκοντα. ενεργητική σύνταξη: Οἱ τριάκοντα ἠδίκησαν τοὺς Ἀθηναίους πολλά.

Παρατηρήσεις

**Μερικά ενεργητικά ρήματα έχουν ως παθητικό ένα άλλο ρήμα ενεργητικής ή μέσης φωνής ή μια περίφραση που αποτελείται από τα ρήματα ἔχω, γίγνομαι, λαμβάνω κ.ά. και ένα όνομα ομόρριζο ή συνώνυμο του ενεργητικού ρήματος:**

**αἱρῶ τι/ τινα** (= συλλαμβάνω, κυριεύω) **ἁλίσκομαι ὑπό τινος** (= συλλαμβάνομαι, κυριεύομαι) [αλλά και:] **αἱροῦμαί τινα** (= εκλέγω) **αἱροῦμαι ὑπό τινος** (= εκλέγομαι)

**ἀποκτείνω τινὰ** (= σκοτώνω) **ἀποθνῄσκω ὑπό τινος** (= σκοτώνομαι)

**δίκην λαμβάνω παρά τινος** (= τιμωρώ) **δίκην δίδωμί τινι** (= τιμωρούμαι)

**διώκω τινὰ** (= κατηγορώ, εξορίζω κάποιον) **φεύγω ὑπό τινος** (= κατηγορούμαι, εξορίζομαι)

**ἐκβάλλω τινὰ** (= εξορίζω) **ἐκπίπτω ὑπό τινος** (= εξορίζομαι)

**εὖ ποιῶ/ δρῶ τινα** (= ευεργετώ) **εὖ πάσχω ὑπό τινος** (= ευεργετούμαι)

**ζημιῶ τινα** (= ζημιώνω, τιμωρώ) **ζημιοῦμαι/ ζημίαν λαμβάνω παρά τινος** (= ζημιώνομαι, τιμωρούμαι)

**κακῶς λέγω τινὰ** (= κακολογώ) **κακῶς ἀκούω ὑπό τινος** (= κακολογούμαι)

**μισῶ τινα** (= μισώ) **μισοῦμαι/ μισητὸς γίγνομαι/ μῖσος ἔχω πρός τινος** (= μισούμαι) κ.ά.

**Περιφραστικά σχηματίζουν συνήθως τον παθητικό τους τύπο τα αποθετικά ρήματα, αυτά δηλαδή που έχουν μόνο μέση φωνή:**

**αἰδοῦμαί τινα** (= σέβομαι, ντρέπομαι κάποιον) **αἰδοῦς τυγχάνω ὑπό τινος** (= με σέβεται, με ντρέπεται κάποιος) **αἰτιῶμαί τινα** (= κατηγορώ κάποιον) **αἰτίαν ἔχω/ αἰτίαν λαμβάνω/ ἐν αἰτίᾳ εἰμὶ ὑπό τινος** (= κατηγορούμαι)

**ἐπιμελοῦμαί τινος** (= φροντίζω κάποιον) **ἐπιμελείας τυγχάνω ὑπό τινος** (= με φροντίζει κάποιος)

**ΕΚΦΟΡΑ ΤΟΥ ΠΟΙΗΤΙΚΟΥ ΑΙΤΙΟΥ**

Ποιητικό αίτιο ονομάζεται το πρόσωπο ή το πράγμα από το οποίο προέρχεται η ενέργεια που δέχεται το υποκείμενο ενός παθητικού ρήματος.

**Το ποιητικό αίτιο εκφέρεται:**

**1.** Εμπρόθετα: με την πρόθεση **ὑπὸ + γενική,**

π.χ. *Κέφαλος ἐπείσθη ὑπὸ Περικλέους.*

και σπανιότερα με τις προθέσεις:

**ἀπό, ἐκ, πρός, παρὰ + γενική,**

π.χ. *Τὰ δῶρα πέμπεται παρὰ τοῦ βασιλεύοντος.*

**2. Με δοτική προσωπική του ενεργούντος προσώπου** (δοτική ονόματος ή αντωνυμίας),

π.χ. *Οὐδὲν ἡμάρτηταί μοι.*

**ΑΣΚΗΣΕΙΣ:**

**Να μετασχηματίσεις την ενεργητική σύνταξη σε παθητική και το αντίστροφο.**

**1.** Οἱ τύραννοι ἐδιώχθησαν ὑπό ᾿Αθηναίων.

**2.** ᾿Αλέξανδρος ὑπό τοῦ ᾿Αριστοτέλους ἐπαιδεύθη.

**3.** Δύο λόχοι κατεκόπησαν ὑπό τῶν Κιλίκων.

**4.** ῾Ημεῖς ἐδιδάχθημεν ὑπό τοῦ διδασκάλου.

**5.** ῾Η πόλις ἐσώθη ὑπό τῶν συμμάχων.

**6.** ῾Υπό τῶν θεῶν οἱ ἂδικοι κολάζονται.

**7.** Αἱ πόλεις ἐδόθησαν ὑπό Δαρείου τῷ Κύρῳ.

**8.** ῾Υπό Κλεάρχου μισθός αἰτεῖται Κῦρον.

**9.** ῾Υπό ᾿Αρίστιπου ἠρωτήθη Κῦρος τά δόξαντα τῇ στρατιᾷ.

**12.** Οἱ ἁλιεῖς ἰχθῦς ἁλιεύουσι.

**13.** Δημοσθένης ἐπλήρωσε τάς ναῦς ἀνδρῶν.

14. Οἱ φρουροί τήν πόλιν ἒσωσαν.

**15.** Προμηθεύς μετέδωκε τοῖς ἀνθρώποις τῆς τέχνης.

**16.** Οἱ Ρωμαῖοι εἳλοντο ὓπατον τόν Φαβρίκιον.

**17.** ῾Ο θἱός διεσκόρπισε τήν οὐσίαν αὐτοῦ.

**18.** ᾿Εξέπεσεν ὑπό ᾿Αθηναίων Θεμιστοκλῆς.

**19.** Κῦρος ἀπέκτεινεν ᾿Αρταγέρσην τόν ἂρχοντα αὐτῶν.

**20.** Πάντες εὖ λέγουσιν αὐτόν.

**21.** ᾿Εκεῖνος ἀεί τούς ἂλλους εὖ ἐποίει.

**22.** Διογένη εἷλον οἱ πειραταί.

**23.** Οἱ Κορίνθιοι ᾐτιῶντο Λακεδαιμονίους.

**24.** Οἱ ᾿Αθηναῖοι ἐζημίωσαν Περικλέα.

**25.** Πάντες ᾿Ισχόμαχον ἐπωνόμαζον ἀγαθόν.

**26.** Πρωταγόρας ἐδίδαξε τήν ῥητορικήν ᾿Ιπποκράτη.

**27.** Οἱ ᾿Αθηναῖοι εἳλοντο τόν ᾿Αλκιβιάδην στρατηγόν.

**28.** Οἱ ᾿Αθηναῖοι δίκην ἒλαβον παρά τοῦ ᾿Ερατοσθένους.

**29.** Τάς πόλεις βασιλεύς τῷ Τισσαφέρνςι ἒδωκεν.

**30.** Οἱ βάρβαροι ἀπέτεμον τῶν στρατηγῶν τάς κεφαλάς.

**2. Στις παρακάτω προτάσεις να εντοπίσετε το ποιητικό αίτιο και να αναγνωρίσετε τον τρόπο εκφοράς του.**

α. Καὶ δικαίως ἂν οὗτος ὑπὸ τῆς πόλεως ζημιοῖτο.

β. Τὰ μέγιστα τῶν πεπραγμένων κατείργασται Φιλίππῳ. γ. Αἱρετέον ἡμῖν ἐστιν τὸν μετ’ εὐδοξίας θάνατον.

δ. Πολλαὶ θεραπεῖαι τοῖς ἰατροῖς εὕρηνται. ε. Οἱ φίλοι εὖ ἔπαθον ὑπὸ τοῦ Κύρου.

**3. Στις παρακάτω προτάσεις να μετατρέψετε την ενεργητική σύνταξη σε παθητική ή την παθητική σε ενεργητική.**

α. Ὁ βασιλεὺς κελεύει τοὺς Ἕλληνας τὰ ὅπλα παραδοῦναι. β. Ἡμεῖς ὑπὸ τῶν στρατιωτῶν ἐσώθημεν.

γ. Σωκράτης ἐδίδαξεν τοῖς Ἀθηναίοις τὴν ἀρετήν.

δ. Ταῦτα ὑφ’ ἡμῶν ἐπράχθησαν.

ε. Ταῦτα ὡμολόγητο ἡμῖν τε καὶ σοί.

**4. Να τρέψετε την ενεργητική σύνταξη των επομένων προτάσεων σε παθητική.**

α. Οἱ Φαρσάλιοι παρακατέθεντο αὐτῷ τὴν ἀκρόπολιν (οι Φαρσαλινοί τού παρέδωσαν την ακρόπολη).

β. Οὐδένα πώποτε ἀπεστέρησα χάριτος (= ποτέ μέχρι τώρα δεν στέρησα από κάποιον την ευγνωμοσύνη μου). γ. Τὰ μαθήματα ταῦτα ἀποτρέπει γε τοὺς νεωτέρους πολλῶν ἁμαρτημάτων (= τα μαθήματα αυτά αποτρέπουν βέβαια τους νεότερους από πολλά παραστρατήματα).

δ. Ἐστρατήγει δὲ αὐτῶν Λακεδαιμόνιός τε ὁ Κίμωνος (= στρατηγός τους ήταν ο Λακεδαιμόνιος ο γιος του

Κίμωνα).

ε. Τοὺς αὑτῶν ὑεῖς διδάσκουσιν (= μορφώνουν τα παιδιά τους).

στ. Τὴν τοιαύτην δύναμιν ἀνδρείαν ἐγὼ καλῶ (= μια τέτοια δύναμη προσωπικά την αποκαλώ ανδρεία). ζ. Χρὴ πάντας ἀμύνειν τῇ πόλει (= Όλοι έχουν την ηθική υποχρέωση να υπερασπίζουν την πόλη).

η. Ἀπέτεμον τῶν στρατηγῶν τὰς κεφαλὰς (= έκοψαν τα κεφάλι των στρατηγών).

θ. Ἐπέτρεψαν τοῖς ἐννέα ἄρχουσι τὴν φυλακὴν (= ανέθεσαν τη φρούρηση στους εννέα άρχοντες.)

**Ιδιαιτερότητες των ασκήσεων η και θ.**

• Κατά την μετατροπή της ενεργητικής σύνταξης σε παθητική, στα παθητικά των ρημάτων **ἀποτέμνω, ἀποκόπτω, ἐκκόπτω τινός τι** (λ.χ. τὴν κεφαλήν, τὴν χεῖρα) τρέπεται, συνήθως, αντίθετα βέβαια με τον κανόνα, σε υποκείμενο η γενική κτητική και όχι το σε αιτιατική αντικείμενο. Τα παθητικά τους είναι **ἀποτέμνεται, ἀποκόπτεται, ἐκκόπτεταί τίς τι ή τινός τι.**

• Κατά την μετατροπή της ενεργητικής σύνταξης σε παθητική, στα παθητικά των ρημάτων **ἐπιτάσσω, ἐπιτρέπω τινί τι** τρέπεται, συνήθως, αντίθετα βέβαια με τον κανόνα, σε υποκείμενο το σε δοτική πτώση έμμεσο αντικείμενο και όχι το σε αιτιατική άμεσο αντικείμενο. Τα παθητικά τους είναι **ἐπιτάσσεται, ἐπιτρέπεταί τίς τι ή τινί τι.**

Σημαίνουν:

**ΡΗΜΑΤΙΚΑ ΕΠΙΘΕΤΑ ΣΕ -τος**

α) **ό,τι και η μετοχή του παρακειμένου ή ενεστώτα ή αορίστου ενεργητικής ή μέσης φωνής**

(γραπτός=γεγραμμένος, ἀστράτευτος=ὁ μὴ στρατευθεὶς)

β) **εκείνον που μπορεί να πάθει ό,τι δηλώνει το ρήμα** (ὁρατὸς=ὁ δυνάμενος ὁρᾶσθαι, τρωτὸς= ὁ δυνάμενος τιτρώσκεσθαι)

γ) **αυτόν που αξίζει να πάθει ό,τι δηλώνει το ρήμα** (θαυμαστός=αξιοθαύμαστος, ἐπαινετὸς=ἄξιος επαινεῖσθαι).

• Συνήθως συνοδεύονται από δοτική προσωπική του ενεργούντος προσώπου ή του ποιητικού αιτίου.

• Όσα προέρχονται από ρήματα μεταβατικά συντάσσονται με προσωπική σύνταξη και όσα από αμετάβατα με απρόσωπη.

**Προσωπική σύνταξη**

Κατά την προσωπική σύνταξη τα ρηματικά επίθετα σε -τὸς λαμβάνονται ως απλά επίθετα, συνήθως σε θέση κατηγορουμένου μέσω του συνδετικού εἰμί.

***Ὁ ἀνεξέταστος βίος ἐστίν οὐ βιωτὸς τῷ ἀνθρώπῳ***

***Ὁ Πειραιεὺς ἦν ἀφύλακτος καὶ ἄκλῃστος***

**Απρόσωπη σύνταξη**

Κατά την απρόσωπη σύνταξη τα ρηματικά επίθετα σε -τὸς αναλύονται σε απρόσωπη έκφραση δυνατόν ἐστι ή ἄξιόν ἐστι (η επιλογή εξαρτάται από τη σημασία του ρηματικού επιθέτου) + απαρέμφατο του ρήματος από το οποίο προέρχεται το ρηματικό επίθετο. Η δοτική προσωπική μετατρέπεται σε αιτιατική ως υποκείμενο του απαρεμφάτου που προκύπτει από την ανάλυση.

*Ἀβίωτόν ἐστι τῷ αἰσχύνοντι τοὺς αὑτοῦ*  *Οὐκ ἄξιόν ἐστι ζῆν τὸν αἰσχύνοντα τοὺς αὑτοῦ*

*Οὐδὲ τοῖς ἱππεῦσι προσβατὸν ἦν*  *Οὐδὲ δυνατὸν ἦν προσβαίνειν τοὺς ἱππέας*

**ΡΗΜΑΤΙΚΑ ΕΠΙΘΕΤΑ σε -τέος**

• Τα ρηματικά επίθετα σε -τέος σημαίνουν ότι πρέπει ή είναι ανάγκη να γίνει αυτό που σημαίνει το ρήμα από το οποίο προέρχονται.

• Συνοδεύονται συνήθως από δοτική προσωπική του ενεργούντος προσώπου ή του ποιητικού αιτίου.

• Είναι δυνατό να έχουν παθητική σημασία, οπότε συντάσσονται κατά προσωπική σύνταξη, ή ενεργητική, οπότε συντάσσονται κατ’ απρόσωπη.

**Προσωπική σύνταξη**

Προσωπική σύνταξη έχουμε όταν το ρηματικό επίθετο σε -τέος βρίσκεται σε ονομαστική πτώση. Η προσωπική σύνταξη λαμβάνει συνήθως το ακόλουθο σχήμα:

**Ονομαστική ρηματικού επιθέτου + τύπος του εἰμί + δοτική προσωπική + υποκείμενο**

*Διαβατέος ἐστίν ἡμῖν ὁ ποταμὸς*

**Ανάλυση**

• Το ρηματικό επίθετο αναλύεται σε δεῖ + παθητικό απαρέμφατο του ρήματος από το οποίο προέρχεται.

• Το υποκείμενο της περίφρασης γίνεται υποκείμενο του απαρεμφάτου σε αιτιατική πτώση.

• Η δοτική προσωπική μετατρέπεται σε ὑπὸ + γενική (εμπρόθετος του ποιητικού αιτίου)

*Διαβατέος ἐστίν ἡμῖν ὁ ποταμὸς*  *Δεῖ διαβαθῆναι ὑφ’ ἡμῶν τὸν ποταμὸν*

*Οἱ συμμαχεῖν ἐθέλοντες εὖ ποιητέοι εἰσίν ἡμῖν*  *Δεῖ εὖ ποιεῖσθαι ὑφ’ ἡμῶν τοὺς ἐθέλοντας συμμαχεῖν*

Απρόσωπη σύνταξη

Η απρόσωπη σύνταξη ενός ρηματικού επιθέτου σε -τέος σχηματίζεται:

• Από το ουδέτερο ενικού ή σπανίως πληθυντικού του ρηματικού επιθέτου

• Από τη δοτική προσωπική του ενεργούντος προσώπου

• Από το αντικείμενο της ρηματικής ενέργεια (ανάλογο με τη σύνταξη του ρήματος από το οποίο προέρχεται το ρηματικό επίθετο)

***Τῶν φίλων ἐπιμελητέον ἐστί τοῖς ἀνθρώποις***

***Πειρατέον σοι τὴν Ἑλλάδα εὖ ποιεῖν***

***Παρασκευαστέον ἐστίν ἡμῖν τοὺς συμμάχους βοηθεῖν***

**Ανάλυση**

• Το ρηματικό επίθετο σε -τέος αναλύεται σε δεῖ + απαρέμφατο ενεργητικής φωνής (ή μέσης, ανάλογα με τη σημασία του ρήματος) του ρήματος από το οποίο προέρχεται.

• Η δοτική προσωπική που υπάρχει ή εννοείται γίνεται υποκείμενο, σε αιτιατική πτώση, του απαρεμφάτου που προκύπτει από την άνάλυση.

Ἰτέον ἐστί ἡμῖν ἐπὶ τοὺς πολεμίους  Δεῖ ἰέναι ἡμᾶς ἐπὶ τοὺς πολεμίους

Μεθεκτέον τῶν πραγμάτων πλείοσιν  Δεῖ μετέχειν τῶν πραγμάτων πλείονας

Οἰστέον ἡμῖν τὴν τύχην  Δεῖ ἡμᾶς φέρειν τὴν τύχην

**ΆΣΚΗΣΗ:**

**Να αναλυθούν τα ρηματικά επίθετα των ακόλουθων παραδειγμάτων:**

1. Παρὰ τούτους ἐλθόντες σκεψώμεθα ὅ τι ἡμῖν ποιητέον ἐστίν

2. Ἔστι δ’ ὑμῖν οὐ τοῦτο μόνον σκεπτέον

3. Ἀλλ’, ἔφη ὁ Κλειτοφῶν, τὸ τοῦ κρείττονος συμφέρον ἔλεγεν ὃ ἡγοῖτο ὁ κρείττων αὑτῷ συμφέρειν· τοῦτο ποιητέον εἶναι τῷ ἥττονι, καὶ τὸ δίκαιον τοῦτο ἐτίθετο.

4. Δοτέον οὖν τῷ τελέως ἀδίκῳ τὴν τελεωτάτην ἀδικίαν, καὶ οὐκ ἀφαιρετέον ἀλλ’ ἐατέον τὰ μέγιστα

ἀδικοῦντα τὴν μεγίστην δόξαν αὑτῷ παρεσκευακέναι εἰς δικαιοσύνην

5. Ἀλλ’ ἄρα ἵνα βελτίους ὦσιν οἱ πολῖται ὁρῶντες ἅπαντας ὁμοίως τιμωμένους, διὰ τοῦτο δοκιμαστέος ἐστίν

6. Οὐκοῦν, εἰ μηδὲν αὐτοῖς τῶν ἀνθρωπίνων μέλει, τί καὶ ἡμῖν μελητέον τοῦ λανθάνειν αὐτοὺς;

7. Πρῶτον δὴ ἡμῖν, ὡς ἔοικεν, ἐπιστατητέον τοῖς μυθοποιοῖς, καὶ ὃν μὲν ἂν καλὸν μῦθον ποιήσωσιν, ἐγκριτέον, ὃν δ’ ἂν μή, ἀποκριτέον

8. ῏Ην δ’ ὁ μῦθος ὡς ἀνοιστέον σοὶ τοὔργον εἴη τοῦτο κοὐχὶ κρυπτέον.

9. Ἵν’ εἰδότες τὸ κέρδος ἔνθεν οἰστέον τὸ λοιπὸν ἁρπάζητε

10. Κάτω νυν ἐλθοῦσ’, εἰ φιλητέον, φίλει κείνους· ἐμοῦ δὲ ζῶντος οὐκ ἄρξει γυνή.

11. Ἀρετῆς σοι μεταδοτέον τοῖς πολίταις.

12. Ὠφελητέα σοι ἡ πόλις ἐστί.

13. Ἴσως οὖν ἡμῖν γε ἀρκτέον ἀπὸ τῶν ἡμῖν γνωρίμων.

14. Οὐδὲ τοῖς ἱππεῦσι προσβατὸν ἦν.

15. Οὗτοι δὲ καὶ ζῶντες καὶ ἀποθανόντες ἡμῖν ζηλωτοί.

16. Θεραπευτέοι εἰσίν οἱ θεοί.

17. Πειρατέον σοι τὴν Ἑλλάδα εὖ ποιεῑν.

18. Μεθεκτέον τῶν πραγμάτων πλείοσι.

19. Ἆρ’ οὖν βιωτόν ἐστιν ἡμῖν μετὰ διεφθαρμένου σώματος;